Home ANALYSIS CURRENT ISSUES SHYAMKANU-MAHANTA বিশ্লেষণ শ্যামকানু-মহন্ত সাম্প্ৰতিক প্ৰসংগ সাম্প্ৰতিক প্ৰসংগ\nxukhdukh.com March 02, 2018 ANALYSIS, CURRENT ISSUES, SHYAMKANU-MAHANTA, বিশ্লেষণ, শ্যামকানু-মহন্ত, সাম্প্ৰতিক প্ৰসংগ,\nআমাৰ কেঁকোৰা প্রবৃত্তি, অসমীয়াৰ নেটৱৰ্কিং ইত্যাদি\nঅলপতে মই ফেচবুক লাইভ কৰি আমাৰ কেঁকোৰা প্রবৃত্তি, ৰুণা ভূঞাৰ ট্ৰলিং, অসমীয়া নেটৱৰ্কিং ইত্যাদি সম্পর্কে কিছুমান কথা কৈছিলোঁ আৰু বিষয়টো ছ'চিয়েল মিডিয়াত বহু আলােচনা হৈছিল। সেই গােটেই বিষয়টো আজি ইয়াত। আলােচনা কৰিবলৈ ওলাইছোঁ।\n১) ৰুণা ভূঞা এগৰাকী এডভােকেট। তেখেতে পাপনৰ ভিডিঅ’ত দেখাখিনি আপত্তিজনক বুলি এটা কেছ দিছে। তাক লৈ তেখেতক বহু ট্রলিং কৰা হৈছে। মই সকলােকে আহ্বান জনাইছোঁ যেট্রল কৰাটো বন্ধ কৰিব লাগে, এইটো উচিত নহয়। তেওঁ এজনী অসমীয়া ছােৱালী আৰু সকলােৰে মান-সন্মানৰ কথা ভাবি ট্রলিং কৰাটো বন্ধ হ'ব লাগে বুলি মই ভাবোঁ।\n২) পাপনৰ বিষয়টো যিহেতু মহামান্য আদালতৰ হাতত। আমি এই সম্পর্কে একো নকওঁ। কেৱল ভগৱানক প্রার্থনা কৰিছোঁ যে পাপন নির্দোষী হৈ উভতি আহক আৰু আকৌ গান গাওক। দুদিনমান ধৰি টাইমছ নাউ আৰু বিশেষকৈ ৰিপাব্লিক টিভিত পাপনক যি প্রচণ্ড আক্রমণ কৰা হ’ল (নিজেই বিচাৰক হৈ) সি পাপনৰ কেৰিয়াৰত প্রচণ্ড আঘাত হানিলে। আমি পাপনৰ লগত কিছুমান অনুষ্ঠান কৰিছে। দেখিছে দেশৰ বিভিন্ন প্রান্তত পাপনৰ জনপ্রিয়তা, সংগীতৰ সর্বোচ্চ শিখৰলৈ ধাৱমান অৱস্থাত পাপনক এই ঘটনাইবহু পিছুৱাই নিব পাৰে। আমাৰ দুজন সম্পদ জুবিন আৰু পাপন। জুবিনে মুম্বাইত দদপাই আছিল কিন্তু আজিকালি তেওঁ এতিয়া অসমতে থাকি সংগীত আৰু চিনেমা কৰিবলৈ লৈছে। বাকী বহু প্রতিভাৱান শিল্পীথকা সত্ত্বেও মুম্বাইত থিতাপি ল'ব পৰা নাই। পাপনে অসমৰ কাৰণে আৰু বহুত কৰিবলৈ আছে। | এতিয়া আহোঁ আমাৰ কেঁকোৰা মানসিকতা সম্পর্কে। মই চাকৰি এৰাৰ পাছত মােৰ এজন সন্মানীয় জ্যেষ্ঠ প্রশাসনিক বিষয়াৰ লগত আলােচনা কৰিছিলোঁ। তেখেতক কৈছিলোঁ মােৰ ইচ্ছা উদ্যোগী হােৱাৰ, নিজে কিবা এটা কৰাৰ। সেই সময়ত দিল্লীত এটা ডাঙৰ চাকৰিৰ অফাৰাে আহিছিল। মই তেখেতক সুধিছিলোঁ তেখেতৰ উপদেশ সম্পর্কে। তেখেতে কৈছিল যে অসমত থাকিব নােৱাৰিবা তুমি। যিহেতু তুমি উদ্যমী মানুহ। কিবা নতুন কৰি থাকিবলৈ মন কৰি থাকিবা। কিছুমান কেঁকোৰাই মিলি বাতৰিকাকতত লিখিব আৰু ইমান জ্বলাব যাতে যুদ্ধক্ষেত্ৰৰ পৰা পৃষ্ঠভংগ দিবলৈ বাধ্য হ’বা। Best হৈছে তুমি লিখিব পাৰা, ক’ব পাৰা, তুমি ভাল ভাল কথা লিখা, কিতাপ লিখা, প্রবন্ধ মাজে-মধ্যে লিখি থাকা, বিতর্কৰ পৰা দূৰত। মই ক'লোঁ— উপায় কি মই ইয়াতে কাম কৰিব বিচাৰোঁ, তেতিয়া তেওঁ ক'লে যে এটা উপায় আছে। নিজৰ ছালটো গঁড়ৰ ছালৰ দৰে হ'ব লাগিব, ডাঠ। অতি হাস্যৰসিকতাৰে কোৱা কথাখিনি মই এতিয়াও মনত ৰাখি উপকৃত হৈছে৷ চাকৰি বাদ দিয়াৰ পাছত আমি এটা Project Management Company চলাবলৈ ল'লোঁ। তাত প্রায় এশতকৈ বেছি অসমীয়া অভিযন্তা তথা কাৰিকৰী শিক্ষাৰে শিক্ষিত যুৱকযুৱতীয়ে সংস্থাপন পাইছে। তাৰ লগে লগে আমি আমাৰ এটা ন্যাসৰ নামত আৰম্ভ কৰিলোঁ শংকৰদেৱ মুভমেন্ট, নর্থ ইষ্ট ফেষ্টিভেল দিল্লী, ৰঙালী, Colours of North East Mumbai ইত্যাদি কৰিলোঁ। ভগৱানৰ আশীর্বাদত অনুষ্ঠানকেইটাই প্রচণ্ড জনপ্রিয়তা পালে। দেশত প্ৰচাৰ মাধ্যমত স্থান পালে। উত্তৰ-পূবৰ বাবে সজাগতা হ’ল আৰু পর্যটন ক্ষেত্ৰত যথেষ্ট লাভ হৈছে। এই অনুষ্ঠানবােৰৰ পৰা নতুন উত্তৰ-পূবৰ খাদ্যৰ ৰেস্তোৰা হ'ল দিল্লীত। নতুন শিল্পী, ডিজাইনাৰ ইত্যাদিয়ে ৰাষ্ট্ৰীয় প্রেক্ষাপটত স্থান পালে।\nঅসমত হােৱা ৰঙালীত এইবাৰ প্রায় ৫০জন ট্যুৰ অপাৰেটৰ, লেখক আহি | চালে আৰু অসমৰ বিভিন্ন ঠাইত গৈ দেশৰ প্ৰচাৰ মাধ্যমত অসমৰ বিষয়ে লিখিলে। বিভিন্ন কামবােৰ কৰোঁতে পদে পদে আমি বাধাৰ সন্মুখীন হৈ আহিছে। কেতিয়াবা কিছুমান গােকাট মিছাৰ উৰা বাতৰি নাইবা ভুল তথ্য দি কাম বন্ধ কৰাৰ প্রচেষ্টা। কেতিয়াবা হতাশগ্রস্ত হৈ ভাবোঁ কি দৰকাৰ, বাদ দিওঁ। কিন্তু সেইমুহতত সেই দাদাজনৰ কথাটো মনত পৰে ছালখন গঁড়ৰ ছালৰ দৰে ডাঠ হ'লেহে পাৰিবা আৰু লগে লগে আকৌ হাতে-কামে লাগি যাওঁ। আচৰিত কথা যে এই বাধা দিওঁতা আমাৰে মানুহ, যাৰ লগত কোনাে কামৰ প্রতিদ্বন্দ্বিতা নাইবা সংঘাত হােৱাৰ কোনাে কাৰণেই নাই।\nগঁড়ৰ ছালৰ দৰে বাধা-বিঘিনি অতিক্ৰম কৰি আমি কিছু সফল হৈছে। হাজাৰ হাজাৰ অসমীয়া ডেকা শক্তিৰ লগত সংযােগ হৈছে। তেওঁলােকক মাতি আনি আমি তেওঁলােকে ভালপােৱা সংগীতৰ আয়ােজন কৰিছোঁ আৰু কৈছোঁ শংকৰ গুৰুৰ কথা, চুকাফাৰ কথা, লাচিতৰ কথা নাইবা চিলাৰায়ৰ কথা। | অলপতে আমি অসমীয়া উদ্যমীৰ এক সন্মিলন পাতিছিলোঁ য'ত ভাগ লৈছিল প্রায় ৪০০ অসমীয়া যুৱক-যুৱতীয়ে। জে বি কলেজ, শিৱসাগৰ মার্চ, | জে ই চি, এ ই চি, গুৱাহাটী বিশ্ববিদ্যালয়ৰ ছাত্র-ছাত্রী ইত্যাদি, প্রায় এশজন অসমীয়া নতুন উদ্যোগী মাতি অনা সন্মিলনটোত ভাগ লৈছিল ভেলাৰ কেপিটেলিষ্ট, বেংকাৰ, এঞ্জেল বিনিয়ােগী, অইলৰ ষ্টার্ট আপ ফাণ্ড, নেড়ফি, | মেণ্টৰ ইত্যাদিৰ লগতে কেইজনমান থলুৱা সফল উদ্যোগীয়ে। তাতে অসমীয়া নতুন উদ্যোগীৰ কাম, উচ্চাকাংক্ষা দেখি অভিভূত হৈছিলোঁ।\nসেই অনুষ্ঠানটোৰ সম্পর্কে আমাৰ অসমত ব্যাপকভাৱে আলােচনা হৈছিল। নতুন পুৰুষৰ চিন্তাধাৰা সলনি হৈছে। তেওঁলােকে দেশৰ বাকীসকলৰ লগতে একেলগে ফেৰ মাৰিব বিচাৰে, কাম কৰিব বিচাৰে। তাৰ কাৰণে আমাৰ মানসিকতাৰ পৰিৱৰ্তনৰ দৰকাৰ। আমাৰ প্ৰচাৰ মাধ্যমত বেছিকৈ গুৰুত্ব পাই অলাগতিয়াল খবৰে। বিশেষকৈ দৃশ্য-শ্ৰব্য মাধ্যমত পৰকীয়া প্রেম, চুৰিডকাইতি ইত্যাদিয়ে বেছি টি আৰ পি পায়। কিছুমানত চৰিত্র হননৰ কথাই | বেছি প্রাধান্য পায়। এটা প্রজন্মৰ বহু মানুহ নেতিবাচক চিন্তাধাৰাৰ হ'ল। প্রচাৰ মাধ্যমক বেছি দোষ দি এই কাৰণেই লাভ নাই যে মানুহে চায় নাইবা পঢ়ে কাৰণেই এই ধৰণৰ খবৰ ওলায়। | কিয় হৈছে এনেকুৱা? ১৩০ কোটি ভাৰতীয়ৰ মাজত অসমীয়াভাষী। প্রায় ১.৩ কোটি আমাৰ জনজাতীয় ভাই-ভনীসকলক ধৰি। তাৰ মাজত কোনােবা কলিতা, কোনােবা আহােম, গােসাঁই, বামুণ, বড়াে ইত্যাদি। কোনােবা নামনি অসমৰ, কোনােবা উজনি অসমৰ। একতা-মিলৰ অভাৱ। আমি শিল্পী-সাহিত্যিকক যথেষ্ট সম্মান দিওঁ, কিন্তু এজন উদ্যোগী, এজন কৰ্প'ৰেট প্রফেছনেক দিওঁনে? কৰ্প'ৰেট বুলিলে বেয়া শব্দ কৰি দিয়া হ'ল কিন্তু আমাৰ জীৱনৰ সকলাে দৰকাৰীবস্তু যেনেঃ টুথ ব্রাছ, মােবাইল ফোন, চাইকেল, গাড়ী সকলাে কৰ্প'ৰেট গােষ্ঠীয়েই প্রস্তুত কৰে। | জাতিটোৰ একতাৰ অভাৱ হ'লে দুর্বল হ’ব। এজন তেলুগু যেতিয়া আমেৰিকালৈ যায় তেওঁ প্রতিষ্ঠা হােৱাৰ পাছত নিজৰ গাঁৱৰ যি যােগ্য। সকলােকে আমেৰিকাত সংস্থাপন দিয়াৰ চেষ্টা কৰে। গাঁৱলৈ পইচা পঠায়। ঠিক সেইদৰে পাঞ্জাৱী, গুজৰাটী সকলােৱে নিজৰ জাতিৰ মানুহক আগবাঢ়ি যােৱাত সহায় কৰে।\nসৌৰভ গাংগুলী ভাৰতীয় দলৰ পৰা বাদ পৰোঁতে বাঙালী জনতাই যি প্রতিবাদ কৰিছিল সি সকলােৰে জ্ঞাত। সেইটো ভাল নে বেয়া তাক দুয়ােফালেই ক'ব পাৰি কিন্তু জাতিটোৰ একতা প্রশংসনীয়। আমাৰ অসমতে থকা মাৰােৱাৰীসকলৰ পৰা বহু শিকিবলগীয়া আছে। এজন মাৰােৱাৰী ব্যৱসায়ী বিপদত পৰিলে এজনে আনজনক ধনে-বলে সহায় কৰি আগুৱাই লৈ যায়। আমি কৰোনে? আমি একেলগ হৈ এজনে আনজনক পর্যাপ্ত পৰিমাণে সহায় কৰাৰ সময় আহিছে।\nকুৎসা ৰটনা, বদনাম ইত্যাদিৰ কু-সংস্কৃতি কমাই যােগাত্মক চিন্তাধাৰাৰ সময় এয়া। বিপদৰ সময়ত এজনে আনজনৰ লগত থিয় দিয়াৰ দৰকাৰ। জাতিটোক সবল কৰিব লাগে। কর্মদক্ষতা লাগে। আমাক উদ্যোগী লাগে, বিজ্ঞানী লাগে, কৃষক লাগে, বিশ্বমানৰ খেলুৱৈ লাগে। সেই যাত্ৰাত এজনে আনজনক সহায় কৰাৰ পৰিৱেশ লাগে। এইখন শংকৰদেৱ, বিষ্ণুৰাভা, জ্যোতিপ্রসাদ, ভূপেনদাৰ নিচিনা প্রতিভাশালী লােকৰ দেশ। আমি এক হৈ বহু কাম কৰিব পাৰোঁ। আহক, আমি অসমীয়া নেটৱৰ্কিং গঢ়োঁ, এক সমৃদ্ধিশালী জাতিৰ বুনিয়াদ গঢ়োঁ।\n(লেখক এগৰাকী উদ্যোগী আৰু নিবন্ধকাৰ)\nলেখাটি আমাৰ অসম কাকতো প্ৰকাশ পাইছে। লেখকৰ ফোনঃ ৯১০১১-৩৬২৩৩\nTags # ANALYSIS # CURRENT ISSUES # SHYAMKANU-MAHANTA # বিশ্লেষণ # শ্যামকানু-মহন্ত # সাম্প্ৰতিক প্ৰসংগ\nBy xukhdukh.com on March 02, 2018\nLabels: ANALYSIS, CURRENT ISSUES, SHYAMKANU-MAHANTA, বিশ্লেষণ, শ্যামকানু-মহন্ত, সাম্প্ৰতিক প্ৰসংগ\nAssam Gk March 27, 2018 at 8:23 PM\nHosai porhi bohut bhal lagil.\nAssamGK October 7, 2019 at 1:56 PM\nVal Likhise Kothakhini..Thank You..\nAdmin October 27, 2019 at 1:19 AM\nEkdom Xosa Kotha ....Nice Site\nGK King December 1, 2019 at 1:07 AM\nVery Post,Keep updating the Site\nPranjal Borah March 27, 2020 at 1:51 PM\nVery good site for Assam GK\nGk Upgrade April 23, 2020 at 12:17 AM\nNice site for Gk Upgrade\nRaj July 23, 2020 at 1:18 AM\nVISIT "GK UPGRADE" (Very good site for GK and Current Affairs of Assam & India and best website for government jobs preperation)\nবিশ্লেষণঃ বন্য-হস্তীৰ হত্যা আৰু এখন ঘৃণনীয় নাটকৰ উত্তৰবিহীন প্ৰশ্নবোৰ :: ভাস্কৰ জ্যোতি বৰুৱা\nবন্য-হস্তীৰ হত্যা আৰু এখন ঘৃণনীয় নাটকৰ উত্তৰবিহীন প্ৰশ্নবোৰ ভাস্কৰ জ্যোতি বৰুৱা নগাওঁ জিলাৰ কন্দলি প্ৰস্তাৱিত সংৰক্ষিত বনাঞ্চলৰ অধীনস্থ বামু...\nসুখ-দুখ LIVE -4\nসুখ-দুখ LIVE-3 পৰীক্ষাৰ দুঃচিন্তা\nArchive June (11) May (32) April (2) March (36) February (4) January (5) December (10) November (18) October (15) August (20) July (52) June (68) May (11) April (2) March (3) February (36) January (62) December (25) November (21) October (20) September (24) August (29) July (15) May (2) April (2) March (23) February (29) January (30) December (18) November (2) September (10) May (1) April (17) March (23) February (14) January (19) December (16) November (16) September (26) March (2) February (13) January (4) December (18) November (87) October (17) September (65) August (94) July (70) June (91) May (28) April (31) March (78) February (85) January (33) December (71) November (46) October (21) September (45) August (94) July (84) June (59) May (61) April (11) March (78) February (84) January (89) December (80) November (66) October (37) September (112) August (109) July (126) June (127) May (60) April (15) March (11) February (18) January (4) December (24) November (26) October (25) September (30) August (31) July (11)


পাৰপত্ৰ - অসমীয়া ৱিকিপিডিয়া\nনেডাৰলেণ্ডচৰ সাধাৰণ পাৰপত্ৰ, নেপালৰ কূটনৈতিক পাৰপত্ৰ, পোলেণ্ডৰ সাধাৰণ পাৰপত্ৰ, চীনৰ সেৱা পাৰপত্ৰ\nপাৰপত্ৰ বা পাচপোৰ্ট (ইংৰাজী: Passport) হ'ল এক ভ্ৰমণৰ নথি, যিখনক সাধাৰণতে এখন দেশৰ চৰকাৰে ইয়াৰ নাগৰিকসকলৰ বাবে জাৰি কৰে, যাক মূলতঃ আন্তঃৰাষ্ট্ৰীয় ভ্ৰমণৰ উদ্দেশ্যে ইয়াৰ ধাৰকজনৰ পৰিচয় আৰু ৰাষ্ট্ৰীয়তা প্ৰমাণ কৰে। সাধাৰণ পাৰপত্ৰত ধাৰকজনৰ নাম, জন্মৰ স্থান আৰু তাৰিখ, ফটোগ্ৰাফ, স্বাক্ষৰ আৰু অন্য প্ৰাসঙ্গিক চিনাক্তকৰণ সম্পৰ্কিয় তথ্য থাকিব পাৰে।\nবৰ্তমানে বহুতো দেশে এমবেডেড্ মাইক্ৰোচিপযুক্ত বায়'মেট্ৰিক পাৰপত্ৰ জাৰি কৰা আৰম্ভ কৰিছে বা জাৰি কৰাৰ পৰিকল্পনা কৰিছে, এনেবোৰ পাৰপত্ৰক মেছিনৰ দ্বাৰা পঢ়িব পাৰি আৰু নকল কৰা কঠিন। জানুৱাৰী ২০১৯ পৰ্যন্ত, এনে ই-পাৰপত্ৰ জাৰি কৰা দেশৰ সংখ্যা ১৫০ খনৰো অধিক। পূৰ্বে জাৰি কৰা বিনা-বায়'মেট্ৰিক মেছিন-পঠনযোগ্য পাৰপত্ৰসমূহ সাধাৰণত তাৰ ম্যাদ উকলাৰ তাৰিখলৈ বৈধ থাকিব।\nএক বিমানবন্দৰত পাৰপত্ৰ নিয়ন্ত্ৰণ\nপাৰপত্ৰৰ ধাৰকজনৰ সাধাৰণতে পাৰপত্ৰ জাৰি কৰা দেশেখনত প্ৰৱেশৰ অধিকাৰ থাকে, যদিও কিছু পাৰপত্ৰৰ ধাৰক সেই দেশখনৰ পূৰ্ণ নাগৰিক নহ'বও পাৰে।\nবহুতো দেশ সাধাৰণতে অন্য দেশৰ পাৰপত্ৰধাৰীক প্ৰৱেশৰ অনুমতি দিয়ে, যদিও বহুক্ষেত্ৰত পাৰপত্ৰখনৰ লগতে ভিছা আহৰণ কৰাটো প্ৰয়োজন। কিন্তু এই প্ৰৱেশৰ অধিকাৰ কোনো স্বয়ংক্ৰিয় অধিকাৰ নহয়। অন্যান্য কিছু অতিৰিক্ত চৰ্ত যেনে ধাৰকজন আৰ্থিক বা অন্য কাৰণত ৰাজহুৱা দোষাৰোপী অথবা কোন অপৰাধত দোষী সাব্যস্ত হ'ব নালাগিব। যেতিয়া কোন দেশে অন্য এখন দেশক স্বীকৃতি প্ৰদান নকৰে, বা পৰস্পৰৰ মাজত কোনো বিবাদ চলি থাকে, তেতিয়া সেই দেশখনে তেওঁলোকৰ পাৰপত্ৰধাৰীসকলক সেই আনখন দেশলৈ ভ্ৰমণ কৰাত নিষেধাজ্ঞা আৰোপ কৰিব পাৰে, বা আনখন দেশৰ পাৰপত্ৰধাৰীক নিজৰ দেশত প্ৰৱেশাধিকাৰ নিষিদ্ধ কৰিব পাৰে, নতুবা অন্য দেশৰ পাৰপত্ৰধাৰী, উদাহৰণস্বৰূপ যিসকলে সেই আনখন দেশ ভ্ৰমণ কৰিছে, তেওঁলোকক দেশখনত প্ৰৱেশত নিষেধাজ্ঞা আৰোপ কৰিব পাৰে। কিছু ব্যক্তিৰ ওপৰতো নিষেধাজ্ঞা আৰোপ কৰা হয় যিয়ে তেওঁলোকক কোনো নিৰ্দিষ্ট দেশত প্ৰৱেশ কৰিব নিদিয়ে।\nকিছু দেশ আৰু আন্তঃৰাষ্ট্ৰীয় সংস্থাই ভ্ৰমণৰ বাবে নথিপত্ৰ জাৰি কৰে যিবোৰ মানক পাৰপত্ৰ নহয়, কিন্তু এনে নথিসমূহক স্বীকৃতি দিয়া দেশলৈ ইয়াৰ ধাৰকে আন্তঃৰাষ্ট্ৰীয় ভ্ৰমণ কৰিব পাৰে। উদাহৰণস্বৰূপ, ৰাষ্ট্ৰবিহীন ব্যক্তিসকলক সাধাৰণতে ৰাষ্ট্ৰীয় পাৰপত্ৰ জাৰি কৰা নহয়, কিন্তু তেওঁলোকে শৰণাৰ্থীৰ ভ্ৰমণৰ নথি বা পূৰ্বতে "নানচেন পাৰপত্ৰ" নামে জনাজত নথি লাভ কৰিব পাৰে যাৰ ফলত তেনে নথি স্বীকৃতি দিয়া দেশলৈ আন্তঃৰাষ্ট্ৰীয় ভ্ৰমণ সক্ষম হয়। তেনেক্ষেত্ৰত কেতিয়াবা তেওঁলোকে ভ্ৰমণৰ পাছত জাৰি কৰা দেশখনলৈ উভতিও যাব পাৰে।\nপাৰপত্ৰসমূহ অন্য পৰিস্থিতিত যেনে হোটেলত চেক্-ইন কৰাৰ সময়ত বা স্থানীয় মুদ্ৰাত অৰ্থ পৰিবৰ্তন কৰাৰ সময়ত চিনাক্তকৰণ নিশ্চিত কৰিবৰ বাবে ব্যৱহাৰ হ'ব পাৰে।\nভাৰতীয় পাৰপত্ৰ[সম্পাদনা কৰক]\nআন্তঃৰাষ্ট্ৰীয় ভ্ৰমণৰ উদ্দেশ্যে ভাৰতীয় নাগৰিকৰ বাবে ভাৰত চৰকাৰৰ বৈদেশীক পৰিক্ৰমা মন্ত্ৰণালয়ে ভাৰতীয় পাৰপত্ৰ জাৰি কৰে। ই ইয়াৰ ধাৰকক আন্তঃৰাষ্ট্ৰীয় ভ্ৰমণ কৰাত সক্ষম কৰে আৰু পাৰপত্ৰ আইন (১৯৬৭)-ৰ অধিনিয়মত ভাৰতীয় নাগৰিকত্বৰ প্ৰমাণ হিচাপে কাম কৰে। বৈদেশীক পৰিক্ৰমা মন্ত্ৰণালয়ৰ কনচুলাৰ, পাৰপত্ৰ আৰু ভিছা বিভাগৰ 'পাচপোৰ্ট সেৱা' নামৰ ইউনিটোৱে ভাৰতৰ কেন্দ্ৰীয় পাৰপত্ৰ সংস্থা হিচাপে কাম কৰে আৰু সকলো যোগ্য ভাৰতীয় নাগৰিকক প্ৰয়োজন অনুসৰি পাৰপত্ৰ প্ৰদান কৰাৰ বাবে দায়বদ্ধ। সমগ্ৰ ভাৰতজুৰি অৱস্থিত ৯৩ টা পাৰপত্ৰৰ কাৰ্যালয় আৰু বিদেশৰ ১৬২ টা ভাৰতীয় কূটনৈতিক মিছনত ভাৰতীয় পাৰপত্ৰ জাৰি কৰা হয়। অসমত ১৯৭৯ চনৰ জুন মাহত গুৱাহাটীত পাৰপত্ৰৰ কাৰ্যালয়ৰ শুভাৰম্ভ কৰা হয়। এই বিভাগৰ ক্ষেত্ৰাধিকাৰ অসমৰ লগতে ভাৰতৰ উত্তৰ-পূৰ্বাঞ্চলৰ আন ৫ খন ৰাজ্য, অৰুণাচল প্ৰদেশ, মণিপুৰ, মেঘালয়, মিজোৰাম আৰু নাগালেণ্ডৰ মুঠ ৯৬ খন জিলালৈকে বিস্তৃত্ব।\n২০১৫ চনৰ ভাৰতে প্ৰায় ১.২ কোটি পাৰপত্ৰ জাৰি কৰিছে, যিটো চীন আৰু আমেৰিকা যুক্তৰাষ্ট্ৰৰ পাছতে পৃথিৱীৰ ভিতৰতে তৃতীয়। ২০১৫ চনৰ শেষৰ ফাললৈ প্ৰায় ৬.৫ কোটি বৈধ ভাৰতীয় পাৰপত্ৰ আছিল।\nভাৰতীয় পাৰপত্ৰ প্ৰকাৰ[সম্পাদনা কৰক]\nভাৰত চৰকাৰে তিনি প্ৰকাৰৰ পাৰপত্ৰ জাৰি কৰে। প্ৰকাৰ অনুসৰি ভাৰতীয় পাৰপত্ৰৰ বকলাৰ ৰং ভিন্ন হয়।\nতিনি প্ৰকাৰৰ ভাৰতীয় পাৰপত্ৰ\nসাধাৰণ পাৰপত্ৰ (গাঢ় নীলা বকলা) ভাৰতৰ সাধাৰণ নাগৰিকক সাধাৰণ ভ্ৰমণ, যেনে অৱকাশ, অধ্যয়ন আৰু ব্যৱসায়িক ভ্ৰমণৰৰ বাবে (৩৬ বা ৬০ পৃষ্ঠাৰ) জাৰি কৰা হয়। এয়া "টাইপ পি" পাৰপত্ৰ, যাৰ অৰ্থ পাৰ্চনেল বা ব্যক্তিগত।\nবিভাগীয় পাৰপত্ৰ (বগা বকলা) ভাৰত চৰকাৰক চৰকাৰী কামত প্ৰতিনিধিত্বকাৰী ব্যক্তিক জাৰি কৰা হয়। এয়া "টাইপ এচ" পাৰপত্ৰ, যাৰ অৰ্থ চাৰ্ভিচ বা সেৱা।\nকূটনৈতিক পাৰপত্ৰ (গাঢ় ৰঙা বকলা) ভাৰতীয় কূটনীতি বিষয়া, শীৰ্ষস্থানীয় চৰকাৰী কৰ্মকৰ্তা আৰু কূটনৈতিক কুৰিয়াৰসকলৰ বাবে জাৰি কৰা হয়। এয়া "টাইপ ডি" পাৰপত্ৰ, যাৰ অৰ্থ ডিপ্লোমেটিক বা কূটনৈতিক।\nইয়াৰোপৰি, ভাৰতৰ কিছু নিৰ্বাচিত পাৰপত্ৰৰ কাৰ্যালয় আৰু বিদেশৰ ১৬২ টা ভাৰতীয় কূটনৈতিক মিছনে পশ্চিমবঙ্গ, উত্তৰ-পূব ভাৰত, তামিলনাডু আৰু পুডুছেৰীৰ নিবাসী ভাৰতীয় নাগৰিকক 'ইণ্ডো-বাংলাদেশ' পাৰপত্ৰ আৰু 'ইণ্ডো-শ্ৰীলংকা' পাৰপত্ৰ জাৰি কৰিব পাৰে। এই দুখন পাৰপত্ৰই যথাক্ৰমে কেৱল বাংলাদেশ আৰু শ্ৰীলংকা ভ্ৰমণৰ অনুমতি দিয়ে আৰু অন্য কোনো বিদেশীৰ ৰাষ্ট্ৰ ভ্ৰমণৰ বাবে বৈধ নহয়। ভাৰতে ২০১৩ চনত ইণ্ডো-বাংলাদেশ পাৰপত্ৰ প্ৰদান বন্ধ কৰে। উল্লেখযোগ্য যে ভাৰতৰ কিছু সুৰক্ষিত অঞ্চলত অভ্যন্তৰীণ ভ্ৰমণৰ বাবে সংশ্লিষ্ট ৰাজ্য চৰকাৰৰ কৰ্তৃপক্ষই আন্তঃৰাজ্যিক পাৰপত্ৰ নামৰ এখন নথিও জাৰি কৰে।\n↑ 1.0 1.1 Cane, P & Conaghan, J (2008). The New Oxford Companion to Law. প্ৰকাশক London: Oxford University Press. ISBN 9780199290543. http://www.oxfordreference.com/view/10.1093/acref/9780199290543.001.0001/acref-9780199290543-e-1616.\n↑ "ilink – USCIS". uscis.gov. http://www.uscis.gov/iframe/ilink/docView/SLB/HTML/SLB/0-0-0-1/0-0-0-29/0-0-0-2006.html.\n↑ "MEA CPV Division". CPV. http://passport.gov.in/.\n↑ "আমাৰ ইতিহাস". পাৰপত্ৰ বিভাগ, অসম চৰকাৰ. https://passport.assam.gov.in/as/about-us/আমাৰ-ইতিহাস.\n↑ 5.0 5.1 "India ranks third in issuing passports – Times of India". Times of India. 1 January 2016. http://timesofindia.indiatimes.com/city/agartala/India-ranks-third-in-issuing-passports/articleshow/50401641.cms। আহৰণ কৰা হৈছে: 29 January 2016.\n↑ "41-year-old India-Bangladesh passport regime ends". Times of India.2December 2013. https://timesofindia.indiatimes.com/india/41-year-old-India-Bangladesh-passport-regime-ends/articleshow/26714666.cms.\n↑ Anandan, Arabhi (2019-12-29). "Explained : What Is Inner Line Permit (ILP)?" (en ভাষাত). www.livelaw.in. https://www.livelaw.in/know-the-law/what-is-ilp-151145। আহৰণ কৰা হৈছে: 2020-01-02.\n"https://as.wikipedia.org/w/index.php?title=পাৰপত্ৰ&oldid=270914"ৰ পৰা অনা হৈছে


১ যোহন ၄:၁၆-၁၈\n আমালৈ ঈশ্বৰৰ প্ৰেম আছে, এই কথা আমি জানোঁ আৰু বিশ্বাসো কৰোঁ। ঈশ্বৰ প্ৰেম আৰু যি জন প্ৰেমত থাকে, তেওঁ ঈশ্বৰত থাকে আৰু ঈশ্বৰো তেওঁত থাকে। এই প্ৰেমে আমাৰ ক্ষেত্ৰত এনেদৰে পূর্ণতা পালে যে, আমি সোধ-বিচাৰৰ দিনা আত্মবিশ্ৱাসী হৈ থিয় হব পাৰিম; কিয়নো তেওঁ যেনেকুৱা, আমিও এই জগতত তেনেকুৱাই আছোঁ। প্ৰেমত ভয় নাই, কিন্তু সিদ্ধ প্ৰেমে ভয়ক দূৰ কৰে; কাৰণ ভয়ৰ সৈতে শাস্তি জড়িত থাকে৷ কিন্তু যি জনে ভয় কৰে, তেওঁ প্ৰেমত সিদ্ধতা লাভ কৰা নাই৷\n১ পিতৰ ၄:၈\nএই সকলোৰে ওপৰত প্ৰেমত থাকক; ই সৰ্ব্বসিদ্ধিৰ বান্ধনি।\nহে পুৰুষ সকল, খ্ৰীষ্টে ষেনেকৈ মণ্ডলীক প্ৰেম কৰিলে আৰু তাৰ কাৰণে নিজকে শোধাই দিলে, তেনেকৈ আপোনালোকেও নিজ নিজ ভাৰ্যাক প্ৰেম কৰক;\nযিহোৱাই অতীতৰ পৰা দৰ্শন দিলে, আৰু মোক ক’লে, ‘সঁচাকৈ মই চিৰস্থায়ী প্ৰেমেৰে তোমাক প্ৰেম কৰোঁ। এই কাৰণে মই তোমাক বহুকালৰে পৰা দয়া কৰি আহিছোঁ।\n১ কৰিন্থীয়া 13:7\nপ্ৰেমে সকলোকে আকোৱালি লয়, সকলোকে বিশ্বাস কৰে, সকলোকে আশা কৰে আৰু সকলোকে সহ্য কৰে।\n১ কৰিন্থীয়া 13:13\nকিন্তু এতিয়া তিনিটা বিষয় আছে: বিশ্বাস, আশা, প্ৰেম, কিন্তু এই কেইটাৰ মাজত প্ৰেমেই শ্ৰেষ্ঠ।\n১ যোহন 3:1\nভাবি চাওক, পিতৃ ঈশ্বৰে আমাক কেনে প্ৰেম প্ৰদান কৰিলে, আমি যেন ঈশ্বৰৰ সন্তান বুলি অভিহিত হওঁ আৰু আমি হৈছোও! এই বাবে জগতৰ মানুহে আমাক নাজানে, কাৰণ জগতে তেওঁক নাজানিলে৷\n১ যোহন 3:16\nযীচু খ্ৰীষ্টে আমাৰ কাৰণে নিজৰ প্ৰাণ দিলে, ইয়াতেই আমি প্ৰেমৰ তত্ব জানিবলৈ পালোঁ৷ আমিও ভাই সকলৰ কাৰণে নিজ নিজ প্ৰাণ দিয়া উচিত।\nযি জনে মোৰ আজ্ঞা পাই পালন কৰে, সেই জনে মোক প্ৰেম কৰে; আৰু যি জনে মোক প্ৰেম কৰে, সেই জন মোৰ পিতৃৰ প্ৰেমৰ পাত্ৰ হ’ব আৰু ময়ো সেই জনক প্ৰেম কৰি, তেওঁৰ আগত নিজকে প্ৰকাশ কৰিম।”\n এই মোৰ আজ্ঞা, মই যেনেকৈ তোমালোকক প্ৰেম কৰিলোঁ, তেনেকৈ তোমালোকেও পৰস্পৰে প্ৰেম কৰিবা। বন্ধুৰ বাবে নিজৰ প্ৰাণ দিয়াৰ দৰে শ্ৰেষ্ঠ প্ৰেম আন ক’তো নাই।\nকিন্তু যি সকলে শুনি আছা, মই তোমালোকক কওঁ, তোমালোকে নিজৰ শত্ৰুবোৰক প্ৰেম কৰিবা আৰু যি সকলে তোমালোকক ঘিণ কৰে, তেওঁলোকলৈ মঙ্গল কৰিবা।\nবন্ধু সকলো সময়তে প্রিয় হয়; আৰু ভায়েকৰ দুৰ্দ্দশাৰ দিনৰ বাবে জন্ম হয়।\n সেই আশাই লাজত নেপেলায়; কিয়নো আমাক দান কৰা পবিত্ৰ আত্মাৰ যোগেদি আমাৰ হৃদয়ত ঈশ্বৰৰ প্ৰেম বাকি দিয়া হৈছে। কিয়নো ইতিপূৰ্বে যেতিয়া আমি দূৰ্বল আছিলোঁ, তেতিয়া খ্ৰীষ্টে উপযুক্ত সময়ত ঈশ্বৰক ভক্তি নকৰা সকলৰ কাৰণে আপোন প্ৰাণ দিলে। ধাৰ্মিক লোকৰ কাৰণে কোনো এজনে প্ৰাণ নিদিয়ে; সৎলোকৰ কাৰণে প্ৰাণ দিবলৈকো অৱশ্যে কোনো জনৰ সাহস থাকিব পাৰে। কিন্তু ঈশ্বৰে আমাৰ বাবে তেওঁৰ প্ৰেমৰ প্ৰমাণ দিছে, কাৰণ ইতিপূৰ্বে যেতিয়া আমি পাপী আছিলোঁ, তেতিয়া খ্ৰীষ্টে আমাৰ বাবে আপোন প্ৰাণ দিলে।\n প্ৰেম অকল্পিত হওক। যি মন্দ, তাক ঘিণ কৰক; যি উত্তম, তাত আসক্ত হওক৷ ভাতৃ-প্ৰেমত পৰস্পৰ স্নেহশীল হওক; আৰু সমাদৰ কৰা কথাত, ইজনে সিজনতকৈ আগ হওক৷\n কিন্তু যেতিয়া আমাৰ ত্ৰাণকর্তা ঈশ্বৰৰ মধুৰ স্নেহ স্বভাব আৰু মনুষ্য জাতিলৈ প্ৰেম প্ৰকাশিত হল, তেতিয়া আমাৰ ধাৰ্মিকতাৰ কাৰণে নহয়, কিন্তু তেওঁ নিজ দয়া অনুসাৰে নতুন জন্মৰ স্নান আৰু পবিত্ৰ আত্মাই নতুন কৰাৰ দ্বাৰাই আমাৰ পৰিত্ৰাণ কৰিলে৷\n১ যোহন 4:9-10\n ঈশ্বৰৰ একমাত্ৰ পুত্ৰৰ দ্বাৰাই আমি জীৱন লাভ কৰিবলৈ ঈশ্বৰে যে, তেওঁক জগতলৈ পঠালে, ইয়াতে আমাৰ বাবে ঈশ্বৰৰ প্ৰেম প্ৰকাশিত হ’ল৷ ঈশ্বৰক যে আমি প্ৰেম কৰিলোঁ, এনে নহয়; কিন্তু তেওঁহে আমাক প্ৰেম কৰিলে আৰু আমাৰ পাপৰ প্ৰায়শ্চিত্ত হ’বলৈ নিজ পুত্ৰক পঠাই দিলে, ইয়াতেই প্ৰেম আছে।\n মই তোমালোকক এটা নতুন আজ্ঞা দিওঁ, তোমালোকে পৰস্পৰে প্ৰেম কৰিবা; মই যেনেকৈ তোমালোকক প্ৰেম কৰিলোঁ, তেনেকৈ তোমালোকেও পৰস্পৰে প্ৰেম কৰিবা । তোমালোকৰ যদি পৰস্পৰৰ মাজত প্ৰেম থাকে, তেনেহলে তোমালোক যে মোৰ শিষ্য হয়, ইয়াক তাৰ দ্বাৰাই সকলোৱে জানিব।”\n তোমালোকে কোৱা শুনিছা, ‘তোমাৰ চুবুৰীয়াক প্ৰেম কৰিবা আৰু শত্ৰুক ঘিণ কৰিবা’। কিন্তু মই তোমালোকক কওঁ, তোমালোকৰ শত্ৰুক প্ৰেম কৰিবা আৰু তোমালোকক তাড়না কৰা সকলৰ বাবে প্ৰাৰ্থনা কৰিবা, তেতিয়াহে তোমালোক স্বৰ্গত থকা পিতৃৰ সন্তান হ’ব পাৰিবা। কিয়নো তেওঁ দুষ্ট আৰু সৎ দুয়োৰো ওপৰত সূৰ্য উদয় হ’বলৈ দিয়ে আৰু ধাৰ্মিক অথবা অধাৰ্মিক এই দুয়োৰো ওপৰত বৰষুণ বৰষায়। কিয়নো যি মানুহে তোমালোকক প্ৰেম কৰে, তোমালোকে যদি কেৱল তেওঁলোককে প্ৰেম কৰা, তেনেহলে কি পুৰস্কাৰ পাবা? কৰ সংগ্রহকাৰী সকলেও জানো তাকে নকৰে? তোমালোকে যদি কেৱল তোমালোকৰ ভাই সকলকে শুভেচ্ছা জনোৱা, তেনেহলে আনতকৈ অধিক বেচি কি কৰিলা? অনা-ইহুদী সকলেও জানো তাকে নকৰে? এই হেতুকে তোমালোকৰ স্বৰ্গীয় পিতৃ যেনে সিদ্ধ, তোমালোকো তেনে সিদ্ধ হোৱা।\n১ কৰিন্থীয়া 1:1-13\n ঈশ্বৰৰ ইচ্ছাৰ দ্বাৰা খ্ৰীষ্ট যীচুৰ আমন্ত্রিত পাঁচনি পৌল আৰু আমাৰ ভাই চোন্থিনিৰ পৰা এই পত্র। এই পত্র কৰিন্থত থকা ঈশ্বৰৰ যি মণ্ডলী; খ্রীষ্ট যীচুৱে পবিত্র কৰি যি সকলক পবিত্র লোক হবলৈ আমন্ত্রণ কৰিলে, তেওঁলোকৰ আৰু সকলো ঠাইতে যি সকল লোকে আমাৰ অর্থাৎ তেওঁলোকৰ আৰু আমাৰো প্ৰভু খ্রীষ্ট যীচুৰ নামত প্রার্থনা কৰে, সেই সকলোৰে সমীপলৈ। আমাৰ পিতৃ ঈশ্বৰ আৰু প্ৰভু যীচু খ্ৰীষ্টৰ পৰা আপোনালোকলৈ অনুগ্ৰহ আৰু শান্তি হওক। খ্রীষ্ট যীচুত ঈশ্বৰে যি অনুগ্রহ আপোনালোকক দান কৰিলে, তাৰ কাৰণে মই সদায় মোৰ ঈশ্বৰক ধন্যবাদ দিওঁ। আপোনালোক খ্রীষ্ট যীচুত সকলো বিষয়ত সকলো ধৰণৰ বক্তৃতা দিয়াৰ ক্ষমতাৰে আৰু জ্ঞানত উপচি পৰিছে। তেওঁ আপোনালোকক উপচাই দিছে আৰু এইদৰেই আপোনালোকৰ মাজত খ্রীষ্ট সম্পর্কীয় সাক্ষ্য সত্যৰূপে প্রমাণিত হৈ আছে। সেই কাৰণে আপোনালোকৰ আত্মিক বৰৰ কোনো অভাৱ নাই আৰু আমাৰ প্রভু যীচু খ্রীষ্ট প্রকাশিত হোৱা দিনলৈ আপোনালোকে আগ্রহেৰে অপেক্ষা কৰি আছে। তেওঁ আপোনালোকক শেষলৈকে বলৱন্ত কৰিব, যাতে আমাৰ প্রভু যীচু খ্রীষ্টৰ সেইদিন পর্যন্ত আপোনালোক নিৰ্দোষী, পবিত্ৰ হৈ থাকিব। ঈশ্বৰ বিশ্বাসী; তেৱেঁই আপোনালোকক তেওঁৰ পুত্র, আমাৰ প্রভু যীচু খ্রীষ্টৰ সহভাগিতা লাভৰ কাৰণে আমন্ত্রণ কৰিছে। কিন্তু মোৰ প্রিয় ভাই আৰু ভনী সকল, আমাৰ প্রভু যীচু খ্রীষ্টৰ নামত মই আপোনালোকক বিনয় কৰোঁ যে, আপোনালোকৰ পৰস্পৰৰ মাজত যেন মতৰ মিল থাকে; আপোনালোকৰ মাজত কোনো বিভেদ নাথাকক। আপোনালোক সকলোৰে যেন একে মন আৰু এক উদ্দেশ্য হয়। মোৰ ভাই-ভনী সকল, মই ক্লোয়ীৰ ঘৰৰ লোক সকলৰ পৰা শুনিবলৈ পাইছো যে, আপোনালোকৰ মাজত নানা বাক-বিতণ্ডা হৈ আছে। এতিয়া মই এই কথা কবলৈ বিচাৰিছোঁ যে, আপোনালোক প্রতিজনে কয় “মই পৌলৰ দলৰ” অথবা “মই আপল্লোৰ দলৰ” নাইবা “মই কৈফাৰ” বা “মই খ্রীষ্টৰ দলৰ।” তেনেহলে খ্রীষ্টক ভাগ কৰা হৈছে নেকি? পৌলক জানো আপোনালোকৰ কাৰণে ক্রুচত দিয়া হৈছিল? আপোনালোকে জানো পৌলৰ নামেৰে বাপ্তিস্ম লৈছিল?


Antiflam in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Antiflam ar byavahar, ppali, parshwakriya, upkaar, kriya-pratikriya aaru satarkatabani\nAntiflam की जानकारी\nAntiflam ৰ লাভ আৰু ব্যৱহাৰসমূহ- Antiflam Benefits & Uses in Assamese- Antiflam ar laabh aaru byavaharsamuh\nAntiflam ৰ পালি আৰু সেয়া কেনেদৰে ল'ব- Antiflam Dosage & How to Take in Assamese - Antiflam ar paali aaru xeya kenedore lobo\nAntiflam ৰ পাৰ্শ্চক্ৰিয়াসমূহ- Antiflam Side Effects in Assamese- Antiflam ar parshwakriyasamuh\nAntiflam সংক্ৰান্ত সতৰ্কতাবাণীসমূহ- Antiflam Related Warnings in Assamese- Antiflam xonkranta xatarkatabanisamuh\nঅইন দৰৱৰ সৈতে Antiflamৰ গুৰুতৰ ক্ৰিয়া-প্ৰতিক্ৰিয়া- Severe Interaction of Antiflam with Other Drugs in Assamese- Oinor xoite Antiflam ar gurutor kriya-pratikriya\nAntiflam মতভেদসমূহ- Antiflam Contraindications in Assamese- Antiflam nishedhsamuh\nAntiflam ৰ বিষয়ে সততে সোধা প্ৰশ্নসমূহ- Frequently asked Questions about Antiflam in Assamese- Antiflam ar bikhoye satate xodha prashnasamuh\nখাদ্য আৰু মদৰ সৈতে Antiflam ক্ৰিয়া-প্ৰতিক্ৰিয়া- Antiflam Interactions with Food and Alcohol in Assamese- khadya aaru modor xoite Antiflam kriya-pratikriya\nAntiflam ৰ লাভ আৰু ব্যৱহাৰসমূহ - Antiflam Benefits & Uses in Assamese - Antiflam ar laabh aaru byavaharsamuh\nAntiflam তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAntiflam ৰ পালি আৰু সেয়া কেনেদৰে ল'ব - Antiflam Dosage & How to Take in Assamese - Antiflam ar paali aaru xeya kenedore lobo\nAntiflam-ৰ উপাদানসমূহ - Antiflam Active Ingredients in Assamese - Antiflam-ar upadaansamuh\nAntiflam ৰ পাৰ্শ্চক্ৰিয়াসমূহ - Antiflam Side Effects in Assamese - Antiflam ar parshwakriyasamuh\nগৱেষণাৰ ভিত্তিত, Antiflam ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAntiflam সংক্ৰান্ত সতৰ্কতাবাণীসমূহ - Antiflam Related Warnings in Assamese - Antiflam xonkranta xatarkatabanisamuh\nAntiflam-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAntiflam-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত Antiflam কি প্ৰভাৱ দেখা গৈছে?\nAntiflamৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Antiflam কি প্ৰভাৱ দেখা গৈছে?\nAntiflamএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Antiflam ৰ কি প্ৰভাৱ দেখা গৈছে?\nAntiflam গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে Antiflamৰ গুৰুতৰ ক্ৰিয়া-প্ৰতিক্ৰিয়া - Severe Interaction of Antiflam with Other Drugs in Assamese - Oinor xoite Antiflam ar gurutor kriya-pratikriya\nAntiflam তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAntiflam মতভেদসমূহ - Antiflam Contraindications in Assamese - Antiflam nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Antiflam লোৱা অনুচিত যাতে -\nAntiflam ৰ বিষয়ে সততে সোধা প্ৰশ্নসমূহ - Frequently asked Questions about Antiflam in Assamese - Antiflam ar bikhoye satate xodha prashnasamuh\nএই Antiflam-এ অভ্য়াস বা নিচাৰ সৃষ্টি কৰে নেকি?\nনহয়, Antiflam আসক্তি সৃষ্টি কাৰক বুলি কোনো সাক্ষ্য নাই।\nহয়, Antiflam লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, আপুনি ডাক্তৰৰ পৰামৰ্শৰ পিছতহ Antiflam লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Antiflam ব্যৱহৃত নহয়।\nখাদ্য আৰু মদৰ সৈতে Antiflam ক্ৰিয়া-প্ৰতিক্ৰিয়া - Antiflam Interactions with Food and Alcohol in Assamese - khadya aaru modor xoite Antiflam kriya-pratikriya\nখাদ্য আৰু Antiflamৰ ক্ৰিয়া-প্ৰতিক্ৰিয়া\nখাদ্যৰ সৈতে Antiflam লোৱাটো স্বাভাৱিক।\nমদ আৰু Antiflamৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Antiflamৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nAntiflam ৰ অনুকল্প - Substitutes for Antiflam in Assamese\nAntiflam ৰ মূল্য আৰু পেকৰ চাইজ - Antiflam Price and Pack Size in Assamese - Antiflam ar mulya aaru pakor size\nআপুনি বা আপোনাৰ পৰিয়ালৰ কোনোবাই Antiflam লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Antiflam ব্যৱহাৰ কৰিছিল নেকি?\nআপুনি কিমান পৰিমাণে Antiflam সেৱন কৰিছিল?\nআপুনি Antiflam ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Antiflam সেৱন কৰে?


মুৰুং উত্‍সৱ - অসমীয়া ৱিকিপিডিয়া\nমুৰুং হৈছে অৰুণাচল প্ৰদেশৰ নামনি সোৱণশিৰি জিলাৰ আপাতানি জনজাতিসকলে উদযাপন কৰা এক তাত্‍পৰ্যপূৰ্ণ উত্‍সৱ। যদিও ই এক ব্যক্তিগত উৎসৱ, গোটেই গাওঁ আৰু নিশ্চিতভাৱে সমগ্ৰ আপাতনী লোক এই উৎসৱত জড়িত হৈ পৰে।ইয়াক জানুৱাৰী মাহত বা 'মুৰং পিলো' মাহত পালন কৰা হয়। ইয়াৰ উপৰিও আপাতানিসকলে মাৰ্চ মাহত মেয়োকো আৰু প্ৰতি বছৰে ৪ৰ পৰা ৭ জুলাইলৈ ড্ৰী মহোৎসৱ উদযাপন কৰে।\n2 প্ৰস্তুতি অনুষ্ঠানসমূহ\n3 মুৰুঙৰ মূল অনুষ্ঠান\nএজন যাজকৰ দ্বাৰা পাহিন কোনিন (কণী পৰীক্ষণ) মুৰুইং কৰাই হ'ল এই উৎসৱৰ প্ৰথম পদক্ষেপ। ইয়াৰ পিছত বিশেষ ব্যঞ্জন প্ৰস্তুত কৰা হয়, যাক কাজি বুলি কোৱা হয়, যি ৰোগী আৰু আত্মীয়সকলক আগবঢ়োৱা হয়। যদি ৰোগী ইয়াৰ পিছত সুস্থ হয়, মুৰুং কৰা হয়; নহ'লে ইয়াক উপেক্ষা কৰা হয়। শীতৰ আৰম্ভণিতে, আত্মীয় আৰু প্ৰতিৱেশীসকলে খৰি বা কাঠ সংগ্ৰহ কৰে। মূল উত্‍সৱ আৰম্ভ হোৱাৰ কেইদিনমান আগতে শুকান পাত, বাঁহ আৰু বেত আদি সামগ্ৰী সংগ্ৰহ কৰা হয়। মেঠোন আৰু গৰুবোৰ ঘৰৰ কাষত বান্ধি ৰখা হয়।\nতাৰ পৰবৰ্তী কাৰ্যসূচী হিচাপে উত্‍সৱৰ আগদিনা বলিৰ বাবে অনা জন্তুসমূহ যাযকৰ দ্বাৰা পৰীক্ষা কৰা হয়। ইয়াৰ পিছত সন্ধিয়া উৎসৱটোৰ বাবে চুবু-চা (বেতৰ ৰচী) প্ৰস্তুত কৰা হয়। পথাৰত জমা কৰা আৰু শুকুৱা কাঠ ঘৰলৈ অনা হয়। তাৰ ঠিক পিছতে, গাঁৱৰ লোকসকলে প্ৰস্তুত কৰা চাউলৰ পানীয় অতিথিসকলক পৰিবেশনৰ বাবে লাপাংলৈ অনা হয়। দিনত আত্মীয় আৰু প্ৰতিৱেশীসকলে নিজৰ পৰিয়াললৈ যায়। যাযকে আখ্যান কৰে আৰু উৎসৱটোৰ সফলতাৰ বাবে প্ৰাৰ্থনা কৰে। তেওঁ সকলোৰে পৰা উৎসৱত জন্তু ত্যাগ কৰাৰ সিদ্ধান্ত ল'বলৈ সন্মতি প্ৰদৰ্শন কৰে।\nপ্ৰস্তুতি অনুষ্ঠানসমূহ[সম্পাদনা কৰক]\nকাজি দিহো নী\nচুবু-চি বোখুং নি\nলেপাং ও মিনি\nলেপাং ও তানি\nমুৰুঙৰ মূল অনুষ্ঠান[সম্পাদনা কৰক]\nEmbin Siiding Harnii\nSiikha Ranii/Yugyang Tanii\nEmbin Yakhang Binii\nYorda Ayu Nii\nLemba Ronii (Rugu Nii)\nPukun Apin Honii\nAlyi Pachu Konii\nPingko Yo Khenii\nPenii Inii (Pelin Nii or Liling Nii)\nDulu IIsan Lyoka siinii\nDulu Koda Giinii\nPenii Inii Aping og Dulu Aping\nNembu Anii (Hiirii Khanii)\nEreh Pukung Nii\nKonchi Aji Eya Nii\nMore Bije Eya\nAllo Aji Eya Nii\nৰাতিপুৱা সকলো জন্তু লাপাংলৈ অনা হয় য'ত যাজকসকলে ত্যাগৰ আগতে প্ৰাৰ্থনা কৰে। লাপাংত কৰা বলি অনুষ্ঠানত আত্মীয়সকল উপস্থিত থাকে। মতা মানুহবোৰে জন্তুবোৰক বাঁহৰে বনোৱা সামগ্ৰী, চাউলৰ পিটিকা আৰু চাউলৰ ৰসেৰে সজাই তোলে। কেইজনমান সহায়কৰ সহায়ত, মেথুন জন্তুবোৰৰ লগতে একে সমানৰ কুকুৰাবোৰকো ভগবানৰ নাম লৈ বলি দিয়া হয়।\nদ্বিতীয় দিনা আত্মীয় আৰু চুবুৰীয়াসকলে আন সামগ্ৰীৰ লগতে চাউল, পইচা, মাংস, মিলেট আদি অৰিহণা দিয়ে আনহাতে আয়োজকসকলে তেওঁলোকক মাংস আৰু পানীয়ৰে আতিথ্য আগবঢ়ায়।\n↑ [arunachalipr.gov.in/StateFestival_Murung.htm "Arunachalipr"]. arunachalipr.gov.in/StateFestival_Murung.htm। আহৰণ কৰা হৈছে:6December 2020.\n↑ Arunachal Diary "অৰুণাচল". http://www.arunachaldiary.com/2009/01/slideshow-of-penii-procession-of.html Arunachal Diary। আহৰণ কৰা হৈছে:6December 2020.\n↑ 3.0 3.1 "Arunachal Pradesh Murung".7June 2005. http://www.india9.com/i9show/Murung-42326.htm। আহৰণ কৰা হৈছে: 28 January 2021.\n"https://as.wikipedia.org/w/index.php?title=মুৰুং_উত্‍সৱ&oldid=260291"ৰ পৰা অনা হৈছে\nএই পৃষ্ঠাখন ২৮ জানুৱাৰী, ২০২১ তাৰিখে ১৮:২৭ বজাত অন্তিম সংশোধন কৰা হৈছিল।


Class 8 Science পাঠ 15 কিছুমান প্ৰাকৃতিক পৰিঘটনা – সমাধান » Dev Library\nClass 8 Science পাঠ 15 কিছুমান প্ৰাকৃতিক পৰিঘটনা – সমাধান The answer to each chapter is provided in the list so that you can easily browse throughout different chapter Class 8 Science পাঠ 15 কিছুমান প্ৰাকৃতিক পৰিঘটনা – সমাধান and select needs one.\nAlso, you can read the SCERT book online in these sections Solutions by Expert Teachers as per SCERT (CBSE) Book guidelines. These solutions are part of SCERT All Subject Solutions. Here we have given Class 8 Science পাঠ 15 কিছুমান প্ৰাকৃতিক পৰিঘটনা – সমাধান Solutions for All Subject, You can practice these here…\nপাঠ – ১৫ ( বিজ্ঞান )\n১ আৰু ২ নং প্ৰশ্নত শুদ্ধ উত্তৰটো বাছি উলিওৱা ।\n১) তলৰ কোনবিধ বস্তু ঘৰ্ষনৰ দ্বাৰা সহজে আহিত কৰিব নোৱাৰি ?\nক) প্লাষ্টিকৰ স্কেল এডাল ।\nখ) তামৰ দণ্ড এডাল ।\nগ) ফুলাই থোৱা বেলুন এটা ।\nঘ) ঊলৰ কাপোৰ ।\nউত্তৰ:- খ) তামৰ দণ্ড এডাল ।\n২) এটুকুৰা পাটৰ কাপোৰেৰে কাঁচৰ দণ্ড এডাল ঘহিলে দণ্ড ডাল –\nক) আৰু কাপোৰ টুকুৰা দুয়ো ধনাত্মক ভাৱে আহিত হব ।\nখ) ধনাত্মক ভাৱে আৰু কাপোৰ টুকুৰা ঋণাত্মক ভাৱে আহিত হব ।\nগ) আৰু কাপোৰৰ টুকুৰা দুয়ো ঋণাত্মক ভাৱে আহিত হব ।\nঘ) ঋণাত্মক ভাৱে আহিত আৰু কাপোৰ টুকুৰা ধনাত্মক ভাৱে আহিত হব ।\nউত্তৰ:- ঘ) ঋণাত্মক ভাৱে আহিত আৰু কাপোৰ টুকুৰা ধনাত্মক ভাৱে আহিত হব ।\n৩) তলৰ বাক্য কেইটা সঁচা নে মিছা লিখা ।\nক) একে জাতীয় আধানে পৰস্পৰক আকৰ্ষণ কৰে ।\nউত্তৰ:- মিছা ।\nখ) এডাল আহিত কাচৰ দণ্ডই এডাল আহিত প্লাষ্টিক ষ্ট্ৰ‘পাইপক আকৰ্ষণ কৰে ।\nউত্তৰ:- সঁচা ।\nগ) বজ্ৰ – নিৰোধক পৰিবাহী দণ্ডই অট্টালিকাক বজ্ৰ পাতৰ পৰা ৰক্ষা কৰিব নোৱাৰে ।\nঘ) ভূমিকম্পৰ আগজাননী দিব পাৰি ।\n৪) জাৰ কালি ছুৱেটাৰ এটা খুলিলে কেতিয়াবা ফট – ফটাই উঠা শব্দ শুনিবলৈ পোৱা যায় । কিয় এনে হয় বুজাই লিখা ।\nউত্তৰ:- শীত কালত বায়ুত আৰ্দ্ৰতা কম থাকে ।ছুৱেটাৰত থকা উল বোৰ হল সাংশ্লেষিক আঁহ । গাৰ পৰা ছুৱেটাৰটো খোলাৰ লগে লগে ই গাৰ শুকান ছালত ঘৰ্ষন হৈ আহিত হয় । ছাল আৰু ছুৱেটাৰত উৎপন্ন হোৱা বিপৰীত আধান আৰু গাৰ নোম বা ছুৱেটাৰত উৎপন্ন হোৱা একে আধানৰ বিকৰ্ষন ক্ৰিয়াৰ বাবে ফট – ফট শব্দৰ সৃষ্টি হয় ।\n৫) আহিত বস্তু এটা হাতেৰে চুলে আধান বোৰ কিয় নাইকিয়া হয় বুজাই লিখা ।\nউত্তৰ:- পৃথিৱী সকলো আধানৰ ভঁৰাল । আমাৰ শৰীৰটো বিদ্যুৎ পৰিবাহী । হাতেৰে স্পৰ্শ কৰাৰ লগে লগে আহিত বস্তুৰ ঋণাত্মক আধান বোৰ পৃথিৱীলৈ যায় আৰু পৃথিবীৰ পৰা ঋণাত্মক আধান শৰীৰৰ মাজেৰে গতি কৰি আহিত বস্তুৰ ধনাত্মক আধান বোৰ উদাসীন হয় । গতিকে বস্তুটোৰ আধান বোৰ নাইকিয়া হয় ।\n৬) ভূমিকম্প বিধ্বংসী শক্তি জুখিবলৈ ব্যৱহাৰ কৰা স্কেলৰ নাম লিখা । কোনো এটা ভূমিকম্পৰ প্ৰাবল্য ৰিখটাৰ স্কেলত ৩ হলে ইয়াক ছিছম‘গ্ৰাফ এটাই ধৰা পেলাবনে ? ই বিস্তৰ ক্ষতি সাধন কৰাৰ সম্ভাৱনা আছেনে ?\nউত্তৰ:- ভূমিকম্প বিধ্বংসী শক্তি জুখিবলৈ ব্যৱহাৰ কৰা স্কেলৰ নাম হল – ৰিখটাৰ । কোনো এটা ভূমিকম্পৰ প্ৰাবল্য ৰিখটাৰ স্কেলত ৩ হলে ইয়াক ছিছম’গ্ৰাফ এটাই ধৰা পেলাব । ই বিস্তৰ ক্ষতি সাধন কৰাৰ সম্ভাৱনা আছে । এনে ভূমিকম্পই ঘৰ – দুৱাৰ ক্ষতি সাধন কৰিব পৰা বিধৰ কম্পনৰ সৃষ্টি নকৰে ।\n৭) বজ্ৰ পাতৰ পৰা নিজকে ৰক্ষা কৰিবলৈ লবলগীয়া তিনিটা ব্যৱস্থাৰ দিহা দিয়া ।\nউত্তৰ:- বজ্ৰ পাতৰ পৰা নিজকে ৰক্ষা কৰিবলৈ লবলগীয়া তিনিটা ব্যৱস্থা হল –\nক) ঘৰৰ পৰা বাহিৰত ওলাব নালাগে ।\nখ) বাহিৰত থাকিলেও ওখ বস্তুৰ কাষত থাকিব নালাগে ।\nগ) গাড়ী – মটৰ চলাই থাকিলে তাক ৰখাই দিব লাগে ।\n৮) আহিত বেলুন এটাই আন এটা আহিত বেলুনক কিয় বিকৰ্ষন কৰে আৰু অনাহিত বেলুন এটাই আহিত বেলুন এটাক কিয় আকৰ্ষণ কৰে বুজাই লিখা ।\nউত্তৰ:- আহিত বেলুন এটাই আন এটা আহিত বেলুনক বিকৰ্ষন কৰাৰ কাৰণ হল দুয়োটা বেলুনতে সম জাতীয় আধান সৃষ্টি হয় । অনাহিত বেলুনটো আহিত বেলুনৰ ওচৰলৈ নিলে অনাহিত বেলুনত আহিত বেলুনৰ দ্বাৰা আধান আৱেশিত হয় । এই আধান বিপৰীত প্ৰকৃতিৰ হয় । গতিকে অনাহিত বেলুনটোৱে আহিত বেলুনক আকৰ্ষণ কৰে ।\n৯) চিত্ৰৰ সহায়ত এটা সঁজুলিৰ বৰ্ণনা দিয়া যাৰ দ্বাৰা এটা আহিত বস্তু চিনাক্ত কৰিব পাৰি ।\nস্বৰ্ণ পত্ৰ বিদ্যুতবীক্ষণ যন্ত্ৰৰ দ্বাৰা এটা আহিত বস্তু চিনাক্ত কৰিব পাৰি । চিত্ৰত দিয়াৰ দৰে খালী বটল এটা আৰু তাৰ ওপৰত ঢাকি দিব পৰাকৈ এখন কাৰ্ড বর্ড লোৱা হল । কাৰ্ড বর্ডৰ মাজত ধাতুৰ ক্লিপ সোমাব পৰা ফুটা এটা কৰা হল । এলুমিনিয়ামৰ পাতৰ পৰা ৪ ছেণ্টিমিটাৰ × ১ ছেণ্টিমিটাৰ জোখৰ দুটুকুৰা পটি কাটি লোৱা হল ।\nচিত্ৰত দেখুওৱাৰ দৰে সিহঁতক ক্লিপত ওলোমাই দিয়া হল । ক্লিপটো কাৰ্ড বর্ডৰ লম্ব ভাৱে থকাকৈ সুমুৱাই দিয়া হল । এডাল ৰিফিল আহিত কৰি তাৰে ক্লিপৰ মূৰত চুই দিয়া হল । এলুমিনিয়ামৰ পটি দুটাৰ বিক্ষেপন ঘটিব ।\nএলুমিনিয়ামৰ মিহি পাত দুটাই ক্লিপৰ যোগেদি একে জাতীয় আধান প্ৰাপ্ত হৈছে । দুয়োৰে মাজত বিকৰ্ষন ঘটিছে বাবে পাত দুখন মেল খাই গৈছে । আন যিকোনো বস্তু আহিত হয় নে নহয় এই যন্ত্ৰ টোৰে চাব পৰা যাব । যন্ত্ৰটো ব্যৱহাৰ কৰাৰ লগতে ক্লিপটো হাতেৰে চুই দিব লাগে যাতে ই উদাসীন হয় ।\n১০) ভাৰতবৰ্ষৰ তিনিখন ৰাজ্যৰ নাম উল্লেখ কৰা যত ভূমিকম্পৰ প্ৰবল সম্ভাৱনা আছে ।\nউত্তৰ:- ভূমিকম্পৰ প্ৰবল সম্ভাৱনা থকা ভাৰতৰ ৰাজ্য তিনি খনৰ নাম হল –\n১) অসম ।\n২) গুজৰাট ।\n৩) কাশ্মীৰ ।\n১১) ধৰি লোৱা তুমি ঘৰৰ বাহিৰত থকা সময়ত ভূমিকম্প আহিল । নিজকে ৰক্ষা কৰিবলৈ কি সাৱধানতা অৱলম্বন কৰিবা ?\nউত্তৰ:- ঘৰৰ বাহিৰত থকা সময়ত ভূমিকম্প হলে তলত দিয়া সাৱধানতা সমূহ অৱলম্বন কৰিম –\nক) ওখ অট্টালিকা, গছ আৰু উচ্চ ক্ষমতাৰ বিদ্যুৎ পৰিবাহী তাঁৰৰ পৰা আঁতৰত মুকলি ঠাইলৈ যাম আৰু মাটিত শুই দিম ।\nখ) যদিহে বাছ বা মটৰ গাড়ীৰ ভিতৰত থাকো তেতিয়া হলে বাহিৰলৈ ওলাই নাযাও । চালকক গাড়ী খন লাহে লাহে মুকলি ঠাইলৈ নিবলৈ নিৰ্দেশ দিম আৰু জোকাৰণি শেষ নোহোৱালৈকে ওলাই নাহো ।\n১২) বতৰ বিজ্ঞান বিভাগে আগজাননী দিলে যে কোনো এটা দিনত বিজুলী আৰু ধুমুহা ঢেৰেকণি অহাৰ সম্ভাৱনা আছে । ধৰি লোৱা তুমি সেই দিনটোতে বাহিৰলৈ ওলাই যাব লাগে । সেইদিনা ছাতি লগত লৈ যাবা নেকি ? বুজাই লিখা ।\nউত্তৰ:- বতৰ বিজ্ঞানে দিয়া বিজুলী আৰু ধুমুহা ঢেৰেকণিৰ আগজাননী দিনা বাহিৰলৈ ওলাই গলে লগত ছাতি নিয়াটো উচিত নহব । কাৰণ ছাতি ধাতুৰে তৈয়াৰী । ছাতি মেলি বৰষুণৰ পৰা ৰক্ষা পালেও বিজুলীৰ পৰা বিপদ ঘটিব । বজ্ৰ পাত তুলনামুলক ভাবে ওখ ঠাইত পৰে ।


কঠোৰ অধ্যৱসায় আৰু পৰিশ্ৰমেৰে বিশাল ব্যৱসায়িক সাম্ৰাজ্য গঢ়িছে হিৰেন চেতিয়াই - NE FOCUS\nHome ব্যৱসায় কঠোৰ অধ্যৱসায় আৰু পৰিশ্ৰমেৰে বিশাল ব্যৱসায়িক সাম্ৰাজ্য গঢ়িছে হিৰেন চেতিয়াই\nকঠোৰ অধ্যৱসায় আৰু পৰিশ্ৰমেৰে বিশাল ব্যৱসায়িক সাম্ৰাজ্য গঢ়িছে হিৰেন চেতিয়াই\nকথাতে শুনা যায় অধ্যৱসায়, কঠোৰ পৰিশ্ৰম আদিৰ জৰিয়তে শিখৰত আৰোহন কৰাটো সহজসাধ্য। পিছে কথাষাৰ মিছা নহয়। আজি আপোনাক এনে এগৰাকী ব্যক্তি বিষয়ে জনাব বিচাৰিছো, যি গৰাকী ব্যক্তিয়ে অধ্যৱসায় পৰিশ্ৰমৰ বলত সুবিশাল ব্যৱসায়িক সাম্ৰাজ্য গঢ়ি তুলিছে। তেখেত মৰাণৰ ৰাঙলীৰ পোৱালি উপনামেৰে পৰিচিত হিৰেন চেতিয়া ।\nউল্লেখযোগ্য যে হিৰেন চেতিয়াই নিজেই সংস্থাপিত হোৱাৰ লগতে আন বহু কেইজন নিবনুৱাক জীৱন জীৱিকাৰ সন্ধান দিছে। কিন্তু কেনেকৈ সম্ভব হ’ল জানিবলৈ বিচৰাত চেতিয়াই আমাক এনেদৰে কয়- গীতাত ভগৱান শ্ৰী কৃষ্ঞই কৈছে কৰ্মই ধৰ্ম। গতিকে কৰ্ম কৰি যোৱাত লাজ কিহৰ। বহুসময়ত লাজৰ বাবে আমি কৰ্মক্ষেত্ৰত আগবাঢ়িব নোৱাৰো । কোনো ক্ষেত্ৰতে মই কৰ্মলৈ লাজ কৰা নাছিলো । মাত্ৰ পাচশ টকাৰ মুলধন হাতত ব্যৱসায় আৰম্ভ কৰিছিলো। উল্লেখযোগ্য যে হিৰেন চেতিয়াৰ HVF ৰ এখন কাৰখানা আছে, য’ত কৃষি কৰ্মৰ বাবে প্ৰয়োজনীয় যন্ত্ৰপাতি নিজাকৈ নিৰ্মাণ কৰা হয়।\nঅসমৰ কৃষক সকলৰ সমস্যা অনুভৱ কৰিয়েই এই কাৰখানাটো আৰম্ভ কৰিলো। কৃষক সকলৰ প্ৰয়োজন অনুসৰি কৃষিকৰ্ম সা সঁজুলি স্থানীয় ভাবে নিৰ্মাণ তথা পৰিবৰ্ধন কৰি সস্তাত যোগান ধৰিবৰ চেষ্টা কৰো । এইদৰে হিৰেন চেতিয়াই NE FOCUS ৰ আগত ব্যক্ত কৰে।\nহিৰেন চেতিয়া কেৱল ব্যৱসায়ীয়ে নহয়, তেখেত এগৰাকী সামাজিক কৰ্মীও। তেওঁ কেইজনমান বন্ধুৰ সহযোগত চলাই আহিছে “জ্ঞানম” নামৰ এক শৈক্ষিক কোষ । ইয়াৰ দ্বাৰা তেওলোকে অৰ্থনৈতিক ভাবে দুৰ্বল মেধাৱী ছাত্ৰ-ছাত্ৰীক শিক্ষাৰ খৰচ বহন কৰে। হিৰেন চেতিয়া এনে মহৎ কামৰ বাবে সকলোৱে শলাগ আগবঢ়াইছে। সেইয়েহে ভাল খবৰ হিচাপে হিৰেন চেতিয়াৰ কৰ্মৰ কাহিনী ভাগ পাঠক সমাজলৈ আগবঢ়ালো। এনেকুৱা ধৰণৰ কাহিনীৰ বাবে আপোনালোকে আমাৰ ৱেবচাইটৰ পেজ চাই থাকিব।\nলেখক- ধ্ৰুৱ জ্যোতি অজুৰ্না\nমানবেন্দ্ৰ কুমাৰ বৰুৱা August 26, 2016 at 12:39 PM\nলেখাটো ভাল লাগিল।এই আদৰ্শ আনেও লওক তাকেই কামণা কৰিলো।\nDhruba Jyoti Arjuna August 29, 2016 at 7:46 PM\nSarbananda Gogoi August 27, 2016 at 1:18 PM\nGulen Chetia August 27, 2016 at 1:53 PM\nInspirational…very good work..wish him good luck to rise more\nRupa Dutta August 27, 2016 at 1:54 PM\nতেখেতৰ বিষয়ে জানি ভাল লাগিল । সকলো অসমীয়া যুৱকৰ এনে মানসিকতা হোৱা হ’লে আমাৰ দেশত আন্দোলন বুলি একো শব্দ নাথাকিল হ’লে । তেখেতৰ ভৱিষ্যৎ সু উচ্চ শৃঙ্গত আৰোহন কৰাৰ কামনা কৰিলো ।\nHemanta Rajkhowa August 27, 2016 at 3:00 PM\nনৱ প্ৰজন্মৰ বাবে এক মহান আদৰ্শ ।\nPoban changmai August 27, 2016 at 5:15 PM\nGreat inspiration for assams youth.\nnangtien August 27, 2016 at 5:41 PM\nThanks for information. Looking forward for more\nThomas k payeng August 27, 2016 at 5:44 PM\nজানি ভাল লাগিল । যাত্ৰা অব্যাহত ৰাখক ।\nNITUL PHUKAN August 27, 2016 at 5:53 PM\nনৱ প্ৰজন্মৰ বাবে এক মহান আদৰ্শ ।all is well known\nAjit lahon August 28, 2016 at 7:26 AM\nGreat inspiration for new generation ,well done\nনৱদ্বীপ শইকীয়া August 28, 2016 at 8:23 AM\nভাল লাগে এনে বাতৰি পালে। আগবাঢ়ি যাওক তেখেত নিষ্ঠাৰে।\nNabajyoti bhuyan August 28, 2016 at 9:51 AM\nBahut val lagil dekhi . . .aguai jaok !\nBrojen Sonowal August 28, 2016 at 9:54 AM\nহিৰেন চেতিয়াৰ বিষয়ে জানি সঁচাকৈয়ে ভাল লাগিল । আন্দোলন কৰি পৰিস্থিতি অস্থিৰ কৰি থকাতকৈ সাম্প্ৰতিক যুৱ প্ৰজন্মই এনেবোৰ মহান আদৰ্শ অনুসৰণ কৰা উচিত ।\nJnyanadeep Gogoi August 28, 2016 at 11:35 AM\nসচাকৈয়ে আমি গৌৰৱাম্বিত । নৱপ্ৰজন্মৰ বাবে সদায়েই আদৰ্শ হৈ ৰওক, তাৰেই কামনাৰে …….\nLOHIT chetia August 28, 2016 at 2:17 PM\nঅপূব' গগৈ । August 28, 2016 at 2:33 PM\nহিৰেনদাৰ কথা পঢ়িবলৈ পাই ভাল লাগিল ।সকলো আমাৰ মাজৰ উথি অহা সকলে তেওঁৰ আদৰ্শ লওঁক ।তেওঁৰ মূলধন 500 আছিল । হিৰেনদা ধন্যবাদ ।\nranjit hazarika August 28, 2016 at 8:10 PM\nবহুত ভাল লাগিল অসমীয়া যুৱক যুৱতী সকলে বিশেষকৈ যুৱক সকলে মানে আমিবোৰে তেওঁৰ ৰ্কমৰ স্পৃহা অনুকৰণ কৰা উচিত ৷\nDhruba Jyoti Arjuna August 28, 2016 at 8:34 PM\nThank you all . I will definitely convey yor message to Mr. Hiren Chetia\nভবানী দত্ত August 28, 2016 at 10:11 PM\nতেখেতৰ বিষয়ে জানিবলৈ পাই ভাল লাগিল\nDinen Boruah August 29, 2016 at 1:18 PM\nMr. Chetia must bearole model toagreat many of the coming generations. Kudos to him….\nDhruba Jyoti Arjuna August 29, 2016 at 7:45 PM\nYup ..he isaman withagolden heart


xukhdukh.com March 10, 2014\n১. কালি প্ৰায়বোৰ প্ৰাৰ্থী তালিকা ঘোষণা হোৱাৰ পাছতে এতিয়া আৰম্ভ হব "অন্তঃসমষ্টি ভিত্তিক প্ৰাৰ্থীত্বকেন্দ্ৰিক বিসম্বাদী ফুটবল"। এই ফুটবলত বহুতো ৰথী-মহাৰথী ধৰাশায়ী হোৱাৰ সম্ভাৱনা থকাৰ লগতে গাঁৱৰ আন আন ফুটবল মেচৰ দৰেই সমৰ্থকৰ মাজত হিংসাত্মক হতাহতি হব পাৰে বুলি আশংকা প্ৰকাশ কৰিছে জালুকবাৰীৰ জ্যোতিষী ভৃগু শৰ্মাই।\n২. টিকট নোপোৱা ৰাজনৈতিক কৰ্মী সকলৰ ষ্ট্ৰেছ মেনেজমেণ্টৰ বাবে শান্তিপূৰ্ণভাৱে ক্ষোভ ৰিলিজ কৰিবৰ বাবে সেৱা দলে আয়োজন কৰিছে এক বিশেষ কাৰ্যসূচীৰ। এই কাৰ্যসূচীত টিকট নাপাই বিফল মনোৰথ হোৱা সকলে অংশগ্ৰহণ কৰিব পাৰিব বুলি জানিব পৰা গৈছে। ৰাজীৱ খেল ভৱনৰ ভিতৰতে টিকট পোৱা প্ৰাৰ্থী গৰাকীৰ প্ৰতিমূৰ্তিলৈ কেচুঁমতা দলিয়াই নিজৰ ক্ষোভ আৰু খঙ মৰিষণ কৰিবলৈ তেওঁলোকো সুবিধা পাব বুলিও জানিব পৰা গৈছে। লগতে মুখত ক'লা ৰঙ সানিব খুজিলেও তাতো আপত্তি নাই, মাত্ৰ দলৰ মজিয়াতে সকলো ক্ষোভ মাৰ নিয়ালেই হ'ল বুলি এই প্ৰশংসনীয় ব্যৱস্থা লোৱা সভাপতিয়ে প্ৰকাশ কৰিছে।\n৩. মূল্যবৃদ্ধিৰ প্ৰভাৱ এইবাৰ নিৰ্বাচনতো পৰিব বুলি জানিব পৰা গৈছে। আচলতে মূল্যবৃদ্ধি আৰু নিৰ্বাচন এই দুয়োটা বস্তুৱেই ইটো-সিটোৰ লগত ওতঃপ্ৰোত ভাৱে সম্পৰ্কিত। কাৰণ মূল্যবৃদ্ধিৰ ফলত নিৰ্বাচনত খৰছ বেছি হ'লে, সেই খৰছ কৰিবলৈ ধন দিব লগীয়া হোৱা বেপাৰী সকলেও সেই অনুপাতে বজাৰতো মূল্যবৃ্দ্ধি কৰিব লাগিবই বুলি অৰ্থনীতিবিদ মনেমনে সিঙে আঙুলিয়াই দিছে। আৰু গগৈ চাৰে মিচা ক'লে কি ডাল হব বুলি কৈ ব্যৱসায়ী সন্থাক এই উদ্দেশ্যে সেউজ সংকেত দিয়া বুলিও অভিযোগ উঠিছে।\n৪. কিক বস্কিংৰ প্ৰস্তাৱিত প্ৰকল্পত ভূ-মাফিয়াৰ দৌৰাত্ম্য শীৰ্ষক বাতৰিয়ে সচেতন লোকৰ দৃষ্টি কাঢ়ি নিয়াৰ খবৰ পোৱা গৈছে। এই সকল মাফিয়াৰ বিৰুদ্ধেই আচলতে কিক-বক্সিংৰ সঠিক অনুশীলন কৰিব লাগে বুলিও সচেতন নাগৰিক পৰিষদে মতামত প্ৰকাশ কৰিছে। অন্তত নিজৰ প্ৰকল্পটোৰ বাবেই অন্ততঃ ইমান দিনে শিকা কিক-বক্সিংৰ সদ-ব্যৱহাৰ কৰি দৌৰাত্ম্য ৰোধ কৰাৰ বাবেও আহ্বান জনাইছে।\n৫. "এই জুই জ্বলিছে জ্বলিছে জ্বলিবই" বুলি শ্লোগানৰে গঠন হোৱা গণ পৰিষদ দলৰ এতিয়া এক নতুন শ্লোগান আমবাৰীত শুনিবলৈ পোৱা গৈছে। "এই দল ভাগিছে, ভাগিছে ভাগিবই" বুলি শ্লোগান দি জাকে জাকে মানুহে এতিয়া প্ৰস্থান কৰা বুলি জানিব পৰা গৈছে। এতিয়া এই ভাওনাখনৰ পৰিসমাপ্তি সঁচাকৈ কেতিয়া ঘটিব তাকে লৈ গুণাঁগথা আৰম্ভ হৈছে।\n৬. সাধাৰণ আম খাবলৈ টেঙা পোৱাৰ বাবে মিঃ মুছাহাৰী এতিয়া বেংগলত তৃণমূলীয় মিঠা আম বিচাৰি যোৱাৰ খবৰ আহিছে। মা, মাটি আৰু মানুহৰ পাৰ্টিয়ে তেখেতক শিয়ালদহৰ মিঠা আম খুৱাব বুলিও জানিব পৰা গৈছে। পিছে তেখেতে সেই গুটি আনি কোকৰাঝাৰত তৃণমূলৰ বীজহে ৰুবহি বুলিও তেখেতৰ লগুৱাই প্ৰকাশ কৰিছে।\n৭. অসমত এতিয়াৰ পৰা পিচিঅ'ৰ দৰে লানি লাগিব ভ্ৰাম্যমাণ চিনেমাৰ। কালি এন কে মিউজিকে এনে এটা হল খোলাৰ খবৰ পোৱাৰ পাছতে সদৌ অসম ব্লেকমানি সন্থাই বেপাৰটো বেয়া নহয় বুলি প্ৰকাশ কৰি, কি কি লাগিব, কিমান টকা আহিব তাকে লৈ খা-খবৰ কৰা আৰম্ভ কৰিছে।লগতে আমাৰ জিলাত বেলেগ জিলাৰ চিনেমা হলক সোমাবলৈ দিয়া নহব বুলিও স্থানীয় ব্লেকমানি কমিটিয়ে শ্লোগান তৈয়াৰ কৰিছে বুলিও গোপনে খবৰ পোৱা গৈছে।\n৮. অসমত প্ৰৱল ভূইকঁপ হব বুলি ভূমিকম্প বিভাগে আশংকা প্ৰকাশ কৰিছে। এই ভূমিকম্পত গগৈ চাৰৰ চকী কঁপিবনে নাই তাকে লৈ তথ্য প্ৰকাশ নকৰাত জালুকবাৰীত প্ৰৱল প্ৰতিক্ৰিয়া হোৱাৰ খবৰ পোৱা গৈছে। বিশ্বদাইয়ো দহ টকীয়া ভৱিষ্যতৰ তথ্য জনাৰ অধিকাৰৰ ফৰ্ম ফিলাপ কৰি সবিশেষ জানিবলৈ আগ্ৰহ প্ৰকাশ কৰিছে বুলি লিগিৰীয়ে এচ এম এছ যোগে জনাইছে।\n৯. জগদীশ বৰভূঞাই মঞ্চস্থ কৰিছে নতুন নাটক, "হাতীৰ পৰা নামিম কিয় বে!"। আমবাৰীৰ কাষতে থকা ৰবীন্দ্ৰ ভৱনৰ নিকটবৰ্তী এখন বাৰত কালি ৰাতি এই নাটক অনুষ্ঠিত হোৱা বুলি খবৰ পোৱা গৈছে। নাটকখনৰ স্থান, কাল সময় আগতীয়াকৈ ঘোষণা নকৰাৰ বাবেই মেডিয়াই লাইভ দেখুৱাব নোৱাৰিলে বুলিও লাইভ নিউজৰ পৰা জানিব পৰা গৈছে।\n১০. সামাজিক সংগঠনে অবৈধ সুৰা ব্যৱসায়ীৰ বিৰুদ্ধে অভিযান চলোৱাত সমালোচনাৰ ৰোষত পৰিল আবকাৰী বিভাগ। নিয়মীয়াকৈ ধন নি থাকিও, এনে উপদ্ৰৱৰ পৰা ৰক্ষা কৰিব নোৱাৰাৰ বাবে বিভাগটোক অবৈধ বেপাৰী সন্থাই গণ সমালোচনা কৰিছে। আৰু অচিৰেই উপযুক্ত সুৰক্ষা নিশ্চিত নকৰিলে বিহু খৰছ নিদিব বুলিও ভাবুকি প্ৰদান কৰিছে।\nBy xukhdukh.com on March 10, 2014


শিৱসাগৰৰ নিমিষা কাকতিৰ প্ৰতিভা! তামোলৰ ঢকুৱাত আঁকিলে বিধানসভাৰ অধ্যক্ষ, মুখ্যমন্ত্ৰীসহ বিধানসভাৰ সকলো সদস্যক! বিধানসভাত কৰা হ'ল প্ৰদৰ্শন sivsagar-nimisha-kakoty-makes-assam-assembly-members-painting-at-areca-palm-leaf-tvbiju– News18 assam\nশিৱসাগৰৰ নিমিষা কাকতিৰ প্ৰতিভা! তামোলৰ ঢকুৱাত আঁকিলে বিধানসভাৰ অধ্যক্ষ, মুখ্যমন্ত্ৰীসহ বিধানসভাৰ সকলো সদস্যক! বিধানসভাত কৰা হ'ল প্ৰদৰ্শন\nঅধ্যক্ষ, মুখ্যমন্ত্ৰী, উপাধ্যক্ষ, মন্ত্ৰী আৰু বিধায়কসকলৰ ছায়া চিত্ৰসমূহ সোমবাৰে বিধানসভা সচিবালয়ৰ অস্থায়ী চাহমেল কক্ষত প্ৰদশৰ্ন কৰা হয়৷\nLast Updated : March 21, 2022, 14:27 IST\nএইবাৰ অসম বিধানসভাৰ সকলো সদস্যৰ ছায়া চিত্ৰ তামোলৰ ঢকুৱাত এমাহৰ ভিতৰত আঁকি উলিয়ালে শিৱসাগৰৰ যুৱতী নিমিশা কাকতিয়ে ৷ অধ্যক্ষ, মুখ্যমন্ত্ৰী, উপাধ্যক্ষ, মন্ত্ৰী আৰু বিধায়কসকলৰ ছায়া চিত্ৰসমূহ সোমবাৰে বিধানসভা সচিবালয়ৰ অস্থায়ী চাহমেল কক্ষত প্ৰদশৰ্ন কৰা হয় ৷\nঅসম বিধানসভাৰ সচিবালয়ৰ অস্থায়ী চাহমেল কক্ষত আছে তিনিখন অস্থায়ী ৱাল ৷ তিনিখন অস্থায়ী ৱালত উলমাই দিয়া হ'ল অসম বিধানসভাৰ সকলো সদস্যৰ ছায়া চিত্ৰ ৷ ছায়া চিত্ৰত উলমিল বিধানসভাৰ অধ্যক্ষ বিশ্বজিত দৈমাৰী, মুখ্যমন্ত্ৰী ড° হিমন্ত বিশ্ব শৰ্মা, উপাধ্যক্ষ ডা° নোমল মমিন আৰু মন্ত্ৰীসকল ৷ সমান্তৰালকৈ উলমিল বিধায়কসকলৰ ছায়া চিত্ৰ ৷\nতামোলৰ ঢকোৱাত ছায়া চিত্ৰসমূহ আঁকি উলিয়াইছে শিৱসাগৰৰ যুৱতী নিমিষা কাকতিয়ে ৷ ছায়া চিত্ৰসমূহ সোমবাৰে প্ৰদশৰ্ন কৰা হ'ল বিধানসভা সচিবালয়ৰ অস্থায়ী চাহমেল কক্ষত ৷ বিধায়কসকলে চালে নিজৰ ছায়া চিত্ৰসমূহ ৷\nএমাহ দিন অংকন কৰি ১২৬ জন বিধায়কৰ এই ছায়া চিত্ৰসমূহ আঁকি উলিয়ালে নিমিষা কাকতিয়ে ৷ অধ্যক্ষ বিশ্বজিত দৈমাৰীৰ আহ্বান ক্ৰমে এই ছায়া চিত্ৰসমূহ অসম বিধানসভাৰ বাজেট অধিৱেশনৰ কালত প্ৰদশৰ্ন কৰা হয় ৷\nFirst published: March 21, 2022, 14:27 IST\nAssam AssemblyAssam CabinetHimanta Biswa SarmaNimisha Kakoty


গৃহযুদ্ধ আৰু এজন ষ্ট্ৰাইকাৰ - মুক্ত চিন্তা\nগৃহযুদ্ধ আৰু এজন ষ্ট্ৰাইকাৰ\nড্ৰগবা, ডিডিয়াৰ ড্ৰগবা৷ সম্পূৰ্ণ নাম ডিডিয়াৰ য়েভেছ ড্ৰগবা টেবেলি৷ ফুটবলপ্ৰেমীৰ বাবে এক চিনাকি নাম৷ বৰ্তমান অহাবাৰৰ 'আই এছ এল'ত এথলেটিকো ডে কোলকাতাৰ হৈ খেলিব পাৰে বুলি খবৰ এটা ওলোৱাৰ পিছত এই নাম আকৌ চৰ্চালৈ আহিছে৷ তথাপি দুই-এজনে তেওঁৰ বিষয়ে নাজানিবও পাৰে বুলি অনুমান কৰি তেওঁৰ বিষয়ে অলপ লিখিব বিচাৰিছো৷\nনিচা আৰু পেছা ফুটবল৷ জন্ম ১১ মাৰ্চ ১৯৭৮ত, আইভৰি ক'ষ্টৰ আবিডজান চহৰত৷ ড্ৰগবাই আইভৰি ক’ষ্ট জাতীয় দলৰ উপৰিও অন্য বহুতো দলৰ হৈ খেলিছে৷ পিছে বেছিভাগৰে বাবে ড্ৰগবাৰ পৰিচয় হৈছে চেলচিৰ ষ্ট্ৰাইকাৰ৷ এক অত্যন্ত প্ৰতিভাসম্পন্ন ফুটবলাৰ হিচাপে বিশ্বই তেওঁক সদায়েই মনত ৰাখিব৷\nঘানা আৰু লিবিয়াৰ মধ্যৱৰ্তী অঞ্চল তথা উত্তৰ আটলাণ্টিক মহাসাগৰৰ সীমাত আইভৰি ক'ষ্ট অৱস্থিত৷ দেশখনক স্থানীয় নাম কোট ডি আইভৰি৷ বহু বছৰ আগতে ইউৰোপৰপৰা হাতীৰ দাঁত আৰু ক্ৰীতদাস বিচাৰি ইউৰোপৰ মানুহৰ এই অঞ্চললৈ আগমন ঘটে৷ ১৮৪২ চনত এই দেশ ফৰাচীসকলে অধিকাৰ কৰে৷ ১৮৮২ চনলৈ ' কোট ডি ভেয়াৰ ' নামেৰ এই ৰাষ্ট্ৰত ফৰাচীসকলৰ সক্ৰিয় নিয়ন্ত্ৰণ অব্যাহত থাকে৷ ১৮৮৯ চনৰ ১০ জানুৱাৰিত আইভৰি ক'ষ্টক ফ্ৰান্সৰ অঙ্গৰাজ্য হিচাপে ঘোষণা কৰা হয়৷ বিভিন্ন ঘাত-প্ৰতিঘাত অতিক্ৰম কৰি অৱশেষত ১৯৬০ চনত ফেলিক্স হাউফেট বোগনিৰ নেতৃত্বত এই দেশে স্বাধীনতা লাভ কৰে৷ ১৯৯০ চনলৈ একদলীয় শাসন ব্যৱস্থাৰে বোগনিয়ে এই দেশ শাসন কৰে৷ নিৰ্বাচনৰ কোনো ব্যৱস্থা নথকা বাবে অভিবাসীসকলৰ নাগৰিকত্ব আদি কেতিয়াও আইভৰি ক'ষ্টত মুখ্য বিষয় হৈ উঠা নাছিল৷ ১৯৯০ চনত বোগনিয়ে বিৰোধী ৰাজনৈতিক দল গঠনত অনুমতি প্ৰদান কৰে৷\n১৯৯৩ চনত ৰাষ্ট্ৰপতি বোগনিৰ মৃত্যুৰ পিছত তেখেতৰ উত্তৰাধিকাৰীসূত্ৰে হেনৰি বোগান বেডিয়ে ৰাষ্ট্ৰপতিৰূপে কাৰ্যভাৰ গ্ৰহণ কৰে৷ ১৯৯৫ চনত তেখেত আকৌ ৰাষ্ট্ৰপতিৰূপে নিৰ্বাচিত হয়৷\n১৯৯৯ চনত দেশৰ উত্তৰাঞ্চলত মুছলিম অধিবাসী আলাছান ৱাটাৰাই আই এম এফৰ চাকৰি এৰি দেশলৈ উভতি আহে৷ উদ্দেশ্য আছিল ২০০০ চনৰ নিৰ্বাচনত অংশগ্ৰহণ কৰা৷ তাৰ মাজতেই ১৯৯৯ চনৰ শেষৰফালে ৰবাৰ্ট গুয়েৰ নেতৃত্বত হোৱা এক সামৰিক অভ্যুত্থানত বোগান বেডি ক্ষমতাচ্যুত হৈ ফ্ৰান্সলৈ পলাই যায়৷\n২০০০ চনৰ অক্টোবৰ মাহত ৰাষ্ট্ৰপতিৰ নিৰ্বাচনত ৰবাৰ্ট গুয়েই নিজকে বিজয়ী ঘোষণা কৰে৷ নিৰ্বাচনত হোৱা ব্যাপক খেলিমেলিৰ বিৰুদ্ধে জনতা ক্ষোভত ফাটি পৰে আৰু গুয়েৰ বিৰুদ্ধে দেশব্যাপী তীব্ৰ গণ আন্দোলন গঢ়ি তোলে৷ শেষত তেওঁ অন্য দেশলৈ পলাই যাবলৈ বাধ্য হয়৷ তাৰ পিছত তাৰ পিছত নিৰ্বাচনত বিজিত প্ৰাৰ্থী লৰেন্ট বেগবোৱে নিজকে ৰাষ্ট্ৰপতি বুলি ঘোষণা কৰে৷ ২০০০ চনৰ বিতৰ্কিত ভোটাৰ তালিকাৰে অনুষ্ঠিত হোৱা নিৰ্বাচনত বেগবোৰ আইভৰিয়ান পপুলাৰ ফ্ৰন্টে একক সংখ্যাগৰিষ্ঠতা লাভ কৰে৷ কিন্তু বিৰোধী নেতা আলাছান ৱাটাৰা আৰু তেওঁৰ সমৰ্থকসকলে এক নিৰ্বাচনৰ ফলাফল বৰ্জন কৰে৷ ২০০১ চনত স্থানীয় চৰকাৰ নিৰ্বাচনৰ বাবে হোৱা নিৰ্বাচনত ৱাটাৰাৰ দলে সংখ্যাগৰিষ্ঠতা লাভ কৰে৷ সংখ্যাগৰিষ্ঠতা লাভ কৰিয়েই নতুন ৰাষ্ট্ৰপতিৰ নিৰ্বাচনৰ দাবী তীব্ৰতৰ কৰি তোলে৷\nতাৰ পিছৰ ঘটনাৱলী কিছু খেলিমেলি৷ এখন দেশ, কিন্তু ৰাষ্ট্ৰপতি দুজন৷ দুয়োজনকে বিজয়ী ঘোষণা কৰা হৈছে৷ দেশৰ নিৰ্বাচনী আয়োগে এজনক ৰাষ্ট্ৰপতি ঘোষণা কৰিছে আৰু আনজনক সাংবিধানিক পৰিষদে বিজয়ী ঘোষণা কৰিছে৷ দুয়োজনে ৰাষ্ট্ৰপতি পদৰ বাবে শপতো লৈছে৷ এজন থাকে ৰাষ্ট্ৰপতিৰ প্ৰাসাদত আৰু আনজন থাকে জাতিসংঘৰ নিৰাপত্তাৰক্ষীৰ পহৰাৰ মাজত এখন হোটেলত৷ সেইদৰেই প্ৰধানমন্ত্ৰীও দুজন৷ এইদৰেই আকৌ এবাৰ আইভৰি ক'ষ্টত গৃহযুদ্ধৰ ৰণশিঙা বাজি উঠিল৷\nফুটবল আফ্ৰিকা মহাদেশৰ আটাইতকৈ জনপ্ৰিয় খেল৷ আইভৰি ক'ষ্টো ইয়াৰ ব্যতিক্ৰম নহয়৷ আফ্ৰিকানসকলৰ বাবে ফুটবল কি সেই বিষয়ে প্ৰখ্যাত ক্ৰীড়া প্ৰতিবেদক পাৰল্লেলো যেৰোৱে এনেদৰে কৈছিল - "আফ্ৰিকানসকলৰ বাবে ফুটবল কেৱল এক খেল বা অৱসৰ বিনোদনৰ মাধ্যম নহয়৷ আফ্ৰিকানসকলৰ বাবে ফুটবল তেওঁলোকৰ দ্বিতীয় ধৰ্ম৷ ই আফ্ৰিকানৰ জাতিগত পৰিচয় আৰু ভৱিষ্যৎ নিৰ্ধাৰণৰ এক মাধ্যম৷ বিশ্বৰ মিডিয়াৰ বাবে আফ্ৰিকান ৰাজনৈতিক নেতা আদিতকৈ ফুটবলাৰসকল বেছি জনপ্ৰিয়৷ প্ৰতিখন গুৰুত্বপূৰ্ণ খেলৰ সময়ত আফ্ৰিকাবাসী পেৰেলাইজড্ মানুহৰ দৰে হৈ পৰে৷ দেশবোৰ হৈ পৰে স্তব্ধ৷ কিন্তু আক্ষেপৰ বিষয় এয়ে যে আফ্ৰিকাৰ খনিজ সম্পদৰ দৰে ইউৰোপে আফ্ৰিকাৰ ফুটবল সম্পদৰো অপব্যৱহাৰ কৰি আফ্ৰিকাক মেধাশূন্য কৰাৰ নিৰন্তন চেষ্টা চলাই গৈছে৷" বিশ্বৰ বিভিন্ন ক্ষমতাধৰ ৰাষ্ট্ৰ, ৰাষ্ট্ৰসংঘৰ আহ্বান, অনুৰোধ সকলো যেতিয়া ব্যৰ্থ হোৱাৰ উপক্ৰম হৈছিল, তেতিয়া ফুটবল, হয় ফুটবলেই আইভৰিয়ানসকলক এক কৰি দিছিল৷ গৃহযুদ্ধৰ অৱসান ঘটাই দেশখনক শান্তিৰ পথলৈ নিবলৈ চেষ্টা কৰাৰ ক্ষেত্ৰত ফুটবলে সকলোতকৈ গুৰুত্বপূৰ্ণ ভূমিকা লৈছিল৷ আৰু ইয়াৰ বাবে মুখ্য ভূমিকা লৈছিল ডিডিয়াৰ ড্ৰগবাই৷\nআইভৰি ক'ষ্টৰ ফুটবলৰ ইতিহাসৰ আটাইতকৈ জনপ্ৰিয় ফুটবলাৰ নিঃসন্দেহে ডিডিয়াৰ ড্ৰগবা৷ কেৱল ফুটবলেই নহয়, দেশখনৰ ক্ৰীড়া জগতৰেই এক কিংবদন্তি এই মহান ফুটবলাৰ৷ দেশৰ ভয়াৱহ পৰিস্থিতিৰ মাজতেই ২০০৫ চনত আইভৰি ক'ষ্টে ২০০৬ চনৰ জাৰ্মানি বিশ্বকাপত খেলাৰ যোগ্যতা অৰ্জন কৰে৷ প্ৰথমবাৰৰ বাবে বিশ্বকাপ খেলাৰ সুযোগ অৰ্জন কৰাৰ পিছতেই গোটেই দেশ আনন্দত ফাটি পৰে৷ কিছু সময়ৰ বাবে হ'লেও যুদ্ধৰ বিভীষিকা পাহৰি বিৰোধী পক্ষসমূহো এই উৎসৱত মতলীয়া হৈ পৰে৷ সেই ছেগতে বিশ্বকাপত যোগ্যতা অৰ্জনৰ সফলতাৰ দোহাই দি ড্ৰগবাই বিবদমান পক্ষসমূহক গৃহযুদ্ধ বন্ধ কৰাৰ অনুৰোধ জনায়৷ জাতীয়তাবোধৰ চেতনাত উজ্জীৱিত হৈ দেশৰ সেই সাফল্যক ঐক্যবদ্ধভাৱে উদযাপনৰ আহ্বান জনোৱা হয়৷ ড্ৰগবাৰ এই আহ্বানে কাম দিছিল৷ বিবদমান পক্ষসমূহে যুদ্ধ বিৰতি ঘোষণা কৰি আনন্দত একেলগে মতলীয়া হৈ পৰিছিল৷ কিন্তু ড্ৰগবাই ইয়াতে থমকি ৰোৱা নাছিল৷ উপলক্ষ আছিল আফ্ৰিকান নেচনছ্ কাপ, প্ৰতিদ্বন্দ্বী দল মাডাগাস্কাৰ৷ বহুতো চেষ্টা কৰি ড্ৰগবাই এই খেলখন বউৱাকে নামৰ এখন চহৰত খেলাবলৈ অনুমতি আদায় কৰিছিল৷\nবউৱাকে আছিল বিদ্রোহী বাহিনীৰ মূল ঘাটি। আবিডজানৰপৰা ৩০০ কিলোমিটাৰ দূৰত অৱস্থিত বউৱাকেত আয়োজিত মাডাগাস্কাৰৰ বিৰুদ্ধে হোৱা সেই খেলখন আছিল আইভৰি ক'ষ্টৰ গৃহযুদ্ধ বন্ধ কৰাৰ বাবে এক শক্তিশালী পদক্ষেপ। দুই বিবদমান পক্ষৰ নেতাসকলে ওচৰা-উচৰিকৈ বহি সেইদিনা এই খেল উপভোগ কৰিছিল৷ চৰকাৰী পুলিচ বাহিনী আৰু বিদ্ৰোহী শিবিৰৰ সেনাই দায়িত্ব লৈছিল খেলখনৰ নিৰাপত্তাৰ৷\nড্ৰগবা কিমান সফল হৈছে সেয়া সময়ে ক'ব৷ ড্ৰগবাৰ সাহস, বীৰত্ব , জাতীয় চেতনা ইত্যাদিৰ বিষয়ে দুই-আষাৰ লিখি হয়তো এই লেখাটো শেষ কৰিব পৰা যাব৷ কিন্তু ড্ৰগবা কি সেই বিষয়ে অলপ আভাস দিবলৈ ড্ৰগবাই কোৱা এই বাক্যকেইশাৰীকেই তুলি দিয়া উচিত হ'ব বুলি ভাবিলো৷\n"I left Cote d’Ivoire withacertain image: It was beautiful, its streets were lovely, there was greenery everywhere and people were happy. And when I came backafew years later, I sawareal change. That's when I started asking myself questions,"\n"Inside, we wanted all that stuff to stop. When you playamatch and you're surrounded by rocket-launchers ... okay, that's for the president's security, fine. But you're playing with rocket-launchers everywhere. We wanted to play inamore relaxed atmosphere again. So after that game, we were euphoric, and someone whispered in my ear that it was the right time to put outamessage. Then we just improvised."\nশেষত মোৰ আৰু এজন প্ৰিয় ফুটবলাৰৰ এশাৰী বাক্যৰেই এই লেখা সামৰিছো - "Society is so sick that courage now seems exceptional. Walking all over other people, crushing other men, that's what should shock us. Being an idol ... shouldn't prevent you from looking reality in the face. Beingaman ... is far more important than beingachampion". (Eric Cantona, former Manchester United star)\nউৎস : বিভিন্ন খেল সম্পৰ্কীয় ৱেবছাইট৷\nNo Comments : "গৃহযুদ্ধ আৰু এজন ষ্ট্ৰাইকাৰ"


পৃষ্ঠা:সাৰথি (Sarothi).pdf/৮১ - ৱিকিউৎস\nস্বাস্থ্য ধন পৰম ধন। যি এই ধনত দুখীয়া সি সকলো বিষয়ত দুখীয়া। স্বাস্থ্যহীন মানুহে নিজে পুৰুষাৰ্থ কৰি সুখ উপাৰ্জ্জন কৰা দুৰৈৰ কথা, সুখত জন্মিলেও সি তাক ভোগ কৰিব নোৱাৰে। তাৰ পক্ষে জীৱনটো এটা শাস্তি আৰু পৃথিৱী এখন বন্দীশাল। ৰুগীয়া শৰীৰ এটা যাতনাৰ যন্ত্ৰ। যি এই যন্ত্ৰৰ পাকত পৰে, সি নিজেতো নিকাৰ ভুঞ্জেই, তদুপৰি পৰিয়ালবিলাককো ভুঞ্জায়। এই নিমিত্তে ৰুগীয়াক কোনেও দেখিব নোৱাৰে। নিৰুজ শৰীৰ সকলো সুখৰ মূল, উৎসাহ আৰু আনন্দ ইয়াৰ লগৰীয়া। দুখৰ অৱস্থাত পৰিলেও স্বাস্থ্যৱন্ত মানুহে সংসাৰত সুখে কাল নিয়াব পাৰে। স্বাস্থ্যৰ গুণত অশুৱনি মানুহকো শুৱনি দেখা যায়।\nসদায় সুস্থ থকাই শৰীৰৰ স্বভাৱ, সেই শৰীৰ যে অসুস্থ হয়, ই কেৱল মানুহৰ নিজৰ দোষ। বহুত মানুহে অনিয়মত চলি আৰু উদ্ভণ্ডালি কৰি ৰোগ মাতি আনে। পিতৃ-মাতৃৰ দোষতো কিছুমান ৰোগ জন্মে, কিন্তু তেনে ৰোগত পৰি সংসাৰত অকাজভাগী হোৱা মানুহৰ সংখ্যা অলপ। সৰহ ভাগ ৰুগীয়াই নিজৰ কৰ্ম্ম দোষত ৰোগৰ গ্ৰাসত পৰি জীয়াতু ভোগ কৰে। ৰোগ মানুহৰ এটা পৰম শত্ৰু, এই শত্ৰুৰ হাতত নপৰিবলৈ সকলোৱে চেষ্টা কৰা উচিত।\nস্বাস্থ্য নিঘুণীয়া হৈ থাকে মানে মানুহে তাক বস্তু যেন নেদেখে আৰু সি যে কেতিয়াবা বেয়া হ'ব পাৰে তাকো নাভাবে। সেই দেখি স্বাস্থ্যৰ ওপৰত আদিতে মানুহৰ অত্যাচাৰ অন্ত নাই। পাচত যেতিয়া নিঘুণীয়া স্বাস্থ্যত ঘুণ দেখা দিয়ে, সুস্থ গা অসুস্থ হয়, তেতিয়া সিহঁতৰ জ্ঞান জন্মে। তেতিয়াহে সিহঁতে স্বাস্থ্য এটা অমূল্য বিভূতি বুলি বুজিব পাৰে আৰু তেতিয়া হাঁয়! হাঁয়!\n"https://as.wikisource.org/w/index.php?title=পৃষ্ঠা:সাৰথি_(Sarothi).pdf/৮১&oldid=34588"ৰ পৰা সংকলিত\nএই পৃষ্ঠাটো শেষবাৰৰ কাৰণে ১৯ জুলাই ২০১৯ তাৰিখে ২১:০৯ বজাত সলনি কৰা হৈছিল।


কমলা সাহানী - অসমীয়া ৱিকিপিডিয়া\n(কমলা সাহানিৰ পৰা পুনঃনিৰ্দেশিত)\n১৪ ছেপ্টেম্বৰ, ১৯১২\nইন্দোৰ, মধ্যপ্ৰদেশ, ভাৰত\n২৮ জুন, ১৯৯৮ (৮৫ বছৰ)\nব'ম্বে বিশ্ববিদ্যালয়, মুম্বাই\nএম ভি সাহানী\nকমলা সাহানী (১৪ ছেপ্টেম্বৰ, ১৯১২ - ২৮ জুন, ১৯৯৮) এগৰাকী অগ্ৰণী ভাৰতীয় জীববিজ্ঞানী আছিল, তেওঁ ১৯৩৯ চনৰ বৈজ্ঞানিক শৃঙ্খলাৰ পিএইচডি অৰ্জনকাৰি প্ৰথম ভাৰতীয় মহিলা। বাংগালোৰত অৱস্থিত ভাৰতীয় বিজ্ঞান প্ৰতিষ্ঠানত তেওঁৰ এই স্বীকৃতিয়ে ইতিহাসত প্ৰথমবাৰলৈ এনে প্ৰতিষ্ঠানত মহিলাৰ অংশগ্ৰহণৰ পথ মুকলি কৰিছিল।\nতেওঁৰ গৱেষণাৰ বিষয় আছিল ভিটামিনৰ প্ৰভাৱ তথা ভাৰতীয় দৰিদ্ৰ জনসাধাৰণৰ দ্বাৰা উৎপাদিত বিভিন্ন খাদ্যজাত যেনে বিভিন্ন মাহ, ধান আদিৰ পৌষ্টিক মূল্যায়ন। তাল গছৰ পৰা নিষ্কাশিত "নীৰ"ৰ পৌষ্টিক মূল্যায়নৰ ওপৰত তেওঁ কৰা গবেষণা তেতিয়াৰ ৰাষ্ট্ৰপতি ৰাজেন্দ্ৰ প্ৰসাদৰ অনুপ্ৰেৰণাৰ ফল আছিল।\n1 জীৱনৰ আদিচোৱা\n2 পেচা আৰু গবেষণা\n3 মৃত্যু তথা উত্তৰাধিকাৰ\nজীৱনৰ আদিচোৱা[সম্পাদনা কৰক]\n১৯১২ চনত মধ্যপ্ৰদেশৰ ইন্দোৰত কমলা সাহানীৰ জন্ম হয়। দেউতাক নাৰায়ণৰাও ভাগৱত আৰু খুৰাৱক মাধুভ্ৰো ভাগৱত, টাটা ইনষ্টিটিউট অফ চাইন্স (যি পিছলৈ ভাৰতীয় বিজ্ঞান প্ৰতিষ্ঠান হয়)-ৰ ৰসায়নবিদ ও প্ৰাক্তন ছাত্ৰ আছিল। কমলাই 'পাৰিবাৰিক ঐতিহ্য' অনুসৰণ কৰি ১৯৩৩ চনত ব'ম্বে বিশ্ববিদ্যালয়ৰ ৰসায়ন বিজ্ঞান (প্ৰধান) আৰু পদাৰ্থ বিজ্ঞান (সাধাৰণ) বিষয়ত স্নাতক ডিগ্ৰি অৰ্জন কৰে। ইয়াৰ পিছত তেওঁ ভাৰতীয় বিজ্ঞান প্ৰতিষ্ঠানত গৱেষণাৰ বাবে আবেদন কৰেযদিও সেই সময়ত গৱেষণাৰ বাবে নাৰী উপযুক্ত নহয় বুলিয়ে তেওঁৰ এই আবেদন সেই সময়ৰ সঞ্চালক তথা ন'বেল বঁটা বিজয়ী অধ্যাপক চি.ভি. ৰমনৰ দ্বাৰা আগ্ৰাহ্য হয়। এই আগ্ৰাহ্যতাৰ প্ৰতিবাদত কমলাই অধ্যাপক চি.ভি. ৰমনৰ কাৰ্যালয়ৰ বাহিৰত সত্যাগ্ৰহ আন্দোলন কৰে। ফলত অধ্যাপকে তেওঁক কিছু চৰ্তৰ পৰিপ্ৰেক্ষিতত গৱেষণাৰ বাবে অনুমতি দিবলৈ বাধ্য হয়।\nপেচা আৰু গবেষণা[সম্পাদনা কৰক]\nভাৰতীয় বিজ্ঞান প্ৰতিষ্ঠানত কামলাৰ গৱেষণাৰ পৰামৰ্শক আছিল শ্ৰী শ্ৰীনিবাসায়। তেখেতৰ তত্ত্বাৱধানত কমলাই গাখীৰ, মাহ তথা চিমত থকা প্ৰ'টিন সম্পৰ্কে গৱেষণা কৰে। তেওঁৰ গৱেষণাৰ বিষয় আৰু গৱেষণাৰ প্ৰতি উৎসৰ্গা দেখি অধ্যাপক ৰমনে ১৯৩৬ চনত কমলা সাহানীয়ে এমএসচি ডিগ্ৰী সম্পন্ন কৰাৰ এবছৰ পিছতেই ভাৰতীয় বিজ্ঞান প্ৰতিষ্ঠানত নাৰীৰ অংশগ্ৰহণৰ সম্পূৰ্ণ অনুমতি প্ৰদান কৰে।\nমৃত্যু তথা উত্তৰাধিকাৰ[সম্পাদনা কৰক]\nকামাল ভাৰতৰ কনজিউমাৰ গাইডেন্স চোচাইটি (চি জি এচ আই)-ৰ সক্ৰিয় সদস্য আছিল। তেওঁ ১৯৮২-৮৩ বৰ্ষত চি জি এচ আইৰ সভাপতি নিৰ্বাচিত হয় আৰু 'কেমাত' নামৰ সংগঠনটিৰ সাংগঠনিক পত্ৰিকাৰ বাবে ভোক্তা সকলৰ নিৰাপত্তা সম্পৰ্কিত বহু নিবন্ধ ৰচনা কৰে। ১৯৯৮ চনত দিল্লীত অনুষ্ঠিত ইণ্ডিয়ান কাউন্সিল অফ মেডিকেল ৰিচাৰ্চ (আই চি এম আৰ)-ৰ দ্বাৰা আয়োজিত এটি বিশেষ অনুষ্ঠানৰ সময়ত কমলা সোহানীৰ মৃত্যু হয়।\n↑ 1.0 1.1 "How Kamala Sohonie Defied Gender Bias & Became the First Indian Woman PhD in Science". The Better India. 10 March 2017. https://www.thebetterindia.com/91026/kamala-sohonie-india-woman-scientist-iisc-cambridge/.\n↑ "Kamala Sohonie - Woman, Who Established the Nutritive Value of the Plants, Consumed by Poor People". http://www.indianbotanists.com/2015/03/kamala-sohonie-woman-who-established.html.\n↑ Gupta, Aravind. "Kamala Sohonie". Indian National Science Academy. http://www.arvindguptatoys.com/arvindgupta/bs28ksohonie.pdf। আহৰণ কৰা হৈছে: 19 October 2012.\n"https://as.wikipedia.org/w/index.php?title=কমলা_সাহানী&oldid=238576"ৰ পৰা অনা হৈছে\nএই পৃষ্ঠাখন ১৫ জুন, ২০২০ তাৰিখে ১৪:২৮ বজাত অন্তিম সংশোধন কৰা হৈছিল।


ms-dhoni-one-year-retirement-virat-kohli-retirement-fake-tweet-goes-viral-among-netizen-skd– News18 assam\nHome » photogallery » lifestyle »MS Dhoni one year retirement: ধোনীৰ এবছৰ পিছত এইবাৰ বিৰাট কোহলীৰ অৱসৰ! কথাটো কি আচলতে?\nMS Dhoni one year retirement: ধোনীৰ এবছৰ পিছত এইবাৰ বিৰাট কোহলীৰ অৱসৰ! কথাটো কি আচলতে?\nভাৰতীয় ক্ৰিকেট দলৰ প্ৰাক্তন অধিনায়ক মহেন্দ্ৰ সিং ধোনীয়ে আন্তৰ্জাতিক ক্ৰিকেটৰ পৰা অৱসৰ লৈছিল এবছৰ পূৰ্বে ১৫ আগষ্টৰ দিনটোত।\n| August 15, 2021, 16:37 IST\nভাৰতীয় ক্ৰিকেট দলৰ প্ৰাক্তন অধিনায়ক মহেন্দ্ৰ সিং ধোনীয়ে আন্তৰ্জাতিক ক্ৰিকেটৰ পৰা অৱসৰ লৈছিল এবছৰ পূৰ্বে ১৫ আগষ্টৰ দিনটোত। সেইদিনা সন্ধিয়া ৭ বাজি ২৯ মিনিটত ঘোষণা কৰিছিল অৱসৰৰ কথা। ধোনীৰ হঠাৎ অৱসৰৰ ঘোষণাই আচৰিত কৰিছিল সকলোকে। (pc: @ChennaiIPL twitter)\nকিন্তু এইবছৰ ১৫ আগষ্টৰ দিনটো সকলো ক্ৰিকেটপ্ৰেমীৰ বাবে যেন আৰু অধিক আচৰিত। বিৰাট কোহলীৰ নামৰ এটা টুইট ভাইৰেল। ঠিক মহেন্দ্ৰ সিং ধোনীৰ টুইটত যি মন্তব্য আছিল সেই একেই মন্তব্য কোহলীৰ নাম ভাইৰেল হোৱা এই টুইটত। পুৱা এই ঘটনাত চমকি উঠে সমগ্ৰ দেশ। (AFP)\nপুৱাই ভাইৰেল হোৱা টুইট অনুসৰি, কোহলীৰ মন্তব্য আছিল – ধন্যবাদ আপোনালোকৰ সমৰ্থনৰ বাবে। আজি সন্ধিয়া ৭.২৯ বজাৰ পৰা মোক অৱসৰপ্ৰাপ্ত বুলি ভাবিব। এই ভুৱা টুইট বহুতে সঁচা বুলিয়ে ভাবি ল’লে।\nএয়া আছিল এক ভুৱা টুইট। যাক একাংশ লোকে সঁচা বুলি ভাবি শ্বেয়াৰ কৰি ভাইৰেল কৰে। এই মুহূৰ্তত ভাৰতীয় ক্ৰিকেট দল ইংলেণ্ডত খেলি আছে।\nকোহলীয়ে নিজৰ ফৰ্ম ধৰি ৰাখিব নোৱাৰাত সমালোচনাৰো সন্মুখীন হৈছে। ইয়াৰ ফলত বিৰাটৰ সমালোচকসকলে এই টুইটক নিজৰ সমালোচনাৰ অস্ত্ৰ হিচাপে ধৰি লৈছে। এয়াও আচলতে ট্ৰ’লাৰ্ছসকলৰে কুকীৰ্তি।


গুৱাহাটীৰ কোনখন পূজাত প্লাষ্টিকৰ পৰিৱৰ্তে কাপোৰৰ কেৰিবেগ, মাটিৰ পাত্ৰ আৰু কলপটুৱা?\nপ্লাষ্টিকৰ পৰা হোৱা দুৰ্গতি নাশ! গুৱাহাটীৰ কোনখন পূজাত প্লাষ্টিকৰ পৰিৱৰ্তে কাপোৰৰ কেৰিবেগ, মাটিৰ পাত্ৰ আৰু কলপটুৱা?\nগুৱাহাটী , October 14, 2018 10:46 pm\nকাইলৈৰ পৰা পাঁচদিনীয়াকৈ দেশৰ ভিন্ন প্ৰান্তৰ লগতে মহানগৰীতো উদযাপিত হ’ব শাৰদীয় দুৰ্গোৎসৱ। এইবাৰ মহানগৰৰ কেইখনমান বিশেষ পূজা মণ্ডপত প্লাষ্টিক সম্পূৰ্ণৰূপে বৰ্জন কৰাৰ সিদ্ধান্ত লৈছে আয়োজক কমিটীয়ে। স্বচ্ছ ভাৰত আৰু প্লাষ্টিকমুক্ত কৰাৰ উদ্দেশ্য আগত ৰাখি মহানগৰীৰ দুখন পূজা মণ্ডপে এই ক্ষেত্ৰত প্লাষ্টিকৰ ব্যৱহাৰ একেবাৰে কৰা নহয় বুলি জানিবলৈ দিছে।\nগুৱাহাটীৰ লতাশিল খেলপথাৰৰ লতাশিল সাৰ্বজনীন পূজা কমিটী আৰু চিলাৰায় নগৰ পূজা কমিটীয়ে প্লাষ্টিক সম্পূৰ্ণৰূপে বৰ্জন কৰা বুলি আমাৰ সাংবাদিকক জানিবলৈ দিয়ে। লগতে প্লাষ্টিকৰ পলিথিনৰ সলনি কাপোৰৰ কেৰিবেগ, মাটিৰ গিলাচ, পূজাৰ ভোগৰ বাবে কলপাত, প্ৰসাদৰ বাবে মাটিৰ মলা ইত্যাদি ব্যৱহাৰ কৰিছে উক্ত পূজা মণ্ডপকেইখনে।\nপ্লাষ্টিক বৰ্জনৰ কাৰণ জানিব বিচৰাত লতাশিল সাৰ্বজনীন পূজা কমিটীৰ সাধাৰণ সম্পাদক বিজিত প্ৰদীপ দাসে নৰ্থ ইষ্ট নাওক কয় “প্লাষ্টিক বৰ্জন কৰাটো সকলোৰে এক দায়বদ্ধতা হৈ পৰিছে। গুৱাহাটীত প্লাষ্টিকে বহু সমস্যাৰ সৃষ্টি কৰিছে কাৰণ গুৱাহাটী পৌৰ নিগমে নলা চাফা কৰিলে অকল প্লাষ্টিকেই ওলায়। গতিকে সম্পূৰ্ণ প্লাষ্টিকমুক্ত কৰি আমি পূজাভাগ অনুষ্ঠিত কৰিব বিচাৰিছো।”\nইয়াৰোপৰি প্ৰায় ১০ বছৰ ধৰি লতাশিল খেলপথাৰত প্লাষ্টিকৰ পাত্ৰত প্ৰসাদ বিতৰণ কৰাটো বন্ধ ৰখা বুলি আমাক জানিবলৈ দিয়ে।\nউল্লেখযোগ্য যে লতাশিল খেলপথাৰত পূজাৰ দিনকেইটাত ভক্তগণে মাটিৰ পাত্ৰত পানী খাব পাৰিব আৰু কল পটুৱাত ভোগ গ্ৰহণ কৰিব পাৰিব।\nআনহাতে, স্বচ্ছতাৰ দিশটোৰ ওপৰতো চকু ৰখা হ’ব বুলি উল্লেখ কৰি তেওঁ লগতে কয় যে পূজাৰ শেষত লতাশিল খেলপথাৰখন স্থানীয় সকলো ৰাইজ একত্ৰিত হৈ চাফ-চিকুণ কৰা হ’ব।\nএইক্ষেত্ৰত সকলো পূজা কমিটীকে তেওঁ প্লাষ্টিক বৰ্জন কৰিবৰ বাবে আহ্বান জনাই সকলোৰে দায়িত্ব পালন কৰিবৰ বাবে কয়।\nউল্লেখযোগ্য যে, এইবছৰ লতাশিল খেলপথাৰত বৃন্দাবনত নিৰ্মীয়মাণ বিশ্বৰ ওখ মন্দিৰ চন্দ্ৰদয়া মন্দিৰৰ আৰ্হিত নিৰ্মাণ কৰা হৈছে আৰু এইবছৰ লতাশিল পূজা কমিটীৰ বাজেট প্ৰায় ১৬ লাখ টকা।\nআনহাতে, ভঙাগড়স্থিত চিলাৰায় নগৰ পূজা কমিটীয়েও প্লাষ্টিক বৰ্জনৰ বাবে পদক্ষেপ হাতত লোৱা দেখিবলৈ পোৱা গৈছে। তেওঁলোকে এইবাৰ পোনপ্ৰথমবাৰৰ বাবে এই পদক্ষেপ লোৱা বুলি জানিব পৰা গৈছে।\nচিলাৰায় নগৰ পূজা কমিটীৰ সাধাৰণ সম্পাদিকা মিতালী ধৰে আমাৰ সাংবাদিকক কয় যে পূজা অনুষ্ঠিত হোৱা ঠাইখন প্ৰদূষণমুক্ত কৰি ৰাখিবৰ বাবে প্লাষ্টিকমুক্ত কৰি পূজাভাগ অনুষ্ঠিত কৰা হৈছে। লগতে ভোগৰ বাবে প্ৰয়োজনীয় সকলো পাত্ৰই মাটিৰে নিৰ্মিত বুলি তেওঁ জানিবলৈ দিয়ে। আনহাতে, প্লাষ্টিক গিলাচৰ সলনি কাগজৰ গিলাচ আৰু প্লাষ্টিকৰ পলিথিনৰ সলনি কাপোৰৰ কেৰিবেগ ব্যৱহাৰ কৰাৰ সিদ্ধান্ত লৈছে উক্ত পূজা মণ্ডপত।


এইবাৰ উদযাপন কৰিব পৰা হ’বনে দুৰ্গা পূজা? অক্টোবৰত পৰিস্থিতি অধিক অৱনতি ঘটাৰ আশংকা মন্ত্ৰী হিমন্তৰhimanta-biswa-sarma-on-durga-puja-celebration-tvbalen– News18 Assam\nএইবাৰ উদযাপন কৰিব পৰা হ’বনে দুৰ্গা পূজা? অক্টোবৰত পৰিস্থিতি অধিক অৱনতি ঘটাৰ আশংকা মন্ত্ৰী হিমন্তৰ\nUpdated:September 12, 2020, 9:27 PM IST\nপূৰ্বৰ দৰে দুৰ্গা পূজা আয়োজন কৰিলে হ’ব বিপদ!\nLast Updated: September 12, 2020, 9:27 PM IST\nশাৰদীয় দুৰ্গা পূজালৈ মাজত মাত্ৰ কেইটামান দিন। পিছে এইবাৰ আগৰ দৰে উদযাপন কৰিব পৰা হ’বনে দুৰ্গা পূজা? শনিবাৰে মন্ত্ৰী হিমন্ত বিশ্ব শৰ্মাই সংবাদমেল সম্বোধন কৰি এই সন্দৰ্ভত কৰিলে বিশেষ মন্তব্য।\nৰাজ্যত নিতৌ বৃদ্ধি পাইছে কোৰোণাত আক্ৰান্ত লোকৰ সংখ্যা। ৰাজ্যত এই পৰ্যন্ত কোভিডত মৃত্যু হ’ল ৪৩০ গৰাকীৰ ৷ আগষ্ট মাহত ৬৮ হাজাৰ লোক আক্ৰান্ত হৈছিল কোৰোণাত। কিন্তু আগষ্ট মাহতকৈও ছেপ্তেম্বৰ মাহত কোৰোণাত আক্ৰান্তৰ সংখ্যা ভয়ংকৰ গতিত বাঢ়িছে। ছেপ্তেম্বৰ মাহত এই পৰ্যন্ত ২৯ হাজাৰ লোকৰ দেহত ধৰা পৰিল কোৰোণাৰ অৱস্থিতি। গতিকে পৰিস্থিতিৰ প্ৰতি লক্ষ্য ৰাখি এইবাৰ শাৰদীয় দুৰ্গা পূজা ৰাজহুৱা কৈ অনুষ্ঠিত কৰাৰ পৰা বিৰত থাকিবলৈ আহ্বান জনালে মন্ত্ৰী হিমন্ত বিশ্ব শৰ্মাই।’\nপূজাৰ প্ৰসাদ সকলোকে ঘৰতে খোৱাৰ ব্যৱস্থা কৰিবলৈ আহ্বান জনালে মন্ত্ৰীগৰাকীয়ে। মন্ত্ৰীগৰাকীয়ে কয় যে, ‘মন্দপৰ বিপৰীতে ঘৰতে দিয়ক মা’ৰ পূজা ৷ অন্যথা ভযংকৰ হ’ব পৰিস্থিতি ৷ কাৰণ ছেপ্তেম্বৰ মাহত কোভিডৰ বিপৰীতে যুঁজিব পৰাকৈ কোনো মতে ব্যৱস্থা কৰা হৈছে ৷ অক্টোবৰৰ পৰিবেশৰ সৈতে যুঁজিবলৈ চিন্তা চৰ্চা চলি আছে। কিন্তু পূজাৰ সময়ত যদি হঠাৎ ভয়ংকৰ হাৰত বৃদ্ধি হয়, তেন্তে ৰাজ্যখনত জটিল হৈ পৰিব পৰিস্থিতি।\nFirst published: September 12, 2020, 9:27 PM IST


গুৱাহাটী দূৰদৰ্শন কেন্দ্ৰ কেতিয়া হ'ব ২৪ ঘন্টীয়া চেনেল?\nঅসমক কেন্দ্ৰৰ বঞ্চনা : গুৱাহাটী দূৰদৰ্শন কেন্দ্ৰক কিয় কৰা নহ’ল ২৪ ঘণ্টীয়া অসমীয়া চেনেল?\nগুৱাহাটী , February 12, 2019 12:59 pm\nগুৱাহাটী দূৰদৰ্শন কেন্দ্ৰত প্ৰচাৰিত এটি অনুষ্ঠান। ফটো : টুইটাৰ\nসুদীৰ্ঘ দিন প্ৰচাৰ ভাৰতীৰ জৰিয়তে কেন্দ্ৰীয় চৰকাৰে অসমক বঞ্চনা কৰি অহাৰ অভিযোগ উত্থাপিত হৈছে। অসমতকৈ পাছত স্থাপন হোৱা অৰুণাচল প্ৰদেশৰ ইটানগৰ দূৰদৰ্শন কেন্দ্ৰক নতুনকৈ ‘ডি ডি অৰুণপ্ৰভা’ নামকৰণেৰে ২৪ ঘণ্টীয়া চেনেললৈ উন্নীতকৰণ কৰা হ’ল। ইয়াৰ বিপৰীতে, অসমৰ গুৱাহাটী দূৰদৰ্শন কেন্দ্ৰক ২৪ ঘণ্টীয়া অসমীয়া চেনেলৰ মৰ্যাদা দিয়া নহ’ল।\n১৯৮২ চনতেই গুৱাহাটী দূৰদৰ্শন কেন্দ্ৰ স্থাপন হোৱাৰ বিপৰীতে ইটানগৰ দূৰদৰ্শন কেন্দ্ৰটো ১৯৯৫ চনতহে স্থাপন হৈছিল। অথচ ইটানগৰ দূৰদৰ্শন কেন্দ্ৰক অলপতে প্ৰধানমন্ত্ৰী নৰেন্দ্ৰ মোদীয়ে ‘ডি ডি অৰুণপ্ৰভা’ নামেৰে ২৪ ঘণ্টীয়া চেনেল হিচাপে মুকলি কৰে। ইয়াকে লৈ অসমত বিভিন্ন মহলত প্ৰতিক্ৰিয়াৰ সৃষ্টি হৈছে।\nডি ডি অৰুণপ্ৰভাত ২৪ ঘণ্টা ধৰি অৰুণাচলৰ স্থানীয় অনুষ্ঠান প্ৰচাৰ আৰম্ভ হোৱাৰ বিপৰীতে গুৱাহাটী দূৰদৰ্শন কেন্দ্ৰত এতিয়াও দৈনিক মাত্ৰ চাৰি ঘন্টা ত্ৰিশ মিনিটৰ স্থানীয় তথা অসমীয়া অনুষ্ঠান প্ৰচাৰ হয়। বাকী সময়ত উত্তৰ-পূবৰ বিভিন্ন অনুষ্ঠান সম্প্ৰচাৰ হৈ থাকে।\nআনহাতে, ডি ডি ওড়িষা, ডি ডি গুজৰাট, ডি ডি বিহাৰ, ডি ডি কাশ্মীৰ, ডি ডি পঞ্জাৱ আদি আঞ্চলিক ২৪ ঘণ্টীয়া চেনেলে বিভিন্ন ৰাজ্যত অনুষ্ঠান সম্প্ৰচাৰ কৰি আহিছে। এইক্ষেত্ৰত কেন্দ্ৰই অসমক বঞ্চনা কৰাৰ কাৰণ কি বুলিও বিভিন্নজনে প্ৰশ্ন তুলিছে।\nঅসমৰ প্ৰতি সততে দায়বদ্ধতাৰ কথা ঘোষণ কৰি অহা কেন্দ্ৰৰ বিজেপি চৰকাৰখনে অসমৰ ভাষা-সংস্কৃতি ৰক্ষাৰ কথা কৈ আহিলেও বাস্তৱত যেন তাৰ প্ৰতিফলন ঘটা নাই।\nউল্লেখযোগ্য যে, গুৱাহাটী দূৰদৰ্শন কেন্দ্ৰটো উত্তৰ-পূৰ্বাঞ্চলৰ প্ৰথমটো দূৰদৰ্শন কেন্দ্ৰ। উত্তৰ-পূবৰ এই প্ৰথমটো দূৰদৰ্শন কেন্দ্ৰকে ২৪ ঘণ্টীয়া চেনেললৈ উন্নীত কৰিব নোৱাৰা চৰকাৰখনে ইটানগৰ কেন্দ্ৰক ২৪ ঘণ্টীয়া চেনেল কৰাৰ পাছত স্বাভাৱিকতেই অসমৰ প্ৰতি মোদী চৰকাৰৰ দায়বদ্ধতাৰ বিষয়ত প্ৰশ্নৰ অৱতাৰণা হৈছে।\nজানিব পৰা মতে, অৰুণাচল প্ৰদেশত ২৪ ঘণ্টীয়া চেনেল কৰাৰ পাছত অসমক বাদ দি বাকী উত্তৰ-পূবৰ আনকেইটা দূৰদৰ্শন কেন্দ্ৰ ক্ৰমে শ্বিলং, কোহিমা, ইম্ফল, আইজল, আগৰতলা আৰু গেংটক কেন্দ্ৰকো ২৪ ঘণ্টীয়া চেনেললৈ ৰূপান্তৰিত কৰিব পৰা আন্তঃগাঁথনি ইতিমধ্যে প্ৰস্তুত কৰি তোলা হৈছে।\nতদুপৰি, উক্ত কেন্দ্ৰকেইটাত সুকীয়া উপগ্ৰহ ট্ৰান্সপণ্ডাৰ আৱণ্টিত হৈছে। এতিয়া যিকোনো মুহূৰ্ততে কেন্দ্ৰকেইটাক ২৪ ঘণ্টীয়া চেনেললৈ পৰিৱৰ্তন কৰিব পৰা যাব। ইয়াৰ বিপৰীতে গুৱাহাটী দূৰদৰ্শন কেন্দ্ৰৰ তেনে কোনো আন্তঃগাঁথনি নাই।\nইপিনে, পি পি চি নৰ্থ-ইষ্টৰ অধীনস্থ গুৱাহাটী দূৰদৰ্শন কেন্দ্ৰটো ডি ডি নৰ্থ-ইষ্ট নামৰ ২৪ ঘণ্টীয়া উপগ্ৰহ চেনেলটোৰ অন্তৰ্গত আৰু ই গুৱাহাটী দূৰদৰ্শনক মাত্ৰ চাৰি ঘন্টা ৩০ মিনিট সময়হে দিয়ে। এই সময়খিনিৰ ভিতৰতে অসমৰ কৃষ্টি-সংস্কৃতি, ভাষা তথা প্ৰতিভা বিকাশৰ সময় উলিয়াবলগীয়া হয়।\nকেন্দ্ৰৰ এনে বঞ্চনাত ক্ষোভ প্ৰকাশ কৰি সংশ্লিষ্ট বিভিন্ন পক্ষই অতি শীঘ্ৰেই গুৱাহাটী দূৰদৰ্শন কেন্দ্ৰক এটা ২৪ ঘন্টীয়া চেনেল কৰাৰ দাবী উত্থাপন কৰিছে।


বলাৰক নিৰ্দয় প্ৰহাৰ কৰা সঞ্জুৰ দয়ালু হৃদয়, ফুটবলাৰক দিলে অমূল্য উপহাৰ -\nHomeক্ৰীড়াবলাৰক নিৰ্দয় প্ৰহাৰ কৰা সঞ্জুৰ দয়ালু হৃদয়, ফুটবলাৰক দিলে অমূল্য উপহাৰ\nবলাৰক নিৰ্দয় প্ৰহাৰ কৰা সঞ্জুৰ দয়ালু হৃদয়, ফুটবলাৰক দিলে অমূল্য উপহাৰ\nনতুন দিল্লীঃ সঞ্জু ছেমছনৰ বদান্যতাই অনুৰাগীৰ মনত বহুৱাইছে গভীৰ সাঁচ। বিপদৰ সাৰথি হৈ থিয় দিছে সঞ্জু ছেমছনে। স্পেনিছ লীগৰ পঞ্চম বিভাগীয় দল ভিৰেগন ডেল কামিনোত এমাহৰ অনুশীলনৰ বাবে নিমন্ত্ৰণ লাভ কৰিছে এগৰাকী ভাৰতীয় ফুটবলাৰে। কিন্তু স্পেইনলৈ উৰা মৰাতো আৰু সহজ কথা নহয়। স্বপ্নপূৰণৰ বাবে ভাৰতীয় লেফ্ট উইংগাৰজনে বিচাৰিছিল সহায়ৰ হাত। আৰ্থিক অনাটনে জুৰুলা কৰা লেফ্ট উংগাৰজনৰ সহায়ৰ বাবে আগবাঢি় আহিল কেৰালাৰ তাৰকা ক্ৰিকেটাৰ সঞ্জু ছেমছনে। ভাৰতীয় ফুটবলাৰজনক স্পেইনলৈ উৰা মাৰিবলৈ বিমান ভাড়াৰ ব্যৱস্থা কৰি দিলে ভাৰতীয় ক্ৰিকেটাৰ ছেমছনে।\nভাৰতীয় সংবাদ মাধ্যমত প্ৰকাশ পোৱা মতে, ছেমছনে তেওঁৰ পৃষ্ঠপোষকতাত ফুটবলাৰ আদৰ্শ পিআৰৰ বিমানৰ টিকটৰ বাবে প্ৰয়োজনীয় ধন পৰিশোধ কৰিছে। স্থানীয় বিধানসভাৰ সদস্য চাজি চেৰেনে এটা ফেচবুক পোষ্টত এই বিষয়ে দাঙি ধৰিছে বিস্তৃত বাখ্যা। স্থানীয় কাৰাকাড লিঅ ক্লাবেও ফুটবলাৰজনৰ বাবে ৫০,০০০ টকাৰ সাহায্য প্ৰদান কৰিছে। বাকী পুঁজিবোৰ চাজি চেৰেনে ব্যৱস্থা কৰিছে, আনহাতে ছেমছনে ফুটবলাৰগৰাকীৰ বিমানৰ টিকটৰ মূল্য বহন কৰিছে। এটা দীঘলীয়া ফেচবুক পোষ্টত চেৰেনে লিখিছিল, ‘আদৰ্শ নামৰ এজন যুৱকে এসপ্তাহ আগতে মোক লগ পাইছিল। তেওঁ থিৰুভাল্লা মাৰ্থামা মহাবিদ্যালয়ত স্নাতক ডিগ্ৰী সম্পূৰ্ণ কৰিছে। তেওঁ এজন ভাল ফুটবল খেলুৱৈ। আদৰ্শই এটা ভাল সুযোগ পাইছে। কিন্তু বিত্তীয় সমস্যাৰ বাবে এই সুযোগ হেৰুৱাব লাগে বুলি ভয় কৰিছিল আদৰ্শই। তেওঁ স্পেইনৰ তৃতীয় বিভাগৰ দল ভিৰেগন ডেল কামিনোত এমাহৰ অনুশীলনৰ সুযোগ লাভ কৰিছে। এই সময়ছোৱাত আদৰ্শই কমেও ৫খন খেল খেলাৰ সুযোগ পাব। যদি ক্লাববোৰে তেওঁৰ প্ৰদৰ্শনত সন্তুষ্ট হয় তেতিয়া দীঘলীয়া চুক্তিও হৈ যাব পাৰে। আমাৰ স্থানীয় ফুটবল খেলুৱৈসকলৰ বাবে আদৰ্শ প্ৰেৰণাৰ স্ত্ৰোত।’\nচেৰেনে আৰু কয়, ‘আমাৰ প্ৰিয় তাৰকা সঞ্জু ছেমছনে আদৰ্শৰ বিমান টিকটৰ ব্যৱস্থা কৰি দিছে। যিয়েই যেনেদৰে পাৰে আদৰ্শক সহায় কৰিছে। কাৰাকাড লিঅ ক্লাবে তেওঁক ৫০,০০০ টকা প্ৰেৰণ কৰিছে। এদিন পিছতে, আদৰ্শ মাদ্ৰিদলৈ ৰাওনা হ’ব। ক্ৰিষ্টিয়ানো ৰোনাল্ড’ৰ অনুৰাগী আদৰ্শৰই নতুন জীৱন এটা আৰম্ভ কৰিবলৈ গৈ আছে। এই সুযোগে আদৰ্শক নতুন পথৰ সন্ধান দিব বুলি মই আশাবাদী।’ উল্লেখ্য যে, ভাৰতৰ হৈ ১০ খন টি-২০ আৰু এখন এদিনীয়া খেলা ছেমছনৰ আন্তৰিক প্ৰচেষ্টাই অনুৰাগীসকলৰ মনত গভীৰভাৱে ৰেখাপাত কৰিছে,প্ৰশংসাৰে উপচাই পেলাইছে ভাৰতীয় ক্ৰিকেটাৰজনক।\nPrevious articleৰাখে হৰি মাৰে কোনে! সমুদ্ৰত ভয়ংকৰ বিমান দুৰ্ঘটনা, তথাপি কেনেকৈ ৰক্ষা পৰিল যাত্ৰীৰ জীৱন?\nNext articleকংগনাই পদ্মশ্ৰী পালে, আপুনি কিয় নাপালে? এই প্ৰশ্নৰ উত্তৰত কি ক’লে চনু সুদে?


শদিয়াৰ আৰক্ষী অধীক্ষক প্ৰশান্ত সাগৰ চাংমাইক বাক্সাৰ চৰাইমাৰীলৈ বদলি\nধলাৰ হত্যাকাণ্ড : শদিয়াৰ এছ পিক বদলি কৰি ব্যৰ্থতা ঢকাৰ চেষ্টা গৃহ বিভাগৰ\nশদিয়াৰ আৰক্ষী অধীক্ষক প্ৰশান্ত সাগৰ চাংমাইক ২৪ সংখ্যক অসম আৰক্ষী (আই আৰ) বেটেলিয়নৰ কমাণ্ডেণ্ট হিচাপে বদলি\nNovember 5, 2018 10:26 pm\nতিনিচুকীয়াৰ ধলাত পাঁচজনকৈ নিৰীহ লোকক হত্যা কৰা ঘটনাই আজি চাৰিটা দিন অতিক্ৰম কৰিলে। কিন্তু এতিয়ালৈ এই নাৰকীয় কাণ্ডৰ লগত কোন জড়িত সেই কথা নিশ্চিত কৰিব পৰা নাই অসম আৰক্ষীয়ে।\nইপিনে ধলাৰ হত্যাকাণ্ডৰ তদন্ত চলি থকাৰ মাজতে বদলি কৰা হৈছে শদিয়াৰ আৰক্ষী অধীক্ষক প্ৰশান্ত সাগৰ চাংমাইক। অসম চৰকাৰৰ গৃহ বিভাগে আজি জাৰি কৰা এক জাননী যোগে তেওঁক বাক্সাৰ চৰাইমাৰীত থকা ২৪ সংখ্যক অসম আৰক্ষী (আই আৰ) বেটেলিয়নৰ কমাণ্ডেণ্ট পদলৈ বদলি কৰা হৈছে।\nআনহাতে, ২৪ সংখ্যক অসম আৰক্ষী (আই আৰ) বেটেলিয়নৰ কমাণ্ডেণ্ট দেৱজিত দেউৰীক শদিয়াৰ আৰক্ষী অধীক্ষক হিচাপে বদলি কৰা হৈছে।\nজাননীখনত জনস্বাৰ্থৰ বাবেই এই ৰদবদল কৰা বুলি উল্লেখ আছে যদিও স্বাভাবিকতে প্ৰশ্ন উত্থাপন হৈছে যে ধলাৰ ঘটনাৰ বাবেই বদলি কৰা হ’ল নেকি আৰক্ষী অধীক্ষক চাংমাইক?\nসকলো সময়তে সফলতাৰ জয়গান গোৱা বিজেপি নেতৃত্বাধীন চৰকাৰখনৰ মুখ্য মন্ত্ৰীৰ নিজৰ হাতত থকা গৃহ বিভাগৰ ব্যৰ্থতা প্ৰতিপন্ন হোৱাৰ বাবেই বদলি কৰা হৈছে নেকি আৰক্ষী বিষয়াজনক? লগতে আৰক্ষী অধীক্ষকগৰাকীক বদলি কৰিয়েই গৃহ বিভাগৰ ব্যৰ্থতা ঢাকিবলৈ চেষ্টা কৰা হৈছে নেকি?\nইতিমধ্যেই ধলাৰ এই ঘটনাৰ পাছত অসম আৰক্ষী তথা গৃহ বিভাগৰ এই ব্যৰ্থতাক ধিক্কাৰ দিছে বিভিন্ন পক্ষই।\nউল্লেখযোগ্য যে আৰক্ষী তথা চৰকাৰে প্ৰথমতে এই হত্যাকাণ্ড আলফা(স্বাঃ)ই সংঘটিত কৰা বুলি সন্দেহ প্ৰকাশ কৰিছিল যদিও সংগঠনটোৱে ঘটনাৰ পিছদিনাই এই ঘটনাৰ লগত তেওঁলোক জড়িত নহয় বুলি স্পষ্ট কৰি দিয়ে।\nইপিনে তদন্তৰ নামত আৰক্ষীয়ে এই ঘটনাৰ পূৰ্বে কেতবোৰ বিতৰ্কিত মন্তব্য কৰাৰ বাবে আলোচনাপন্থী আলফা নেতা মৃণাল হাজৰিকা আৰু জিতেন দত্তক গ্ৰেপ্তাৰ কৰি জেইল হাজোতলৈ প্ৰেৰণ কৰে। কিন্তু একেই উচটনিমূলক মন্তব্য কৰা বিধায়ক শিলাদিত্য দেব, কমলাক্ষ দে’ পুৰকায়স্থ আৰু কেইবাটাও বাঙালী সংগঠনৰ নেতাক এই পৰ্যন্ত অসম আৰক্ষীয়ে গ্ৰেপ্তাৰ নকৰা কথাটোৱেও বিতৰ্কৰ সৃষ্টি কৰিছে।


বিষয় – সঞ্চয় আৰু বিনিয়োগ – ৭ (প্ৰতিম প্ৰতাপ বৰুৱা) - সাহিত্য ডট অৰ্গ\nবিষয় – সঞ্চয় আৰু বিনিয়োগ – ৭ (প্ৰতিম প্ৰতাপ বৰুৱা)\nবিষয় – সঞ্চয় আৰু বিনিয়োগ – ৭\nIt is really possible to get rich by doing nothing.\nকেতিয়াবা নিজৰ বিনিয়োগৰ কথা একো নভবাকৈ আৰু একো নকৰাকৈ থকা ভাল ।শ্বেয়াৰ বজাৰত ইতিমধ্যে বিনিয়োগ কৰি থোৱা কোম্পানীসমূহৰ লগতে নিজৰ বিনিয়োগৰ সিদ্ধান্তৰ ওপৰত যদি ভৰসা কৰিব পাৰে তেন্তে বিশেষ একো নকৰাকৈ থাকিব পাৰি ।যি কৰিব লাগে সেয়া আপোনাৰ বিনিয়োগ হৈ থকা ধনখিনিয়ে আপোনাৰ হৈ কৰি থাকিব ।\nশ্বেয়াৰ বজাৰত কিছুমান কোম্পানীৰ শ্বেয়াৰত বিনিয়োগ কৰাৰ পিছত বহুত বিনিয়োগকাৰীয়ে এটা সাংঘাটিক ভুল কৰে । তেওঁলোকে প্ৰতি আধাঘণ্টাৰ মূৰে মূৰেসেই কোম্পানীকেইটাৰ শ্বেয়াৰৰ দাম কিমান বাঢ়িছে, কিমান কমিছে সেইটো চাই থাকে। মাত্ৰ ১০% দাম বঢ়াৰ লগে লগে তেওঁলোকে নিজৰ শ্বেয়াৰখিনি বিক্ৰী কৰি দিয়েবা মাত্ৰ ৫% দাম কমাৰ লগে লগে তেওঁলোকে থৰ-কাচুটি হেৰুৱায় ।\nশ্বেয়াৰ বজাৰত বিনিয়োগ কৰাটো এজোপা গছৰ গুটি ৰোৱাৰ নিচিনা কথা ।গুটিৰ পৰা গছ হোৱালৈ ধৈৰ্য্যৰে অপেক্ষা কৰিব জানিব লাগিব । গুটিটো লৰচৰ কৰি থাকিলে বা গুটিটো ৰোৱা মাটিখিনি সলনি কৰি থাকিলে গছ কেতিয়াও গজিব নোৱাৰে ।দুটা উদাহৰণ দিছো –\n১৯৯৩ চনত Infosys ত যিসকলে ১০ হাজাৰ টকা বিনিয়োগ কৰিছিল তেওঁলোকে ২০০৮চনত ডেৰ কোটি টকা পাইছিল । Jaicorp ত ২০০৬ চনত যিসকলে ১০ হাজাৰ টকা বিনিয়োগ কৰিছিল তেওঁলোকে ২০০৮ চনত ২২ লাখ টকা পাইছিল ।\nআজিকালি অনলাইন টেকনোলোজীৰ যুগত শ্বেয়াৰ বজাৰত পোনে পোনে শ্বেয়াৰ কিনা-বেচা কামটো অতি সহজ হৈ পৰিল কাৰণে বহুতে ইন্‌ট্ৰা ডে ট্ৰেডিং কৰে । মানেৰাতিপুৱা বজাৰ খোলাৰ লগে লগে কোনোবা এটা শ্বেয়াৰ কিনে বা বিক্ৰী কৰে আৰু অলপ দাম বঢ়া বা কমাৰ লগে লগে শ্বেয়াৰটো বিক্ৰী কৰে বা কিনে । তেওঁলোকক ডেট্ৰেডাৰ্চ বুলি কোৱা হয় । তেওঁলোকৰ বিনিয়োগৰ সময় মাত্ৰ কেইঘন্টামান ।তেওঁলোকে বেছিভাগ ট্ৰেডিঙৰ সিদ্ধান্ত সাধাৰণতে টিপ্‌চ‌ৰ ওপৰত নিৰ্ভৰ কৰি লয়। ব্যক্তিগত ভাৱে মই বিশ্বাস কৰোঁ ইন্‌ট্ৰা ডে ট্ৰেডিং কৰি সিমান টকা উপাৰ্জন কৰিব নোৱাৰি আৰু ইন্‌ট্ৰা ডে ট্ৰেডিং প্ৰকৃততে এক প্ৰকাৰৰ জুৱা খেলৰদৰে, যিটো এসময়ত এৰাব নোৱাৰা নিচা হৈ পৰে ।\nশ্বেয়াৰ বজাৰত কেতিয়াবা কিছূমান সাংঘাটিক ৰিগিং বা মেনিপুলেচন চলে ।নিজে সম্পূৰ্ণকৈ বুজি নোপোৱাকৈ মাত্ৰ আনে দিয়া টিপ্‌চ্ মতে বিনিয়োগ কৰিবলৈগ’লে লাভতকৈ ক্ষতি হোৱাৰ সম্ভাৱনাহে অধিক । ষ্টক মেনিপুলেট কেনেকৈ কৰা হয় তাৰ এটা সাধাৰণ উদাহৰণ দিছোঁ –\nবজাৰত যিকোনো এটা শ্বেয়াৰৰ দাম নিৰ্ভৰ কৰে সেই শ্বেয়াৰটোৰ ডিমাণ্ড আৰু চাপ্লাইৰ ওপৰত । ডিমাণ্ড বেছি আৰু চাপ্লাই কম হলে শ্বেয়াৰটোৰ দাম বাঢ়ি বাঢ়িগৈ থাকে । এতিয়া যদি কেনেবাকৈ কৃত্ৰিমভাবে (আৰ্টিফিচিয়েল) ডিমাণ্ডৰ সৃষ্টিকৰিব পাৰি তেন্তে কি হ’ব ? মেনিপুলেটৰ সকলে সাধাৰণতে গোট বান্ধি দলবদ্ধ হৈ কাম কৰে আৰু তেওঁলোকে এটা কম দামী আৰু কম মাৰ্কেট কেপিটেলাইজেচন থকা শ্বেয়াৰ এটা বাচি লয় । এটা কোম্পানীৰ মাৰ্কেট কেপিটেলাইজেচন হ’ল সেই কোম্পানীটোৰ সকলোখিনি শ্বেয়াৰৰ মুঠ মূল্য । মেনিপুলেটৰ সকলে প্ৰথমে এটা ৫০কোটিমান টকা মাৰ্কেট কেপিটেলাইজেচন থকা আৰু ১০-২০ টকা দামৰ শ্বেয়াৰ এটা বাচি লয় আৰু বজাৰৰ পৰা সেই শ্বেয়াৰটো কিনিবলৈ লয় । কিনি কিনি এটা সময় আহে যেতিয়া দেখা যায় যে তেওঁলোকৰ হাতত সেই কোম্পানীটোৰ মুঠ ৯০-৯৫% শ্বেয়াৰ গোট খাইছে । তাৰ পিছত তেওঁলোকে সেই কোম্পানীটোৰ ভৱিষ্যত উজ্জল, সেই শ্বেয়াৰটোৰ মূল্য অতি সোনকালে ২০০ টকা হবগৈ আদি খবৰ ইন্টাৰনেট, টেলিভিচন আদিৰ যোগেদি বিয়পাবলৈ ধৰে । খবৰ শুনি টিপ্‌চত শ্বেয়াৰ কিনা মানুহে এই শ্বেয়াৰটো কিনিবলৈ আগবাঢ়ি আহে । অৰ্থাৎ শ্বেয়াৰটোৰ ডিমাণ্ড বাঢ়ি যায় । কিন্তু মেনিপুলেটৰসকলে শ্বেয়াৰটো বিক্ৰী নকৰে । তাৰ সলনি তেওঁলোকে আৰু জোৰদাৰ প্ৰচাৰ চলায় ।ফলত শ্বেয়াৰটোৰ ডিমাণ্ড আৰু বাঢ়ি যায় । যেতিয়া মেনিপুলেটৰ সকলে দেখে যে শ্বেয়াৰটোৰ বিদ্ প্ৰাইছ অৰ্থাৎ শ্বেয়াৰটোৰ বাবে মানুহে দিব খোজা দাম ১৫০টকা মান হৈছেগৈ তেতিয়া তেওঁলোকে নিজৰ ওচৰত জমা কৰি থোৱা শ্বেয়াৰখিনি বিক্ৰী কৰিবলৈ আৰম্ভ কৰে । খৰকৈ বিক্ৰী কৰি দিয়াৰ বাবে কেতিয়াবা শ্বেয়াৰটোৰ দামকমি আহে । কিন্তু তেতিয়াও মেনিপুলেটৰ সকলে প্ৰচাৰ চলায় যে এয়া সাময়িক কৰেক্‌চন মাত্ৰ, আৰু এই সময়তেই এই শ্বেয়াৰটো সৰহকৈ কিনি গোটাই থব লাগে, কাৰণ এই শ্বেয়াৰটো বাঢ়িবই আৰু ২০০ টকা চুবই । ফলত বহুত বিনিয়োগকাৰীয়ে কিনিয়েই থাকে আৰু এটা সময়ত যেতিয়া মেনিপুলেটৰ সকলে নিজৰ সকলোখিনি শ্বেয়াৰ বিক্ৰী কৰি শেষ কৰে তেতিয়া শ্বেয়াৰটো দাম হঠাৎ সোঁ-সোঁৱাই কমি যায়, কাৰণ তেতিয়া শ্বেয়াৰটো কিনিবলৈ কোনো নাথাকে আৰু বহুত বিনিয়োগকাৰীৰ ওচৰত বহুতউচ্চ দামত কিনি থোৱা অৱস্থাত এই শ্বেয়াৰটো ৰৈ যায় আৰু তেওঁলোকৰ বিনিয়োগখিনিত বহুত লোকচান হয় ।\nএনে ধৰণৰ অৱস্থাত নপৰিবৰ বাবেই ভাবি-চিন্তি, আনৰ চ’ কল্ড হট্ টিপ্‌চবিলাক আওকান কৰি ভাল, নিজে জনা কোম্পানীত দীৰ্ঘ সময়ৰ বাবে বিনিয়োগ কৰিব লাগে ।\n← "মৃতদেহৰ চিনাকি"(-উচ্চজিৎ কলিতা )\nসহায়ৰ হাত (কল্লোল কুমাৰ বৰুৱা) →


মিছাত আব্দুল জব্বাৰ আন্তঃজিলা ছিনিয়ৰ হকী সমাপ্ত; নগাঁৱক হৰুৱাই কলিয়াবৰ চেম্পিয়ন - Olympia Sports\nHomeNewsমিছাত আব্দুল জব্বাৰ আন্তঃজিলা ছিনিয়ৰ হকী সমাপ্ত; নগাঁৱক হৰুৱাই কলিয়াবৰ চেম্পিয়ন\nমিছাত আব্দুল জব্বাৰ আন্তঃজিলা ছিনিয়ৰ হকী সমাপ্ত; নগাঁৱক হৰুৱাই কলিয়াবৰ চেম্পিয়ন\nনগাঁৱৰ পৰা দীপশিখা বৰা হাজৰিকাৰ প্ৰতিবেদন\nঅসম হকী সন্থাই হকী কলিয়াবৰ আৰু মিছা হকী একাডেমীৰ সৌজ্যনত মিছা হাইস্কুল খেলপথাৰত আয়োজন কৰা আব্দুল জব্বাৰ সোঁৱৰণী দশম সদৌ অসম আন্তঃজিলা ছিনিয়ৰ(পুৰুষ)হকী প্ৰতিযোগিতাত ডিফেণ্ডিং চেম্পিয়ন কলিয়াবৰে পুনৰ বিজয়ী খিতাপ অৰ্জন কৰিছে।আজি ফাইনেলত ঘৰুৱা দল কলিয়াবৰে নগাঁৱক ২-০ গ’লত পৰাজিত কৰে। খেলখনত বিজয়ী কলিয়াবৰ দলটোৰহৈ গ”ল দুটা দিয়ে ক্ৰমে প্ৰসেনজিৎ দেৱ( ২৫মিনিট) আৰু অভিমন্যু ভগতে(৫১মিনিট)।\nছেমি ফাইনেলত নগাঁৱে তিনিচুকীয়াক ২-০ গ’লত আৰু কলিয়াবৰে গুৱাহাটীক ১-০ গ’লত হৰুৱাই ফাইনেলত উপনীত হৈছিল।\nনগাঁৱৰ তনবীৰ খানে প্ৰতিযোগিতাৰ শ্ৰেষ্ঠ খেলুৱৈ,তিনিচুকীয়াৰ দীপজ্যোতি গগৈয়ে শ্ৰেষ্ঠ গ’লৰক্ষক,গুৱাহাটীৰ নিৰঞ্জন বড়োয়ে সৰ্বোচ্চ গ’লদাতা আৰু কলিয়াবৰৰ প্ৰসেনজিত দেৱে ফাইনেলৰ শ্ৰেষ্ঠ খেলুৱৈৰ বঁটা লাভ কৰে।\nমুঠ১৪টা দলৰ যোগদানৰে আয়োজিত প্ৰতিযোগিতাৰ অন্তত সামৰণি অনুষ্ঠানত সমাজ সংগঠক ব্ৰজেন কাকতি,ক্ৰীড়া ভাৰতীৰ উত্তৰ পূৰ্বাঞ্চলৰ সংগঠক মনোজ কুমাৰ মহান্তী,হকী ইণ্ডিয়াৰ কোষাধ্যক্ষ তপন কুমাৰ দাস,ক্ৰীড়া সংগঠক প্ৰভাত চন্দ্ৰ বৰা,সমীৰ হাজৰিকা,বিদ্যাধৰ কুম্ভকাৰ,ৰবীন ভূঞা,কুসুম ডেকা,মোহন ঢন্দ্ৰ বৰা,ভৰত শ্বাহ,পুলক হাজৰিকা,নাচিৰউদ্দিন আহমেদ আদিয়ে বিভিন্ন বঁটাসমূহ বিতৰণ কৰে।উল্লেখ্য যে,প্ৰতিযোগিতাৰ শ্ৰেষ্ঠ অফিচিয়েলৰূপে নুৰিজ্যোতি বৰুৱা পৰিগণিত হয়।\nPrevious articleইণ্ডিয়া অৱ ৰেকৰ্ডছত নাম খোদিত কৰিলে অন্যতম ৰাজকুমাৰে\nNext articleআজি হিমাৰ অগ্নিপৰীক্ষা! বাট মুকলি হ’বনে অলিম্পিকৰ?\nৰাষ্ট্ৰীয় টাং ছু ড’ অসমৰ সাফল্য\nকোচবিহাৰ ট্ৰফীৰ বাবে অসম দল ঘোষণা\nআকৌ আই পি এল; বাকী থকা মেচসমূহ শীঘ্ৰেই অনুষ্ঠিত হ’ব!


বিশ্বৰ সৰ্ববৃহৎ হুইস্কিৰ বটলটো কিমান ডাঙৰ? ইয়াৰ মূল্য কিমান? | Asom Live 24\nin বাণিজ্য, বিবিধ\nবিশ্বৰ সৰ্ববৃহৎ হুইস্কী বটলটো কিমান ডাঙৰ আপুনি জাননে? আপুনি বিশ্বাস কৰিবলৈ টান পালেও বিশ্বৰ আটাইতকৈ ডাঙৰ হুইস্কি বটলটোৰ আকাৰ হৈছে ৫ ফুট ১১ ইঞ্চিৰ উচ্চতাৰ৷\nএই বৃহৎ হুইস্কি বটলটো যোৱা সপ্তাহত নিলাম যোগে বিক্ৰী কৰা হৈছে৷ দ্য ইনট্ৰেপিড নামৰ এই হুইস্কি বটলটো ১৯৮৯ চনত স্কটলেণ্ডৰ মেকলান ডিষ্টিলেৰীত ডিষ্টিল কৰা হৈছিল৷\nলগতে পঢ়ক কেনেকৈ হত্যা কৰা হৈছিল পাঞ্জাবৰ জনপ্ৰিয় গায়ক সিদ্ধু মুছৱালাক? হত্যাকাণ্ডৰ A to Z জানিবলৈ পঢ়ক\n২০২১ চনত পানীয় প্ৰস্তুতকাৰী প্ৰতিষ্ঠান ডানকান টেইলৰ স্কচ হুইস্কিয়ে এই বটলটোত ৩১১ লিটাৰ হুইস্কি ভৰ্তি কৰে৷ আৰু ২০২১ চনৰ ছেপ্টেম্বৰত এই বটলটোৱে গিণিজ ৱৰ্ল্ড ৰেকৰ্ডছৰ প্ৰমাণ পত্ৰ লাভ কৰে৷\n#TheIntrepid – officially the world’s largest bottle of Scotch #whisky – reaches £1.1 million in today’s auction. An adventure from the start, The Intrepid project is dedicated to the spirit & experience of exploration. pic.twitter.com/9G6TJ8nLQg\nইয়াৰ পিছতে ২০২২ চনৰ ২৫ মে’ত স্কটলেণ্ডৰ নিলাম প্ৰতিষ্ঠান লায়ন এণ্ড টাৰ্ণবুল-এ এই বটলটো নিলাম কৰে৷ আৰু উক্ত নিলাম অনুষ্ঠানৰ পৰাই এজন অজ্ঞাত গ্ৰাহকে উক্ত বটলটো ১.৪ নিযুত মাৰ্কিন ডলাৰ ভাৰতীয় মূল্যৰ হিচাপত প্ৰায় ৮৫.৮৮ লাখ টকাত ক্ৰয় কৰিছে৷\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in Assamworld largest whiskey battle\nগাৰ্হস্থ্য হিংসাৰ বলি হৈ স্বামী গৃহ ত্যাগ, IAS পৰীক্ষাত উত্তীৰ্ণ হৈ আদৰ্শ স্থাপন শিৱাংগীৰ


সু-খবৰ ! গুৱাহাটীৰ মেধাৱী ছাত্ৰৰ দেহত নাই কোৰোনা ভাইৰাছ... -->\nসু-খবৰ ! গুৱাহাটীৰ মেধাৱী ছাত্ৰৰ দেহত নাই কোৰোনা ভাইৰাছ...\nনিউ গুৱাহাটীৰ মেধাৱী ছাত্ৰৰ দেহত নাই কোৰোনা ভাইৰাচৰ উপস্থিতি। বৃহস্পতিবাৰে পৰীক্ষাৰ অন্তত এই কথা নিশ্চিত কৰিলে জিএমচি কৰ্তৃপক্ষই। প্ৰাথমিক পৰীক্ষাৰ অন্তত তেওঁৰ তেজ অথবা আন প্ৰয়োজনীয় নমুনা সংগ্ৰহ কৰি কোৰোনা ভাইৰাছৰ সংক্ৰমণৰ বিষয়ে পৰীক্ষা কৰি তেওঁক ঘৰলৈ আহিবলৈ দিয়ে। অৱশ্যে যুৱকজনৰ পৰা সংগ্ৰহ কৰা নমুনা লাহুৱালৰ পৰীক্ষা কেন্দ্ৰলৈ পঠিয়াইছে চিকিৎসকে।\nউল্লেখ্য যে, আহমেদাবাদৰ আইআইএমত অধ্যয়নৰত মেধাৱী ছাত্ৰগৰাকী ৩দিন পূৰ্বে গুৱাহাটীৰ ঘৰলৈ আহিছিল। বিমানযোগে নিউ গুৱাহাটীস্থিত স্ব-গৃহলৈ অহাৰ পথত বিমানবন্দৰত তেওঁৰ স্ক্ৰীনিং কৰাৰ পিছত হ’ম কুৱাৰেন্টাইনত থাকিবলৈ নিৰ্দেশ দিছিল। ছাত্ৰগৰাকী বুধবাৰে হঠাৎ অসুস্থ হৈ পৰে। পূৰ্বৰে পৰা শ্বাস-প্ৰশ্বাসজনিত ৰোগত আক্ৰান্ত মেধাৱী ছাত্ৰজনে জ্বৰ, বুকু আৰু পিঠিৰ বিষৰ লগতে উশাহ লোৱাৰ ক্ষেত্ৰতো কষ্ট পাই আছিল।\nছাত্ৰজনক চিকিৎসকে পৰীক্ষা কৰি কোৰোনা ভাইৰাছৰ উপস্থিতিৰ লক্ষণ নেদেখি ঘৰলৈ আহিবলৈ দিয়ে যদিও তেওঁক হ’ম কুৱাৰেন্টাইনত থাকিবলৈ নিৰ্দেশ দিয়া হৈছে। উল্লেখ্য যে, যুৱকজনক হঠাৎ অসুস্থ হৈ পৰাৰ পিছতে বৃদ্ধ পিতৃ-মাতৃৰ লগতে চুবুৰীয়া লোকসকল চিন্তিত হৈ পৰিছিল। তেওঁক লৈ চিকিৎসকে চিন্তাৰ কাৰণ নাই বুলি কোৱাৰ পিছতে পৰিয়ালটোৰ মুখলৈ হাঁহি ঘূৰি আহিছে।\n0 Response to "সু-খবৰ ! গুৱাহাটীৰ মেধাৱী ছাত্ৰৰ দেহত নাই কোৰোনা ভাইৰাছ..."


নাৰী আৰু সমাজ-বন্তী দত্ত\nসমাজৰ বিকাশত মহিলাসকলৰ ভূমিকা অতি গুৰুত্বপূৰ্ণ । দৰাচলতে , এইটোৱেই একমাত্ৰ দিশ যিয়ে নিৰ্ধাৰণ কৰে যে সমাজ এখন শক্তিশালী আৰু সৌহাৰ্দপূৰ্ণ হয় নে নহয় ? মহিলাসকল হৈছে সমাজৰ মেৰুদণ্ড । যি সমাজে মহিলাসকলক সুৰক্ষা , সন্মান আৰু শ্ৰদ্ধা নকৰে তেওঁলোকৰ সভ্য হোৱাৰ কোনো দাবী নাই ।\nভাৰতীয় সমাজত এগৰাকী মহিলাৰ বাবে ঘৰ এখন স্বামীৰ দ্বাৰা নিৰ্মিত এটা ধুনীয়া দুৰ্গ। কিন্তু এইটো মহিলাগৰাকীৰ স্বাধীনতাৰ এক বাধা । ভাৰতীয় সমাজত মহিলাসকলক ৰাণীৰ দৰে ব্যৱহাৰ কৰা হয় , তেওঁলোকে ঘৰৰ কোনো বস্তুৰ বাবে ঘৰৰ বাহিৰলৈ যোৱাৰ প্ৰয়োজন নাই , তেওঁলোকৰ গোটেই পৃথিৱী কেৱল ঘৰত কেন্দ্ৰীভূত । কিন্তু এয়া মহিলাসকলৰ বাবে ঘৰ এটা বিলাসী কাৰাগাৰৰ দৰে । আমি এনে এখন সমাজত বাস কৰোঁ য'ত মানুহে কম চিন্তা কৰে আৰু অধিক কথা কয় যিটো সম্পূৰ্ণ ৰূপে বেয়া ।\nএগৰাকী মহিলাক সমৰ্থন কৰাৰ বিপৰীতে আন এগৰাকী মহিলাই তেওঁক কিছুমান অৰ্থহীন মন্তব্যৰ দ্বাৰা তললৈ টানি আনে !\nভাৰতীয় সমাজ অনুসৰি -\nকিশোৰী :- এজনী ছোৱালী যাক আপুনি বিশ্বাস কৰিব নোৱাৰে । যদি তাই ল'ৰাবোৰৰ সতে কথা পাতে , ছোৱালীতকৈ ল'ৰাবোৰৰ লগ বেছি লয় তেতিয়া তাই চৰিত্ৰহীনা হৈ পৰে সমাজৰ সংকীৰ্ণ মানসিকতাৰ মানুহখিনিৰ ওচৰত ।\nবিধৱা :- তেওঁ তেওঁৰ স্বামীৰ একমাত্ৰ মৃত্যুৰ কাৰণ । ভাৰতীয় সমাজ অনুসৰি তেওঁ তেওঁৰ স্বামীৰ জীৱন শেষ হোৱাৰ কাৰণ হোৱা বাবে তেওঁক ডাইনী আখ্যা দিয়া হয় ।\nভাৰতীয় সমাজত প্ৰতিগৰাকী ছোৱালীৰ জন্ম হৈছে নিয়ম নামৰ পুথি এখন লৈ । সমাজে লিখা নিয়মবোৰ যেনে - আমি কি খাইছো , কি পিন্ধিছো , কাৰ লগত কথা পাতিব লাগে , কাৰ লগত নালাগে , ক'ৰবালৈ ওলাই গ'লে কিমান সময়ত ঘৰত আহি পাব লাগে , প্ৰতিমান সহিতে কাৰ লগত কেনে ধৰণৰ আচাৰ-ব্যৱহাৰ কৰিব লাগে ইত্যাদিবোৰ । কৈ শেষ কৰিব নোৱাৰা কঠোৰ ৰক্ষণশীল নিয়ম কিছুমানে সাঙুৰি আছে নাৰীসকলক ।\nএই যে নাৰীবাদ মহিলা সকলক শক্তিশালী কৰাৰ বিষয়ে নহয় । মহিলাসকল ইতিমধ্যে শক্তিশালী হৈছেই । পৃথিৱীয়ে সেই শক্তিক অনুভৱ কৰাৰ ধৰণ সলনি কৰিবৰ বাবেহে বা কৰাৰ বিষয়েহে নাৰীবাদৰ জন্ম হৈছে । যেতিয়া মহিলা সকলৰ বিকাশ হ'ব , তেতিয়াহে সমাজৰ সকলোবোৰ লাভালাভ আৰু পৰৱৰ্তী প্ৰজন্মবোৰৰ জীৱনত এক উন্নত আৰম্ভণি হ'ব ।\nTags: প্ৰবন্ধ বন্তী দত্ত


পৰীক্ষা – অগ্নিভ দত্ত – ফটাঢোল\nপৰীক্ষা – অগ্নিভ দত্ত\nফাৰ্ষ্ট চেমেষ্টাৰৰ নন কলেজিয়েট হ’ব লোৱাৰ জাতকাই বাবীক ভালদৰেই হিলাই দিলে। চিৰিয়াচ হোৱাৰ এক চেষ্টা চলাই বাবীয়ে।\nআব্বে বাবী তোৰ বোলে এইবাৰ কেমেষ্ট্ৰিত ৫০%হে হৈছে ক্লাছ শেষেই হ’ব হ’লচোন – হিতেশে কোৱাৰ লগে লগে বাবীয়ে তালুকদাৰ ধাবাৰ চাহ কাপ মুখত লৈয়ে চিঞৰে- আব্বে চাল্লা ৰাতি টোপনিতো কেপ্টেইন শৰ্ম্মাক দেখা হৈছোঁ বে!\nআকৌ বাবীয়ে ৰৈ লৈ কয়- আব্বে ঠেংত টানি ধৰে বে দৌৰিব খুজিলে। টোপনিতে যি টান দিয়ে চাল্লা সাৰ পাই যাঁও, ৰাতিখন ঘামি যাওঁ। আব্বে মাথা বেয়া নকৰিবি বে পুৰা গন্তি কৰা আছে কেইটা ক্লাছ কৰিলোঁ কেইটা প্ৰক্সি মৰা হ’ল। চব হিচাব কৰি গৈছোঁ বাপ্পেক্কে এইবাৰ। বাবীয়ে চিঞৰি উঠে তেনেকৈ হিতেশৰ ফালে চাই চিঞৰিবই ফাৰ্ষ্ট চেমেষ্টাৰত যিটো বাঁহ খাব ওলাইছিল কেপ্টেইন চাৰৰ কাৰণে তাৰ পাছত যি কোনো হাত্তা কাত্তা মানুহেই হিলি যাব, গতিকে বাবীও নিহিলাকে নথকা নহয়। বাবীয়ে এতিয়া ক্লাছৰ লগে লগে ক্লাছ টেষ্ট আদিৰো পুৰা খবৰ ৰাখে। আমাৰ নিচিনাকৈয়ে বাবীয়েও ক্লাছ টেষ্টৰ কাৰণে টপাৰ এটাক ধৰি থয়। টেষ্ট হ’লেই হ’ল আৰু চিন্তা কৰিব লগা একো নাথাকে। সুজয় সাহা , অভিজিত আদিবোৰ এটা এটা গ্ৰুপৰ অন্নদাতা। ঠিক তেনেদৰে অলকেশহঁত মোৰ, চক্ৰহঁতৰ অন্নদাতা। নিজতকৈও সিহঁতৰ ওপৰত আমাৰ বিশ্বাস বেছি। ইমানেই বিশ্বাস যে নিজে ক খ এটা পঢ়ি নাহিলেও যে ক্লাছ টেষ্ট ফালি দিম নিশ্চিন্ত থাকোঁ।\nক্লাছ টেষ্টডাল আমাৰ নিচিনা নপঢ়া নুশুনা মানুহৰ কাৰণে সঞ্জীৱনী সদৃশ। কাৰণ ক্লাছটেষ্টৰ নম্বৰ গৈ চেচনেলত যোগ হয়। গতিকে চেচনেলডাল ভাল হৈ থাকিলে আচল পৰীক্ষাত অলপ কম হ’লেও চলি যায় গৈ আমাৰ নিচিনাবোৰৰ। কেমেষ্ট্ৰি পঢ়োওৱা মেদামে আগতেই কৈ থৈছে এইবাৰ ফিজিকেল কেমেষ্ট্ৰিৰ টেষ্ট ল’ব বুলি।\nটেষ্টৰ দেট দিয়াৰ লগে লগেই বাবীয়ে টপাৰ হিকমতক ক’লেই যে- এইবাৰ কিন্তু তোৰ ওচৰত মই বহিমেই। হিকমট হ’ল গোটেই আমাৰ বেটছটোৰ ভিতৰতে চেকেণ্ড নে থাৰ্দ টপাৰ। সেইহেন মানুহ লগত থাকিলে আৰু কি চিন্তা। সেইকাৰণে বাবীৰ বাকী কামবোৰ মানে তিনি আলিৰ তিনিপাত্তিৰ আদ্দা, ৰামীৰ আদ্দা পুৰা জমি থাকিল।\nপৰীক্ষাৰ দিনা সোনকালেই আহি হিকমতক কেইবাটাইও ঘেৰাও কৰি ল’লে। হিকমতেই হ’ল কেইবাটাৰো আশা ভৰষাৰ শেষ স্থল। কথামতেই কাম, হিকমতৰ ওচৰত বহিব ৰাজেশ আৰু ৰাজেশৰ ওচৰত বহিব বাবী। কেমেষ্ট্ৰীৰ বাইদেউৱে প্ৰশ্ন কাকত দি গ’ল।\nহিকমতে তুষাৰ প্ৰশ্নৰ উত্তৰ লিখি গৈছে। বাবী ৰাজেশেও ফালি দিছে যেন হিকমতৰ নহয় সিহঁতৰহে প্ৰশ্ন কমন পৰিছে। কেমেষ্ট্ৰীৰ বাইদেউৱে আহি বাৰে বাৰে গোটেইকেইটাক সকিয়াই গৈছে। এবাৰ আহি বহী লৈ ল’ম বুলিও সকীয়াই গ’ল। নাই তথাপি কোনো মতলব নাই। লিখি গৈছে তুষাৰ গতিত। টাইম গৈ আছে।\nহিকমতে লাষ্ট প্ৰব্লেম এটা আৰম্ভ কৰিছে। ইহঁত দুইটাইও ধাম ধুম টুকি গৈছে। ফটকে হিকমতৰ প্ৰব্লেমটোৰ উত্তৰটোৰ ওপৰত সন্দেহ হ’ল। সি ইঁহত কেইটাক ক’লে – চাল্লা ভুলেই হ’ল নেকি প্ৰব্লেমটো। হিকমতৰ কথা শুনি বাবীয়ে এক চেকেণ্ডো নৰলেই ধাম ধুম অংকটো আঁচ টানি কাটি দিলে ভুল হোৱা বুলি। ইফালে কেমেষ্ট্ৰীৰ বাইদেউ আহি হিকমত আৰু ৰাজেশৰ বহী দুখন লৈ ল’লে। ৰুমৰ পৰা ওলাই আহিব লওঁ‌তে হিকমতে বাবীক ক’লে সেই প্ৰব্লেমতো ঠিকেই আছে চিন্তা কৰিব নালাগে (হিকমতে গমেই পোৱা নাই বাবীয়ে যে কাটি দিলে।)\n« লিকলিকি – গীতাৰ্থী গোস্বামী\nগুপ্ত ধনৰ সন্ধানত মাহী – বাপুকণ চৌধুৰী »\nহাঃ হাঃ হাঃ। মজা। বেচেৰী বাবী\nমানে কপি কৰা জন বেলেগ গতিৰে দৌৰিছিল 🤣🤣🤣\nহাঃ হাঃ তামাম অগ্নিভ৷ আমাৰ কলেজলৈ মনত পেলাই দিলা\nখা বাপ্পেকে ! নকল কৰা ফল ।\nসুন্দৰ , মজা লাগিল\nঅপূৰ্ব। আইনাৰ সন্মুখত থিয় হোৱা যেন লাগিল।\nহা হা! বঢ়িয়া লাগিল অগ্নিভ


পূৰ্ণ স্বৰাজ - অসমীয়া ৱিকিপিডিয়া\n১৯৩১ চনত গ্ৰহণ কৰা আৰু দ্বিতীয় বিশ্বযুদ্ধৰ পৰৱৰ্তী বছৰবোৰত প্ৰাৰম্ভিক চৰকাৰে (আজাদ হুকুমত আজাদ হিন্দ) ব্যৱহাৰ কৰা পতাকাখন\nপূৰ্ণ স্বৰাজৰ ঘোষণা (হিন্দী: पूर्ण, পূৰ্ণ, অৰ্থ "সম্পূৰ্ণ", হিন্দী: स्व, স্ব, অৰ্থ "নিজৰ" আৰু হিন্দী: राज, ৰাজ, অৰ্থ "শাসন"), বা ভাৰতৰ স্বাধীনতা ঘোষণা, ১৯৩০ চনৰ ২৬ জানুৱাৰীত ভাৰতীয় জাতীয় কংগ্ৰেছৰ দ্বাৰা কৰা হৈছিল। এই ঘোষণাৰ যোগেদি কংগ্ৰেছ আৰু ভাৰতীয় জাতীয়তাবাদীসকলে সম্পূৰ্ণ স্বৰাজৰ, বা ব্ৰিটিছ সাম্ৰাজ্যৰ পৰা সম্পূৰ্ণ স্বাধীন স্ব-শাসনৰ বাবে আহ্বান কৰিছিল।\n১৯২৯ চনৰ ৩১ ডিচেম্বৰত আধুনিক পাকিস্তানৰ লাহোৰৰ ৰবি নদীৰ পাৰত জৱাহৰলাল নেহৰুৱে ভাৰতৰ ৰাষ্ট্ৰীয় পতাকা উত্তোলন কৰিছিল। কংগ্ৰেছে ভাৰতীয়সকলক ২৬ জানুৱাৰীটো স্বাধীনতা দিৱস হিচাপে পালন কৰিবলৈ কৈছিল। ভাৰতৰ প্ৰতাকাখন সমগ্ৰ ভাৰতত কংগ্ৰেছৰ স্বেচ্ছাসেৱক, জাতীয়তাবাদী আৰু জনসাধাৰণে ৰাজহুৱাভাৱে উত্তোলন কৰিছিল\n১৯২৮ চনত হোৱা কংগ্ৰেছৰ কলিকতা অধিবেশনত মহাত্মা গান্ধীৰ চেষ্টাত ব্ৰিটিছ শাসনে ভাৰতক অংগৰাজ্যৰ (dominion) মৰ্যাদা দিয়াৰ দাবী তোলে, ইয়াৰ অন্যথা অন্য এক অসহযোগ আন্দোলন গঢ়ি তোলাৰ কথা ঘোষণা কৰে যাৰ লক্ষ্য হ'ব ভাৰতৰ পূৰ্ণ স্বাধীনতা। কংগ্ৰেছৰ ডেকা নেতা সুভাষ চন্দ্ৰ বসু আৰু জৱাহৰলাল নেহৰুৱে পূৰ্ণ স্বাধীনতাৰ বাবে আন্দোলন কৰাৰ পক্ষপাতী আছিল। কিন্তু গান্ধীয়ে তেওঁলোকক সৈমান কৰাবলৈ সক্ষম হয়, কিন্তু আন্দোলনৰ বাবে তেখেতে নিজে বিচৰা অপেক্ষাৰ দুবছৰৰ পৰিৱৰ্তে এবছৰ কৰে। \n১৯১৯ চনৰ অমৃসৰৰ হত্যাকাণ্ডৰ পিছত, ভাৰতত ৰাজহুৱা ভাৱে ব্ৰিটিছৰ বিৰুদ্ধে প্ৰবল প্ৰতিবাদ হৈছিল। ইউৰোপীয়সকল, (সাধাৰণ লোক আৰু বিষয়া) সমগ্ৰ ভাৰতত হিংসাৰ লক্ষ্য আৰু ভুক্তভোগী হৈছিল। ১৯২০ চনত গান্ধী আৰু কংগ্ৰেছ ৰাজনৈতিক আৰু আধ্যাত্মিক স্বাধীনতা হিচাপে স্বৰাজৰ স্থিতি অতল থাকিব বুলি বদ্ধপৰিকৰ হৈছিল। সেই সময়ত, গান্ধীয়ে ইয়াক সকলো ভাৰতীয়ৰ মৌলিক চাহিদা বুলি বৰ্ণনা কৰিছিল; তেওঁ বিশেষভাৱে কৈছিল যে ভাৰত সাম্ৰাজ্যত থাকিব নে ইয়াক সম্পূৰ্ণৰূপে এৰি যাব সেই প্ৰশ্নৰ উত্তৰ ব্ৰিটিছৰ আচৰণ আৰু সঁহাৰিৰ ওপৰত নিৰ্ভৰ কৰিব। ১৯২০ চনৰ পৰা ১৯২২ চনৰ ভিতৰত, মহাত্মা গান্ধীয়ে অসহযোগিতা আন্দোলনৰ নেতৃত্ব দিছিল: ৰাৱলাট আইনৰ বিৰোধিতা কৰিবলৈ দেশজুৰি গণ প্ৰতিবাদ গঢ়ি তোলা আৰু চৰকাৰৰ পৰা ভাৰতীয়সকলক বৰ্জন কৰা, আৰু ৰাজনৈতিক আৰু অসামৰিক স্বাধীনতা অস্বীকাৰ কৰা।\nভাৰতীয় স্বাধীনতাৰ বাবে প্ৰচাৰ চলোৱা সকলক স্মৰণ কৰি কংগ্ৰেছে নিয়মীয়াকৈ ২৬ জানুৱাৰীত ভাৰতৰ স্বাধীনতা দিৱস পালন কৰিছিল। ১৯৪৭ চনত, ব্ৰিটিছে ভাৰতলৈ শক্তি আৰু ৰাজনৈতিক কৌশল স্থানান্তৰ কৰিবলৈ সন্মত হয়, আৰু ১৫ আগষ্ট চৰকাৰীভাৱে স্বাধীনতা দিৱসলৈ পৰিণত হয়। অৱশ্যে, সংবিধান সভাৰ দ্বাৰা প্ৰস্তুত আৰু অনুমোদিত ভাৰতৰ নতুন সংবিধানক ১৯৩০ চনৰ ঘোষণাৰ স্মৰণৰ বাবে ১৯৫০ চনৰ ২৬ জানুৱাৰীত কাৰ্যকৰী হ'বলৈ আদেশ দিয়া হৈছিল। ১৯৫০ চনৰ সেই দিনটোতে ভাৰত এক গণতন্ত্ৰত পৰিণত হয়। ২৬ জানুৱাৰী এতিয়া প্ৰতি বছৰে ভাৰতৰ গণৰাজ্য দিৱস হিচাপে পালন কৰা হয়।\n↑ Zona Próxima. Universidad del Norte. doi:10.14482/zp.\n"https://as.wikipedia.org/w/index.php?title=পূৰ্ণ_স্বৰাজ&oldid=248333"ৰ পৰা অনা হৈছে\nএই পৃষ্ঠাখন ০৭ অক্টোবৰ, ২০২০ তাৰিখে ০৮:৪১ বজাত অন্তিম সংশোধন কৰা হৈছিল।


পাপুমপাৰে জিলা - অসমীয়া ৱিকিপিডিয়া\nঅৰুণাচল প্ৰদেশত পাপুমপাৰেৰ অৱস্থান\n৩টা (ইটানগৰ, দৈমুখ, চাগালি)\n(১,১১০ বৰ্গ মাইল)\n- জনঘনত্ব ৬১.৪ প্ৰতি বৰ্গ কি.মি.\n(১৫৮.৯ প্ৰতি বৰ্গ মাইল)\n27°09′00″N 93°43′12″E / 27.15°N 93.72°E / 27.15; 93.72স্থানাংক: 27°09′00″N 93°43′12″E / 27.15°N 93.72°E / 27.15; 93.72\nপাপুমপাৰে জিলা (Pron:/ˌpæpəm ˈpæɹɪ or ˈpɑ:ɹeɪ/) উত্তৰ-পূব ভাৰতৰ অৰুণাচল প্ৰদেশ ৰাজ্যৰ এখন অন্যতম জিলা৷ ২০১১ চনৰ লোকপিয়ল অনুসৰি এই জিলা অৰুণাচল প্ৰদেশৰ আটাইতকৈ জনবহুল জিলা৷ জিলাখনৰ সদৰ ঠাই য়ুপিয়াত অৱস্থিত৷ জিলাখনৰ সংখ্যাগৰিষ্ঠ লোক নিচি জনজাতিৰ৷\n১৯৯৯ চনত নামনি সোৱণশিৰি জিলাৰ একাংশ পৃথক কৰি পাপুমপাৰে জিলা সৃষ্টি কৰা হৈছিল৷\nপাপুমপাৰে জিলাৰ সদৰ ঠাই য়ুপিয়া (Yupia)৷ এই জিলাৰ মুঠ মাটিকালি ২,৮৭৫ বৰ্গ কিলোমিটাৰ৷ অৰুণাচল প্ৰদেশৰ ৰাজধানী ইটানগৰ এই জিলাতে অৱস্থিত৷\nপাপুমপাৰে জিলাখন চাৰিটা মহকুমাত বিভক্ত: বালিজানম, দৈমুখ, কিমিন আৰু চাগালি (Sagalee)৷ ইয়াৰোপৰি জিলাখন পোন্ধৰটা প্ৰশাসনিক বৃত্তত বিভক্ত- বালিজান (Balijan), ইটানগৰ (Itanagar), নাহৰলগুণ (Naharlagun), দৈমুখ (Doimukh), তৰু (Toru), চাগালি (Sagalee), লেপ’ৰিয়াং (Leporiang), মেনিগ’ (Mengio), কিমিন (Kimin), বান্দৰদেৱা (Banderdewa), তাৰাচ’ (Tarasso), কাকৈ (Kakoi), গুমত’ (Gumto), পৰাং (Parang), আৰু চংদুপ’তা (Sangdupota)৷\nএই জিলাৰ অৰুণাচল বিধানসভাৰ তিনিটা সমষ্টি আছে: ইটানগৰ, দৈমুখ আৰু চাগালি৷ এই সকলোবোৰ অঞ্চল পশ্চিম অৰুণাচল লোক সভা সমস্টিৰ অন্তৰ্ভুক্ত৷ \nইটানগৰ ৰাজধানী কমপ্লেক্স পৃথক সহউপায়ুক্তই পৰিচালনা কৰে৷ ইয়াৰ অন্তৰ্ভুক্ত প্ৰশাসনিক বৃত্ত তিনিটা: ইটানগৰ, নাহৰলগুণ আৰু বান্দৰদেৱা৷ ২০১৩ চনৰ জানুৱাৰী মাহত অৰুণাচল প্ৰদেশ চৰকাৰে এই ৰাজধানী কমপ্লেক্সৰ গঠনত অনুমোদন জনায়৷ বৰ্তমান এই অঞ্চলটো পৃথক জিলাৰ দৰে পৰিচালনা কৰা হয়৷ \n২০১১ চনৰ লোকপিয়ল অনুসৰি পাপুমপাৰে জিলাৰ মুঠ জনসংখ্যা ১৭৬,৩৮৫ জন৷ জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৫৯৪৷ পাপুমপাৰে জিলাৰ জনবসতিৰ ঘনত্ব প্ৰতি বৰ্গকিলোমিটাৰত ৬১ জন৷  ২০০১-২০১১ দশকত জিলাখনৰ জনসংখ্যা বৃদ্ধিৰ হাৰ আছিল ৪৪.৫৭%৷ পাপুমপাৰেৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৫০ গৰাকী আৰু সাক্ষৰতাৰ হাৰ ৮২.১৪%৷\nপাপুমপাৰে জিলাৰ সংখ্যাগৰিষ্ঠ অধিবাসী নিচি (Nyishi) জনজাতিৰ লোক৷ তেওঁলোক পৰম্পৰাগতভাৱে দনী প’ল’ৰ অনুগামী৷\n১৯৭৮ চনৰ পাপুম পাৰে জিলাৰ ১৪০ বৰ্গ কিলিমিটাৰ আগুৰি ইটানগৰ বন্যপ্ৰাণী অভয়াৰণ্য (Itanagar Wildlife Sanctuary) সৃষ্টি কৰা হয়৷\n↑ "Papum Pare district: Subdivision & Blocks". papumpare.nic.in. https://papumpare.nic.in/subdivision-blocks/। আহৰণ কৰা হৈছে: 26 December 2018.\n↑ 6.0 6.1 "District Census Handbook, Papum Pare". Government of India. 16 June 2014. পৃষ্ঠা: 9. http://www.censusindia.gov.in/2011census/dchb/1204_PART_B_DCHB_PAPUM%20PARE.pdf.\n↑ "Papum Pare district: Constituencies". papumpare.nic.in. https://papumpare.nic.in/constituencies/। আহৰণ কৰা হৈছে: 26 December 2018.\n↑ "Assembly Constituencies allocation w.r.t District and Parliamentary Constituencies". Chief Electoral Officer, Arunachal Pradesh website. Archived from the original on 13 August 2011. https://web.archive.org/web/20110813085549/http://ceoarunachal.nic.in/Information/ACwiseDistrictwisePCwise.htm। আহৰণ কৰা হৈছে:2May 2011.\n↑ "Itanagar Capital Complex". District Administration Itanagar Capital Complexitanagar.nic.in. http://itanagar.nic.in/atAGlance.html.\n↑ "Arunachal to get four new districts". timesofindia. 2013-01-16. http://articles.timesofindia.indiatimes.com/2013-01-16/guwahati/36373386_1_new-districts-changlang-west-siang। আহৰণ কৰা হৈছে: 2013-01-16.\n↑ "State Profile of Arunachal Pradesh". Ministry of Micro, Small and Medium Enterprises, Government of India. 2014. পৃষ্ঠাসমূহ: 12-15. http://dcmsme.gov.in/dips/state_wise_dips/STATE%20PROFILE%20OF%20ARUNACHAL%20%20PRADESH,%202015_14316.pdf.\n↑ "Districts". Government of Arunachal Pradesharunachalpradesh.gov.in. http://arunachalpradesh.gov.in/?page_id=822.\n↑ 13.0 13.1 13.2 13.3 13.4 "District Census 2011". Census2011.co.in. 2011. http://www.census2011.co.in/district.php। আহৰণ কৰা হৈছে: 2011-09-30.\nৱিকিমিডিয়া কমন্সত পাপুমপাৰে জিলা সম্পৰ্কীয় মিডিয়া ফাইল।\nকুৰুং কুমেই জিলা নামনি সোৱণশিৰি জিলা\nশোণিতপুৰ জিলা, অসম লখিমপুৰ জিলা, অসম\n"https://as.wikipedia.org/w/index.php?title=পাপুমপাৰে_জিলা&oldid=310986"ৰ পৰা অনা হৈছে\nএই পৃষ্ঠাখন ১৪ জানুৱাৰী, ২০২২ তাৰিখে ১০:৫২ বজাত অন্তিম সংশোধন কৰা হৈছিল।


শব্দৰ সাধনা - শব্দৰ বন্দনা : অঞ্জল বৰা - সাহিত্য ডট অৰ্গ\nশব্দৰ সাধনা – শব্দৰ বন্দনা\nতৈত্তিৰীয়োপনিষদৰ এটি শ্লোকত কৈছে “যদি সূৰ্য্য নাথাকে কোনে পোহৰ দিব, উত্তৰ- চন্দ্ৰই৷ যদি চন্দ্ৰ নাথাকে কোনে পোহৰ দিব, উত্তৰ- অগ্নিয়ে৷ যদি অগ্নি নাথাকে কোনে পোহৰ দিব, উত্তৰ- শব্দই৷” উপনিষদতে শব্দই পোহৰ দিব বুলি যি মন্তব্য আগবঢ়াইছিল তাৰ পৰাই আমি শব্দ শক্তিৰ মাহাত্ম্য তথা শব্দ সাধনাৰ প্ৰয়োজনীয়তাৰ কথা অনুমান কৰিব পাৰোঁ৷\nপ্ৰাচীন ঋষি মুনিৰ যুগৰ পৰা সাম্প্ৰতিক সময়ৰ লেখক, কবি, সাহিত্যিক সকলোৱে যুগে যুগে এই শব্দৰ সাধনাৰেই আমাৰ সমাজক আলোকিত কৰি আছিছে৷ শব্দ সম্পৰ্কে গীতা, মহাভাৰত, ৰামায়ণ, বাইবেলৰ পৰা আৰম্ভ কৰি আধুনিক কবি আৰু বিজ্ঞানেও ন-ন তথ্য প্ৰকাশ কৰিছে৷ সকলোৱে শব্দৰ অনন্ত শক্তিক বুজি উঠি শব্দ শক্তিৰ জড়িয়তে মানুহৰ বিবেকক জাগ্ৰত কৰি তুলিব পৰাকৈ এখন বৌদ্ধিক জগত সৃষ্টি কৰিব বিচাৰিছে৷ “সাহিত্যৰ শক্তি যথাৰ্থতে আয়ত্ত কৰিব পাৰি একোটা জাতিৰ জীৱনী শক্তিৰ পৰা৷ তাৰ লগত শব্দ শক্তি নিহিত হৈ থাকে৷ প্ৰকৃততে সাহিত্যৰ শক্তি নিহিত হৈ থাকে শব্দৰ মাজত৷ ইতিহাসৰ অন্তহীন দুৰ্যোগ, সামাজিক, ৰাজনৈতিক বিভ্ৰান্তি, সন্ত্ৰাস, স্খলিত জীৱনৰ মূল্যবোধৰ পৰিণামত আমাৰ যি স্মৃতি শক্তি লোপ পাইছিল সেই শক্তি আমি শব্দ শক্তিৰ যোগেদি ঘূৰাই পাওঁ৷” (গৰীয়সী, দৃষ্টিকোণ-চন্দ্ৰপ্ৰসাদ শইকীয়া, নৱেম্বৰ ২০০৫) | সেইদেখি গীতা, উপনিষদ সকলোতে শব্দক ‘ব্ৰহ্ম’ বুলি কৈছে৷ শব্দ বিমল আনন্দ আৰু জ্ঞানৰ বাহক, শব্দ সভ্যতা, শব্দ ইতিহাস, শব্দ মিতা, শব্দ প্ৰিয়জন৷ জীৱন চলাৰ পথত এই শব্দই কেতিয়াবা সুধাকাৰ হৈ আনন্দ দিছে, আকৌ কেতিয়াবা কঠিন বৰ্ম হৈ দুখক আগচি ধৰিছে৷\nবেজবৰুৱাই তত্ত্বকথাত উল্লেখ কৰিছে যে- “পৃথিৱীত যতপ্ৰকাৰ শানিত সুতীক্ষ্ণ অস্ত্ৰ আছে সকলোৰে ভিতৰত শব্দ অস্ত্ৰ সকলোতকৈ চোকা৷ ‘কথাতে কটা যায় কথাতে বঁটা পায়’ বুলি কয়৷ ‘ভাতৰ তিতা সহিব পাৰি, মাতৰ তিতা সহিব নোৱাৰি’ এইবোৰ বুঢ়ালোকৰ সাৰুৱা বচন৷ শব্দক সেইদেখি শব্দ ব্ৰহ্ম বোলে৷ ওঁ কাৰ সেইদেখি মূলমন্ত্ৰ৷” শব্দ যে ব্ৰহ্ম এই কথাষাৰ প্ৰথম স্পষ্ট ৰূপত প্ৰতিফলিত হৈ উঠিছে গীতাৰ অষ্টম অধ্যায়ৰ অক্ষৰ ব্ৰহ্ম যোগত৷ তাত কোৱা হৈছে- “ওঁমিত্যেকাক্ষৰং ব্ৰহ্ম” অৰ্থাত ‘অ’, ‘উ’ আৰু ‘ম’ এই তিনিটা ধ্বনি মিলি ওঁ হৈছে৷ ‘অ’ মানে পালন কৰ্তা বিষ্ণু, ‘উ’ মানে সংহাৰ কৰ্তা শিৱ, আৰু ‘ম’ মানে সৃষ্টি কৰ্তা ব্ৰহ্মা৷ সৃষ্টি, স্থিতি আৰু পলয়ৰ অধিকাৰী পৰম ঈশ্বৰৰ স্বৰূপক ‘প্ৰণৱ’ ওঁ শব্দই একে আখৰৰে চমুকৈ এক মূৰ্হুত্বতে বিজ্ঞাপন কৰে দেখি ওঁ ইমান পৱিত্ৰ আৰু জপৰ বিধান৷ গীতাত কৈছে “ওঁ একাক্ষৰ বেদ-বাক্য উচ্চাৰণ কৰি আৰু মোক স্মৰণ কৰি যে দেহ ত্যাগ কৰে তেওঁ শ্ৰীবিষ্ণু পৰম পদ লাভ কৰে৷” একেদৰে বাইবেলৰ Old Testament-তো শব্দকেই ঈশ্বৰ বুলি কৈছে ” In the beginning was the Word, and the Word was with God, and the Word was God.” এই word শব্দ বা ওঁ কাৰ নাদেই বেদৰ পৰম ব্ৰহ্ম আৰু খ্ৰীষ্টানৰ Lord! God! আৰু হিন্দুৱে ধাৰণা কৰা ঈশ্বৰৰ অতি সুমধুৰ প্ৰেম কৰুণা আৰু সৰ্বভূত বিয়পি থকা ৰাম আৰু কৃষ্ণ নাম৷ শব্দই আৰু পৰমাৰ্থ বোধক শব্দই মানুহক অন্য জীৱৰ ওপৰত শ্ৰেষ্ঠতা দান কৰি প্ৰকৃত মনুষ্যত্ব প্ৰদান কৰিছে৷\nমহাভাৰতত গীতাৰ জৰিয়তে কৃষ্ণই যি দৰে অৰ্জ্জুনক জীৱন দৰ্শন, কৰ্ম সংস্কৃতি প্ৰদান কৰিলে একেদৰে ৰামায়ণৰ সমষ্ট যুদ্ধৰ মাজতো ৰামচন্দ্ৰৰ মুখত উচ্চাৰিত “জননী জন্মভূমিশ্চ স্বৰ্গদপি গৰীয়সী” এই শব্দ শক্তিয়ে যুগে যুগে মানুহক জননী আৰু জন্মভূমিৰ প্ৰতি গভীৰভাৱে দায়বদ্ধ কৰি তোলে৷ একেদৰে অসমৰ বৈষ্ণৱ যুগলৈ মন কৰিলে দেখা যায় যে সংস্কৃত সাহিত্যৰ অগাধ পণ্ডিত মহাপুৰুষ শংকৰদেৱেও এক পৰম সত্যৰ সন্ধানত আশ্ৰয় লৈছিল৷ শব্দৰ মহা শক্তিৰ জৰিয়তে নামঘৰে নামঘৰে সেই শব্দৰ প্ৰভাৱত যুগে যুগে মানুহ অভিভূত আৰু উদ্বেলিত হৈ থাকে৷ ভাগৱত, কীৰ্ত্তনৰ একোটা পদৰ বিমোহিত শব্দই; বৰগীত, গুণমালাৰ একোটা শুৱলা সুমধুৰ শব্দই মানুহক ভূমাৰ সন্ধান দিয়ে৷ সেই শব্দৰ শক্তিৰ প্ৰভাৱত মানুহৰ চকুৰ পৰা পানী ওলাই আহে; যি চকুপানী পৰম প্ৰাপ্তিৰ আনন্দৰ লোতক৷ যি শব্দৰ শক্তিয়ে কান্দি থকা কেঁচুৱাক নিচিকুৱাই, উশৃংখল যুৱকক শান্ত কৰে, জীয়ৰী-বোৱাৰীৰ মনত প্ৰেমৰ সঞ্চাৰ কৰে আৰু বুঢ়া-মেথাসকলক পৰম ব্ৰহ্মৰ সন্ধান দিয়ে৷\nশব্দৰ শক্তি অনন্ত৷ প্ৰথমতে হেলাত ৰাম নাম লৈ থাকোঁতে থাকোঁতে লাহে লাহে সি মানুহৰ চিত্ত অধিকাৰ কৰে৷ প্ৰথমে আওকাণ কৰি উচ্চাৰণ কৰি থকা নামে কালত উচ্চাৰণ কৰোঁতাৰ গোটেই অস্তিত্ব অজ্ঞাতসাৰে অভিভূত কৰি পেলায়৷ এইবাবেই ভাৰতবৰ্ষৰ মানুহে তেওঁলোকৰ উপাস্য দেৱতাৰ নাম তেওঁলোকৰ নিজ সন্তানসকলক দিয়ে৷ কাণ্যকুব্জ দেশৰ অজামিল নামে এজন ব্ৰাহ্মণে বেশ্যাৰ সঙ্গত পৰি স্ব-ধৰ্মভ্ৰষ্ট হৈ সেই বেশ্যাৰ সৈতে গৃহবাস কৰি দহজন পুত্ৰৰ জন্ম দিছিল৷ তাৰে কণিষ্ঠ পুত্ৰৰ নাম নাৰায়ণ ৰাখি মৰিবৰ সময়ত পুত্ৰ নাৰায়ণক মাতি মহাপাপৰ পৰা মুক্তি লাভ কৰিছিল৷ মহাপুৰুষ শংকৰদেৱে কীৰ্ত্তনৰ অজামিল উপাখ্যানত বৰ্ণনা কৰিছে-\n“নাৰায়ণ নাম বুলিবৰ ফলে\nশব্দৰ কথা ক’বলৈ যাওঁতে আধুনিক কবিতাৰ মাজত থকা শব্দৰ কাৰচাজিৰ কথাও আলোচনা কৰিব পাৰি৷ ইংৰাজ কবি ক’লৰিজৰ মতে “Poetry is the best words in the their best orders” অৰ্থাত কাব্য হ’ল উত্তম ৰূপত সজোৱা উত্তম শব্দৰ সম্ভাৰ৷ ৰবাৰ্ট ফ্ৰ’ষ্টৰ ভাষাত “a performance in words” শব্দৰ খেলা৷ একেদৰে ফ্ৰান্সৰ প্ৰতীকবাদী কবি ষ্টেফান মালামেৰ উক্তি অনুসৰি “Poetry is written with words not ideas” কাব্য সৃষ্টি হয় শব্দ তথা প্ৰতীকৰ যোগেদি৷ ভাৱৰ বা অৰ্থৰ যোগেদি নহয়৷ শব্দৰ সামাজিক প্ৰয়োগ নিৰ্ধাৰিত অভিধানগত অৰ্থক সমুলি আওকান কৰি তেওঁলোকে শব্দৰ বিশুদ্ধ ধ্বনিগত ব্যঞ্জনা তথা তাৰ প্ৰতীকী ব্যঞ্জনাৰ ওপৰতহে গুৰুত্ব দিছিল৷ আধুনিক অসমীয়া কবিতাও এক শব্দৰ খেলা৷ কবিয়ে কি কৰে, শব্দৰে নিজৰ সাধনাৰ কবিতাটো সৃষ্টি কৰে৷ তাক কবি হীৰেন ভট্টাচাৰ্যই বৰ্ণনা কৰিছে এনেদৰে-\n“কলম মোৰ কমাৰৰ হাতুৰী, ভাঙি পিটি\nএয়া আত্ম সচেতন কবি এজনে নিজৰ কবিতাৰ আদৰ্শ ঘোষণা কৰিবলৈ লেখা কবিতা৷ তেওঁ শব্দৰ কাৰিকৰ মেহনতি জনতাৰ এজন, কেৱল হাতুৰীৰ সলনি তেওঁ ব্যৱহাৰ কৰে কলম, নাঙলৰ সলনি শব্দক৷ কিন্তু তেওঁৰ আহিলা যদিও শব্দ, সেই শব্দৰ অন্তৰ্নিহিত শক্তি সম্পৰ্কে তেওঁ সচেতন৷ কাৰণ শব্দৰেই তেওঁ প্ৰকাশ কৰে তেওঁৰ পৃথিৱীৰ প্ৰতি থকা প্ৰেম, ভালপোৱা, আনহাতে অন্যায় অনীতিৰ লগতো তেওঁ যুঁজ কৰে এই শব্দৰেই৷\nশব্দ শক্তিৰ লগত ভাৱৰো এৰাব নোৱাৰা সম্বন্ধ আছে৷ কাৰণ ভাৱৰ পৰাই মনৰ মাজত শক্তিৰ উৎপন্ন কৰি শব্দৰ ৰূপত তাক প্ৰকাশ কৰা হয়৷ মনৰ মাজত উদয় হোৱা ভাৱক প্ৰকাশ কৰিব পৰাকৈ উপযুক্ত শব্দ বিচাৰি নোপোৱাৰ ফলতে মানুহে বহু সময়ত মনৰ ভাৱ প্ৰকাশ কৰিব নোৱাৰে৷ সেইবাবেই When the heart is full, Words are few বা আৱেগ অনুভৱৰ চৰম মূহুত্বত মানুহ বোবা হৈ চকুৰ ভাষাৰে মনৰ কথা ক’ব লগা হয়৷ মানুহৰ ভাৱবোৰ নিচেই সূক্ষ্ম শক্তি৷ এই সূক্ষ্ম শক্তি স্থুল হৈ প্ৰথমতে শব্দ, তাৰ পিছত তাপ, পোহৰ আৰু বিদ্যুতৰ সৃষ্টি কৰে৷ শব্দৰ অন্তৰ্নিহিত শক্তিয়েই হৈছে এই তাপ, পোহৰ আৰু বিদ্যুত৷ যি শক্তিয়ে মানুহক আকৰ্ষণ কৰে, বিমোহিত কৰে আৰু মানুহৰ জীৱন পোহৰাই তোলে৷ আনকি নিবোধ শিশুৱেও কঠুৱা মাত মাতিলে ভয় কৰে, পোহনীয়া জীৱ-জন্তুৱে গৃহস্থৰ মাত বুজি দৌৰি আহে৷ আধুনিক ভাষা বিজ্ঞানেও শব্দৰ সৃষ্টিৰ কাৰণ, শব্দৰ উৎপত্তিৰ উৎস, শব্দৰ অৰ্থৰ পৰিবৰ্তনৰ কাৰণ আদি বিশদভাৱে আলোচনা কৰিছে৷ এই ক্ষেত্ৰত ধ্বনিতত্ত্ব, শব্দাৰ্থতত্ত্ব আদিৰ অধ্যয়নে আমাক শব্দ সম্পৰ্কে নতুন তথ্যৰ সন্ধান দিছে৷\nভাষা যোগাযোগৰ প্ৰধান মাধ্যম হ’লেও তাক প্ৰকাশ কৰে শব্দই৷ মানুহৰ মুখৰ পৰা বাহিৰ হোৱা শব্দক ধনুৰ পাখিলগা কাঁড়ৰ লগত তুলনা কৰিব পাৰি৷ ধনুৰ পৰা কাঁড় যিদৰে এৰি দিয়াৰ পিছত তাক ঘূৰাই আনিব নোৱাৰি, একেদৰে মুখৰ পৰা বাহিৰ হোৱা শব্দকো পুনৰ ঘূৰাই আনিব নোৱাৰি৷ সেই বাবে শব্দৰ প্ৰয়োগ কৰোঁতে আমি সততে সাৱধান হোৱা উচিত৷ আনহাতে সাহিত্যত শব্দ প্ৰয়োগৰ ক্ষেত্ৰতো এই কথা মনকৰিবলগীয়া বিষয়৷ সেয়েহে তামিল কবি তিৰূবল্লুবৰে এটি শ্লোকত কৈছে- “ইনমোল ইংবিতোং বদ্ৰল কানবান এমন কোল্লো বনসোল বলগুংবদু” অৰ্থাৎ মধুৰ শব্দ কলে আনন্দ উৎপন্ন হয়৷ সেই কথা জানিও মানুহে যে কঠুৱা বাক্য উচ্চাৰণ কৰে তাতকৈ আৰু মূৰ্খতা আছে জানো? সাধাৰণ অভিজ্ঞতা সম্পন্ন প্ৰায় সকলো মানুহেই এই কথা জানে৷ তথাপিও কিন্তু এনে মানুহ পৃথিৱীত বিচাৰি পোৱা খুবেই টান, যি কঠুৱা বচন আৰু ক্ৰোধ পৰিত্যাগ কৰিছে৷\n← চাংমা চাৰলৈ চাই : অজয় লাল দত্ত\n“ভগৱান কণিকা”নো কি? : ধনজিৎ শৰ্মা →


।। সোঁৱৰণিৰ এটি কৰুণ সুৰ "ভালপোৱা" ।। - Fahujali\nতোমাক ভালপোৱাৰ বিনিময়ত বেছি একো বিচৰানাছিলো । পুৱা গধূলি তোমাৰ এষাৰি মৰমৰ মাত । অকণমান সহানুভূতি । অভিমান কৰিবলৈও বাদ দিছিলো সময়ৰ অভাৱত তোমাৰ মাতষাৰৰ পৰা বঞ্চিত হ’ম বুলি… । মনে বিচৰা সকলো পাইছিলো তোমাৰ মাজত । কিমান যে সুখী আছিলো তোমাক পাই বুজাব নোৱাৰিম…।\nৰাতিপুৱা6বজাৰ আগে আগে এলাৰ্ম বাজে , সাৰ পাইতোমাক ক’ল কৰো , গুড মৰনিং কৈ যেতিয়া তোমাকউঠিব কওঁ তুমি5মিনিত শুই লওঁ বুলি সদায় কৈ টোপনিযোৱা , মই ফোন কৰি কৰি ভাগৰো । পাছত মই শুৱনিদিয়া হ’লো , তথাপি তুমি কোৱা5মিনিট শুবলৈদিয়া না । মই কওঁ নহ’ব উঠা উঠা উঠা । তুমি কোৱা ৰ’বানা জান । মই কওঁ দেৰি হ’ব অ’ সোণ উঠা না প্লিজ । তুমিকোৱা উঠিছো ৰবা । মই কওঁ ওম ধুনু ধুনুকৈ উঠা আৰু ৰেদিহোৱা । তুমি ক’বা ঠিক আছে তুমিও উঠা দেই আৰু ভাতখাই যাবা কিন্তু । মই কওঁ ওম তুমিও । তুমি ক’বা অকেলাভ ইউ বাই বাই জানমানু । মই কম লাভ ইউ টো সোণ , বাই ।\nআবেলি কলেজৰ পৰা আহি ক’ল কৰো । তুমি কোৱাপালাহি জান ? মই কওঁ ওঁ আহিলো । কি কৰিছা ভাতখালানে ? তুমি কোৱা খালো তুমিও খাই লোৱা । মই কওঁ ওম ঠিক আছে । তুমি লাভ ইউ কৈ বাই কোৱা । ময়ো বাই কৈ একেই ব্যস্ততাত বিলীন হৈ পৰো ।\nৰাতি 11 বজাৰ লৈকে মই ৰৈ থাকো তুমি অহালৈ । তুমি আহি মোক ক’ল কৰা । মই কওঁ আহিলা মোৰ সোণ ? তুমিকোৱা আহিলো অ’ মোৰ জানমাইনা জনী… সাৰ পাইআছা এতিয়াও… ? মই কওঁ তুমি নহালৈকে জানো মই শুবপাৰো । তুমি ক’বা চাওঁ মুখখন চুম এটা খাই দিওঁ । মই কমহ’ব আগে ভাত খাই লোৱা । তুমি ক’বা অ’কে ড্ৰালিং ! তুমিভাত খাবা মই লাইনত ৰৈ থাকিম । তুমি মাজতে ক’বাখাবানি ? মই ক’ম পাছত একেলগে খাম দিয়া । তুমি ক’বালাভ ইউ জানমানু । মই লাভ ইউটো বুলি সৰুকৈ কৈ থওঁ ।তুমি ডাঙৰ কৈ ক’বলৈ যোৰ কৰা । মই কওঁ ৰূমমেট সাৰ পাইআছে । তুমি নুশুনা । মই মনে মনে থকা দেখি কোৱাতোমাক জোকাই ভাল লাগে অ’ । মই কওঁ দন্দুৰা । তুমিমৰমতে হেডফোন ডালতে চুমা এটা খাবা । মই লাভ ইউবুলি কম । তুমি ক’বা নহ’ব লাগিব । তুমি মানি নোলোৱাবুলি জানিও অলপপৰ চেষ্টা কৰাৰ পাছত ময়ো বাধ্য হ’ম ।তুমিও দুই তিনিবাৰ কৈ গুড নাইট ক’বা ময়ো গুড নাইট কৈতোমাক শুবলৈ কম । তুমি শুই যোৱা আৰু ময়ো ।\nসময়বোৰ গতানুগতিক আছিল যদিও মধুৰ আছিল…তাত যেমোৰ সপোনবোৰে গজালি মেলিছিল । কিন্তু…………………… মই দেখা সপোনবোৰ যে তোমাৰ সম্পাদিত প্ৰেমৰ কাঁইটীয়া আঘাতত তেজেৰে লুদুৰি পুদুৰি হৈ ৰৈছিল… তুমি মোৰ মানসপটত কেতিয়াও আঁকিব নোৱাৰা এখনঅস্পষ্ট চিত্ৰ হৈ চিনাকি দিলা । তোমাৰ শীৰ্ষ প্ৰেমৰঅভিনয়ৰ মঞ্ছ আছিল মোৰ হৃদয়খন…… মই ভাবিছিলোতুমিয়ে মোৰ সকলো… কিন্তু তুমি যে মোৰ সপোন আৰুভালপোৱাক লৈ অভিনয়ৰ বাবেহে নিবাৰ্চন কৰিছিলা । সপোনৰ অগোচৰ যেনকথাবোৰ সঁচা বুলি জানি হতভম্বহৈছিলো জানা । নিজৰ ওপৰতে বিশ্বাস হেৰুৱাই পেলাইছিলো । তোমাৰ এনে চলনা কল্পনাৰো অতীত আছিল মোৰ বাবে । বাঃ কিমান নিপুণ আছিল তোমাৰ অভিনয়… । মইহাৰি গ’লো জানা । কিন্তু অভিজ্ঞ হ’লো বুলি ক’ৱ পাৰো তোমাক । তোমাৰ বিশ্বাসঘাটকতাই শিকাই গ’লতুমিবিহীন ভাবে জীয়াই থাকিবলৈ ।\nTagged ।। সোঁৱৰণিৰ এটি কৰুণ সুৰ "ভালপোৱা" ।।


xukhdukh.com August 18, 2013\nনিপুল মেধিৰ কলমত\nজিলিকাব লুইতৰে পাৰঃ বিশ্ববিদ্যালয়ত এঘড়ী যুঁজাৰ অভিজ্ঞতা\n৯০ ৰ দশকৰ কথা – চাকৰি নেপাই ব্যৱসায় কৰি আছিলো ।গুৱাহাটী বিশ্ববিদ্যালয়ত এটা ৫০ লাখ টকাৰ ঘৰৰ নিৰ্মান কাৰ্য্যত নিবিদা দাখিল কৰিলো ।যথাবিহিত নিয়মনীতিৰ মাজেৰে কামটো পালো । আৰাম্ভনিৰ পৰাই কামটোৰ দায়িত্বত থকা জনে মোক মানসিক নিৰ্যাতন আৰম্ভ কৰিলে – পইচা বিচাৰি । মানসিক নিৰ্যাতন সহি সহি ৪ মাহত প্ৰায় ৮ লাখ টকাৰ কাম শেয কৰিলো । পইচা বিচাৰি নিৰ্যাতন কৰি আছে যদিও মই এপইচাও দিয়া নাই ।\nএদিন ৰাতিপুৱা ৮ বজাতে লেণ্ড – লাইন ফোনত মোৰ তলত কাম কৰি থকা হেড-মিস্ত্ৰী জনে জনালে যে বিশ্ববিদ্যালয়ৰ এই কৰ্মচাৰী জনে অলপ আগতে ডাবি-ধমকি মাৰি প্ৰ্জেক্ট চাইটত থকা মোৰ ভঁড়াল ঘৰটোৰ পৰা লোহা – চিমেন্ট যাৰ মূল্য প্ৰায় ২৫ হাজাৰ টকা হ’ব - উঠাই লৈ গৈছে । নিমিষতে মোৰ সহকৰ্মী এজনক লগত লৈ জালুকবাৰীত উপস্থিত হলো ।\nকাৰ্য্যবাহী অভিযন্তাৰ ৰুমত সোমাই চিঞৰি চিঞৰি সুধিলো ‘ এইবোৰ কি হৈছে ?’ তেখেতে ৫ জন মান অইন কৰ্মচাৰীক লৈ য’ত অভিযুক্ত জনো আছে এখন মিটিং কৰিলে – মই মিটিঙত অভিযুক্ত জনক সুধিলো যে মোৰ ২৫ হাজাৰ টকাৰ লোহা-চিমেন্ট কিয় চোৰ কৰিলে – অভিযুক্ত জনে কলে যে চোৰ কৰা নাই – ধাৰলৈ বুলি নিছে । ময়ো মাত দিলো – ‘ ধাৰলৈ বুলি নিয়োতে কাক সুধিছিল – মালিক মইহে , ধাৰলৈ নিবলৈ ডাবি-ধমকি মৰাটো গুৱাহাটী বিশ্ববিদ্যালয়ৰ নিয়ম নেকি ?’ আৰু অলপ কথা হোৱাৰ পিচতেই মই ওলাই গুছি আহিলো ।\nনিৰ্মাণৰত বিশ্ববিদ্যালয়ৰ ঘৰটোৰ কাষতে থকা পানদোকানী এজন আৰু মিস্ত্ৰী চাৰিজন – যি সকল ৰাতিপুৱা কৰা চুৰি কাৰ্য্যটোৰ প্ৰত্যক্ষদৰ্শী আছিল , তেওঁলোকক মোৰ গাড়ীত লৈ চিধাই কাছাৰী ঘাটৰ উকীল বহা ঠাই খিনিলৈ ধাৱমান হ’লো –বায়ুবেগে আহি থাকোতে ৰাস্তাত চাৰ্টৰ ওপৰ পকেটত থকা চ’নীৰ মাইক্ৰ টেপ ৰেকৰ্ডাৰটো চলাই চালো – দুৰাত্মা সকলৰ স্বীকাৰোক্তি খিনি ঠিক মতে বানীবদ্ধ হৈছে নে নাই ।বৰ সুন্দৰ ভাৱে ৰেকৰ্ডিং হৈছে । ঘৰৰ পৰা জালুকবাৰীলৈ ওলাওতেই মই “ফুললী গীয়াৰ আপ" হৈ ওলাইছ , আজি হয় ইপাৰ-নহয় সিপাৰ মনোভাৱ লৈ –নিৰ্যাতন কিমান সহিম !বৰ ডাঙৰ অন্যায় কি কৰিব – ৮ লাখ টকাহে – দৰকাৰ হ’লে দিন - হাজিৰা কৰি খাব পৰা সক্ষমতা মোৰ আছে ।\nকাছাৰী ঘাটৰ উকীল বহা ঘৰটোত মোৰ চিনাকী উকীল এজনৰ কাষত হাজিৰ হলো । এইজন উকীল গুৱাহাটী বিশ্ববিদ্যালয়ৰ অৰ্থনীতি বিভাগৰ এম.এ. আৰু তাৰ পৰাই আইনৰ স্নাতক ।তেওক সবিশেষ ক’লো আৰু ৫ খন এফিদেভিটৰ দিহা কৰিব ক’লো । ২ ঘন্টা মানৰ ভিতৰতে কাৰ্য্যবাহী দন্দাধীশৰ চীল-মোহোৰ মৰা এফিদেভিট ৫ খন হাতত পৰিল য’ত লিখা থাকিল যে ৰাতিপুৱাৰ চুৰি কাৰ্য্যৰ এওঁলোক হৈছে প্ৰত্যক্ষদৰ্শী আৰু এই কথা পিচত মিচা প্ৰমানিত হ’লে বা অস্বীকাৰ কৰিলে আইন মতে দন্দ বিহা হ’ব ।\nমই গুৱাহাটী বিশ্ববিদ্যালয়ৰ সেইসময়ৰ মাননীয় উপাচাৰ্যলৈ মোৰ পেডত এখন দুপটীয়া পত্ৰ লিখি তৰিৎ গতিত আহি উপাচাৰ্য্যৰ কক্ষত হাজিৰ হ’লো । তেখেতক নিজ হাতে এফিদেভিট সহিতে মোৰ পত্ৰ খন দিলো ।গুৰুজন সকলে বহিব নোকোৱালৈ মই নবহো –পত্ৰ খনৰ হেড-লাইনটো চাই উপাচাৰ্যই মোক বহিব ক’লে ।১০ মিনিট পত্ৰ খন বিত্ং ভাৱে চাই উঠি মোক চাৰে ক’লে – তুমি এইখনৰ ৰিচিপ্ত এখন লৈ ঘৰলৈ যোৱা । ৰিচিপ্ত লৈ মই ঘৰলৈ গুছি আহিলো ।\nসেইদিনা সদ্ধিয়াৰ পৰা গুৱাহাটী বিশ্ববিদ্যালয়ৰ ৩ টা মান শাখা-কাৰ্যালয় আৰু অভিযুক্ত কৰ্মচাৰী জন বাস কৰা গাড়ীগাওঁ নামৰ ঠাই খন উত্তপ্ত হৈ উঠিল । ঘৰত মই মগজটো ঠান্দা কৰিবলৈ ভূপেন হাজৰিকাৰ – মানুহে মানুহৰ বাবে …. গানটো বজাই বহি থাকিলো ।\nপিছদিনাখন বিশ্ববিদ্যালয়ৰ অভিযন্তা জনৰ চিঠি এখন ঘৰতে পালো – চিঠিত নিবিদাৰ চুক্তিপত্ৰৰ বিভিন্ন নিয়ম মতে মোৰ ওপৰত শীঘ্ৰে ব্যবস্থা ল’ব – ভাবুকি সম্বলিত চিঠি খন পাই মনতো ভাল লাগিল তেখেতৰ অজ্ঞানতা দেখি – সহজ সৰল মানুহ দেখি তেও হয়তো ভাবিছিল –এই দৰিকনাটোক মোহাৰি মাৰো –বপুৰাই গমেই পোৱা নাই যে কামটো সক্ৰান্ত চুক্তি পত্ৰ খন বৃটিছৰ যুগৰেই এফ -২ ফৰ্মত হৈছে । মই সাধাৰন ঠিকাদাৰ – মোৰ ভুল ভ্ৰান্টি হ’ব পাৰে – কিন্তু অ’থৰিটি হিচাপে তেও ভুল কৰিলে কোনো আদালতে তেওক ক্ষমা নকৰিব । এফ -২ ফৰ্মৰ সৰহ ভাগ নিয়মেই ঠিকাদাৰক দিব পৰা শাস্তি সম্পৰ্কে – কিন্তু এই খনত এটা বিশেষ নিয়ম আছিলে মোৰ সপক্ষে – আৰু এই নিয়মটোৰেই অ’থৰিটিক আদালতত তলমুৰ কৰিবলৈ মই বাধ্য কৰিব পাৰিম – মোৰ সপক্ষে থকা নিয়মটো হৈছে –অ’থৰিটিয়ে মোক মাহিলি বিলৰ ধন হিচাপ কৰি মাহে মাহে দিব লাগিব । মোক তেওলোকে ইমানেই নগুৰ-নাকতি কৰিছিল যে মইয়ো প্ৰ্ত্যাক্ৰমৰ বাবে এটা সু-সংঘবধ্ব আঁচনি তৈয়াৰ কৰি পেলাইছিলো – এনে কৰিলে তেনে কৰিম আৰু তেনে কৰিলে এনে কৰিম ।\nঅভিযন্তা জনৰ চিঠিৰ উত্তৰ হিচাপে মই মোৰ প্ৰাপ্য বিল বিছাৰি দুশাৰী বাক্যতে তেওলৈ পত্ৰ প্ৰেৰন কৰিলো ।১৫ দিনৰ ভিতৰত ৭ খন ভাবুকি থকা চিঠি –অ’থৰিটিৰ পৰা সংগ্ৰহ হ’ল , মই প্ৰতি খন চিঠিৰ উত্তৰ হিচাপে মাত্ৰ বিল খুজি চিঠি দিলো । সকলো চিঠিৰে ৰিচিপ্ট ৰাখিলো ।প্ৰ্ত্যাক্ৰমনৰ কাৰনে সকলো হাতত মজুত কৰি মই উকীল জনক প্লীডাৰ ন’টিচ চাৰ্ভ কৰিবলৈ সকলো কাগজ পত্ৰ তেওৰ হাতত জমা দিলো ।\n২) তেও পাব লগা ৮ লাখ টকাৰ লগতে তেওক কৰা মানসিক নিৰ্যাতন আদিৰ কাৰনে ৫ লাখ টকা ক্ষতি পুৰন আদায় দিব লাগিব ।\nউকীলে ক’লে – "তুমি একো চিন্তা নকৰিবা , ফোনৰ তাঁৰদাল চিঙি থৈ শুই থাকা !ঠ\nদুদিন পিছতেই –অ’থৰিটিয়ে মোৰ মৰম-চেনেহ বিচাৰি মোৰ ঘৰৰ পদূলিত থিয় হ’ল ।মইও তেওঁলোকক প্ৰায় ১০ দিন বিনিদ্ৰ ৰজনী যাপন কৰি জীৱনৰ সোৱাদ বিচাৰিব দিলো ।মুল অভিযুক্তজন চাকৰিৰ পৰা চাচপেণ্ড হ’ল – ন’টিচ চাৰ্ভ কৰাৰ ৭ দিন পিছতেই ।\nবাতৰি-কাকতৰ শিৰোনামা দখল কৰিলে গুৱাহাটী বিশ্ববিদ্যালয়ে - সেই সময়তে - বিভিন্ন কৌটি-টকীয়া বিত্তীয় অনিয়মৰ দ্বাৰা ।\nভাল শিৰোনামা দখল কেতিয়া কৰিব নাজানো –কিন্তু মাননীয় নৱ-নিযুক্ত উপাচাৰ্য্যদেৱে যাতে ‘লুইতৰ পাৰ জিলিকাব পৰাকৈ -গুৱাহাটী বিশ্ববিদ্যালয়ক গঢ়িব পাৰে তাৰ আশা ৰাখিলো ।\nBy xukhdukh.com on August 18, 2013